കുടുംബത്തിലെ പുതിയ അതിഥി; ഥാര് സ്വന്തമാക്കിയ സന്തോഷം പങ്കുവെച്ച് വിജയ് ബാബു - Malayalam DriveSpark\n3 min ago വിമാനം ഇറങ്ങിയതിനു ശേഷം സൂപ്പർ കാറിൽ കുതിക്കാം, എയർപ്പോർട്ടിൽ ലംബോർഗിനി, മസ്താംഗ് മോഡലുകൾ വാടകയ്ക്ക്\n9 min ago ചരക്കുനീക്കത്തിന് റെയില്‍വേ ആശ്രയിച്ച് മാരുതി; നാളിതുവരെ കടത്തിയത് 7.2 ലക്ഷം കാറുകള്\nകുടുംബത്തിലെ പുതിയ അതിഥി; ഥാര് സ്വന്തമാക്കിയ സന്തോഷം പങ്കുവെച്ച് വിജയ് ബാബു\nUpdated: Monday, January 11, 2021, 11:26 [IST]\nപോയ വര്‍ഷം ഇന്ത്യന് വിപണി ഏറെ പ്രതീക്ഷയോടെ കാത്തിരുന്ന അവതരണങ്ങളില് ഒന്നായിരുന്നു മഹീന്ദ്ര ഥാറിന്റേത്. പ്രതീക്ഷയുടെ മാറ്റ് ഒട്ടും കുറഞ്ഞിട്ടില്ലെന്നുവേണം പറയാന്.\n2020 ഒക്ടോബര് 2-നാണ് പുതുതലമുറ ഥാറിനെ മഹീന്ദ്ര വില്‍പ്പനയ്ക്ക് എത്തിക്കുന്നത്. മുന് തലമുറ മോഡലിനെപ്പോലെ പുത്തന് ഥാറിനും ഉപഭോക്താക്കളില് നിന്ന് മികച്ച പ്രതികരണമാണ് ലഭിച്ചുകൊണ്ടിരിക്കുന്നത്.\nഇപ്പോഴിതാ നടനും നിര്‍മ്മാതാവുമായ വിജയ് ബാബുവും പുതുതലമുറ ഥാര് സ്വന്തമാക്കിയിരിക്കുകയാണ്. താരം തന്നെയാണ് ഫെയ്‌സ്ബുക്ക് പോസ്റ്റിലൂടെ ഇക്കാര്യം അറിയിച്ചത്.\n'കുടുംബത്തിലെ പുതിയ അതിഥി, ഒരേ ഒരു ഥാര്' എന്ന അടിക്കുറിപ്പോടെയാണ് താരം വാഹനത്തിനൊപ്പം നില്‍ക്കുന്ന ചിത്രം പോസ്റ്റ് ചെയ്തിരിക്കുന്നത്. ഥാറിന്റെ പെട്രോള് ഓട്ടമാറ്റിക്ക് പതിപ്പാണ് വിജയ് ബാബു സ്വന്തമാക്കിയത്.\nനേരത്തെ സംവിധായകന് ഒമര് ലുലുവും, അനു സിത്താരയും, ഗോകുല് സുരേഷുമെല്ലാം പുതുതലമുറ ഥാര് സ്വന്തമാക്കിയിരുന്നു. ഹാര്‍ഡ് ടോപ്പ്, സോഫ്റ്റ് ടോപ്പ് ഓപ്ഷനുകളിലാണ് ഥാര് നിരത്തുകളില് എത്തിയിരിക്കുന്നത്.\nപ്രാരംഭ പതിപ്പിന് 9.80 ലക്ഷം മുതല് ഉയര്‍ന്ന പതിപ്പിന് 12.49 ലക്ഷം രൂപ വരെയാണ് എക്‌സ്‌ഷോറൂം വില. അതേസമയം അധികം വൈകാതെ തന്നെ മോഡലുകളുടെ വില മഹീന്ദ്ര വര്‍ധിപ്പിച്ചേക്കുമെന്നാണ് സൂചന.\nMOST READ: നെക്സോൺ ഇവിക്ക് വെല്ലുവിളിയായി ഇലക്ട്രിക് കോംപാക്ട് എസ്‌യുവി അവതരിപ്പിക്കാനൊരുങ്ങി എംജി\n2.0 ലിറ്റര് പെട്രോള് എഞ്ചിന് 150 bhp കരുത്തും 320 Nm torque ഉം ഉത്പാദിപ്പിക്കുന്നു. 2.2 ലിറ്റര് ഡീസല് എഞ്ചിന് 132 bhp കരുത്തും 320 Nm torque ഉം ആണ് ഉത്പാദിപ്പിക്കുന്നത്. ഇതിനൊപ്പം ആറ് സ്പീഡ് ഓട്ടോമാറ്റിക്, മാനുവല് ഗിയര്‍ബോക്‌സുകളും ഇടംപിടിക്കുന്നു.\nഅടുത്തിടെ പുറത്തുവന്ന ക്രാഷ് ടെസ്റ്റ് വിവരങ്ങളും വാഹനത്തിന്റെ ഡിമാന്‍ഡ് വര്‍ധിപ്പിക്കുമെന്നാണ് കമ്പനിയുടെ കണക്കുകൂട്ടല്. വാഹനങ്ങളുടെ സുരക്ഷ നിര്‍ണയിക്കുന്ന ഗ്ലോബല് NCAP ക്രാഷ് ടെസ്റ്റില്4സ്റ്റാര് റേറ്റിംഗാണ് ഥാര് നേടിയത്.\nMOST READ: ഇപ്പോള് വാങ്ങാം! ഓഫറുകളും ആനുകൂല്യങ്ങളുമായി റോനോ\nഇതോടെ ഇന്ത്യയിലെ ഏറ്റവും സുരക്ഷിതമായ ഓഫ് റോഡ് വാഹനം എന്ന അംഗീകാരവും മഹീന്ദ്ര ഥാര് സ്വന്തമാക്കി. മുതിര്‍ന്നവരുടെയും കുട്ടികളുടെയും സുരക്ഷിതത്വത്തിലാണ് ഥാര്4സ്റ്റാര് റേറ്റിങ് സ്വന്തമാക്കിയത്.\nമുതിര്‍ന്നവരുടെ സുരക്ഷയ്ക്കായി പുതിയ മഹീന്ദ്ര ഥാര് 17-ല് 12.52 പോയിന്റ് നേടി. കുട്ടികളുടെ സംരക്ഷണത്തിനായി 49-ല് 41.11 പോയിന്റുകള് നേടാനും കഴിഞ്ഞു. മണിക്കൂറില് 64 കിലോമീറ്റര് വേഗതയിലാണ് എസ്‌യുവി ക്രാഷ് ടെസ്റ്റിന് വിധേയമായത്.\nMalayalam Actor Vijay Babu Bought Mahindra Thar. Read in Malayalam.


സാരിയിൽ നിറചിരിയുമായി രമ്യ നമ്പീശൻ; ചിത്രങ്ങൾ-Actress ramya nambessan shares her latest saree photos\nസാരിയിൽ നിറചിരിയുമായി രമ്യ നമ്പീശൻ; ചിത്രങ്ങൾ\nസാരിയിൽ കിടിലൻ ഗെറ്റപ്പിലാണ് താരമുളളത്\nAugust 28, 2021 5:38:07 pm\nനടിയെന്ന നിലയിലും ഗായികയെന്ന നിലയിലും തന്റെ പ്രതിഭ തെളിയിച്ച താരമാണ് രമ്യ നമ്പീശൻ. മലയാള സിനിമയിലൂടെയാണ് തുടക്കമെങ്കിലും അന്യഭാഷ ചിത്രങ്ങളിലാണ് രമ്യ നമ്പീശൻ ഇപ്പോൾ സജീവമായി നിൽക്കുന്നത്. സോഷ്യൽ മീഡിയയിൽ സജീവമായ രമ്യ പുതിയ ഫൊട്ടോഷൂട്ട് ചിത്രങ്ങൾ ഇൻസ്റ്റഗ്രാമിൽ ഷെയർ ചെയ്തിരിക്കുകയാണ്.\nസാരിയിൽ കിടിലൻ ഗെറ്റപ്പിലാണ് താരമുളളത്. അതിസുന്ദരിയായ രമ്യയെയാണ് ചിത്രങ്ങളിൽ കാണാനാവുക. ഭാവന മേനോൻ, ദീപ്തി വിധുപ്രതാപ്, വിജയ് യേശുദാസ് തുടങ്ങിയവർ താരത്തിന്റെ ഫൊട്ടോകൾക്ക് കമന്റ് ചെയ്തിട്ടുണ്ട്. ‘സുന്ദരി തങ്കച്ചി’ എന്നായിരുന്നു വിജയ് യേശുദാസിന്റെ കമന്റ്.\nഏതാനും ദിവസം മുൻപും സാരിയിൽ വ്യത്യസ്ത ലുക്കിലുളള ചിത്രങ്ങൾ രമ്യ ഷെയർ ചെയ്തിരുന്നു.\nA post shared by Divya Unni ? (@divyaaunnikrishnan)\nRead More: സിംപിൾ സാരിക്കൊപ്പം ഡിസൈനർ ബ്ലൗസ്; ക്യൂട്ട് ലുക്കിൽ രമ്യ നമ്പീശൻ\nWeb Title: Actress ramya nambessan shares her latest saree photos


ജനശതാബ്ദി യാത്രക്കാരന് കോവിഡ്; കൊച്ചിയിൽ ഇറക്കി ആശുപത്രിയിലാക്കി-A Passenger on Janashatabdi Express tests covid positive\nകോവിഡ് 19 പരിശോധനാഫലം വരുന്നതിന് മുമ്പ് കോഴിക്കോട് നിന്ന് യാത്ര പുറപ്പെട്ട ഇയാൾ, തൃശൂർ എത്തിയതോടെ ഫലം പൊസിറ്റീവ് ആണെന്ന് അറിയുകയായിരുന്നു\nUpdated: July 31, 2020 6:39:13 pm\nകൊച്ചി: കണ്ണൂര്-തിരുവനന്തപുരം ജനശദാബ്ദി എക്‌സ്പ്രസില് യാത്ര ചെയ്തയാള്‍ക്ക് കോവിഡ് 19 സ്ഥിരീകരിച്ചു. കന്യാകുമാരി സ്വദേശിയായ ഇയാൾ കോഴിക്കോട്ട് നിന്നാണ് ട്രെയിനിൽ കയറിയത്. 29 വയസ് പ്രായമുള്ള ഇദ്ദേഹം കോഴിക്കോട് കുന്ദമംഗലത്ത് കെഎസ്ഇബി ജീവനക്കാരനാണ്.\nകോവിഡ് 19 പരിശോധനാഫലം വരുന്നതിന് മുമ്പ് കോഴിക്കോട് നിന്ന് യാത്ര പുറപ്പെട്ട ഇയാൾ, തൃശൂർ എത്തിയതോടെ ഫലം പൊസിറ്റീവ് ആണെന്ന് അറിയുകയും തുടർന്ന് റെയിൽവെ അധികൃതരെ വിവരം അറിയിക്കുകയും റെയിൽവെ ആരോഗ്യവിഭാഗം ഇയാളെ തുടർന്ന് എറണാകുളം നോർത്ത് റെയിൽവേ സ്റ്റേഷനിൽ ഇറക്കി സംസ്ഥാന ആരോഗ്യവകുപ്പിന് കൈമാറുകയും ആയിരുന്നു. തുടർന്ന് ഇദ്ദേഹത്തെ കളമശ്ശേരി മെഡിക്കൽ കോളജിലേക്ക് മാറ്റി.\nRead More: നാളെ മുതൽ പഴയനിരക്കിൽ കെഎസ്ആർടിസി ദീർഘദൂര സർവീസുകൾ നടത്തും\nമൂന്നുദിവസം മുമ്പാണ് ശാരീരികാസ്വാസ്ഥ്യം അനുഭവപ്പെട്ടതിനെ തുടര്‍ന്ന് സ്രവം പരിശോധനയ്‌ക്കെടുത്തത്. എന്നാല് ഭാര്യയെ പ്രസവത്തിനായി ആശുപത്രിയില് പ്രവേശിപ്പിച്ചെന്നറിഞ്ഞതോടെ ഫലം വരുന്നത് കാത്തുനില്‍ക്കാതെ ഇയാള് ഇന്നു രാവിലെ നാട്ടിലേക്ക് തിരിക്കുകയായിരുന്നു.\nകോവിഡ് ബാധിതനായ ആൾ യാത്ര ചെയ്തെന്ന് തിരിച്ചറിഞ്ഞതോടെ ട്രെയിനിലെ ആ കമ്പാര്‍ട്ട്മെന്റ് സീൽ ചെയ്തു. ഒപ്പമുണ്ടായിരുന്ന മൂന്ന് പേരെ ഇവിടെ നിന്ന് മാറ്റി. ട്രെയിൻ തിരുവനന്തപുരത്തെത്തി അണുവിമുക്തമാക്കും.\nഇയാൾക്ക് കോവിഡ് സ്ഥിരീകരിച്ചതോടെ ഒപ്പം ജോലി ചെയ്തിരുന്ന അറുപതോളം കരാർ ജീവനക്കാർക്ക് കോവിഡ് പരിശോധന നടത്താനും തീരുമാനം ആയി. കഴിഞ്ഞ ദിവസം രോഗം ഉണ്ടെന്ന് സംശയിക്കുന്നവർക്കായി കുന്ദമംഗലം പഞ്ചായത്ത് നടത്തിയ പരിശോധനയിലാണ് ഇയാൾ ശ്രവം നൽകിയത്. പരിശോധനഫലം വരുന്നതിന് മുമ്പ് ഇയാൾ നാട്ടിലേക്ക് പോവുകയായിരുന്നു\nWeb Title: A passenger on janashatabdi express tests covid positive


കോൺഗ്രസും കേരളാ കോൺഗ്രസ് പി ജെ ജോസഫ് വിഭാഗവും ആയുള്ള സീറ്റ് ധാരണ സമവായത്തിൽ എത്തി എന്ന് സൂചന; കോട്ടയത്തെ മൂന്നു സീറ്റുകൾ ഉൾപ്പെടെ പിജെ ജോസഫ് വിഭാഗത്തിന് ആകെ ഒമ്പത് സീറ്റ്. | Kerala Speaks\nകോൺഗ്രസും കേരളാ കോൺഗ്രസ് പി ജെ ജോസഫ് വിഭാഗവും ആയുള്ള സീറ്റ് ധാരണ സമവായത്തിൽ എത്തി എന്ന് സൂചന; കോട്ടയത്തെ മൂന്നു സീറ്റുകൾ ഉൾപ്പെടെ പിജെ ജോസഫ് വിഭാഗത്തിന് ആകെ ഒമ്പത് സീറ്റ്.\nയുഡിഎഫ് സീറ്റ് വിഭജനം അന്തിമഘട്ടത്തിലേക്ക് കടക്കുന്നു. പി ജെ ജോസഫും ആയി ഏകദേശ ധാരണയിൽ എത്തി എന്നാണ് യുഡിഎഫ് വൃത്തങ്ങളിൽ നിന്ന് ലഭിക്കുന്ന വാർത്തകൾ.ധാരണ പ്രകാരം ഏറ്റുമാനൂരും കടുത്തുരുത്തിയും ചങ്ങനാശ്ശേരിയും കേരളാ കോണ്‍ഗ്രസിന് കോട്ടയത്തെ സീറ്റുകളായി കൊടുക്കും. ഏറ്റുമാനൂർ സീറ്റ് പി ജെ ജോസഫ് വിഭാഗത്തിന് വിട്ടുകൊടുക്കുന്നതിൽ കോൺഗ്രസ് പ്രാദേശിക ഘടകങ്ങൾ വലിയ രീതിയിൽ പ്രതിഷേധം രേഖപ്പെടുത്തുന്നുണ്ട്. ഏറ്റുമാനൂർ കോൺഗ്രസ് നിയോജകമണ്ഡലം കമ്മിറ്റിയുടെ ആഭിമുഖ്യത്തിൽ പ്രതിഷേധസൂചകമായി ഇന്ന് കോട്ടയം ഡിസിസി ഓഫീസ് ഉപരോധിച്ചിരുന്നു.\nപൂഞ്ഞാര് അടക്കമുള്ള മറ്റ് സീറ്റുകള് കോണ്‍ഗ്രസ് ഏറ്റെടുക്കും. തൊടുപുഴയും ഇടുക്കിയും ഉറപ്പിക്കാം. പിന്നെ കോതമംഗലവും ഇരിങ്ങാലക്കുടയും. മൂവാറ്റുപുഴ വേണമെന്ന കടുംപിടിത്തം ഒരിക്കലും കോണ്‍ഗ്രസ് അനുവദിക്കില്ല. അങ്ങനെ ജോസഫിനെ പത്തില് താഴെ സീറ്റുകളില് പിടിച്ചു കെട്ടുകയാണ് കോണ്‍ഗ്രസ്. ഇടതുപക്ഷത്തുള്ള കേരളാ കോണ്‍ഗ്രസിന് പത്ത് സീറ്റ് കുറഞ്ഞത് കിട്ടും. അതായത് രണ്ട് കേരളാ കോണ്‍ഗ്രസിനുമായി 19 സ്ഥാനാര്‍ത്ഥികള്. അങ്ങനെ കഴിഞ്ഞ തവണ 15 പേര്‍ക്ക് അവസരം കൊടുത്ത പാര്‍ട്ടി പിളരുമ്ബോള് 19 പേര്‍ക്ക് കുറഞ്ഞത് മത്സരാവസരം കിട്ടുന്നു. അങ്ങനെ പിളരും തോറും വളരുന്ന പാര്‍ട്ടിയായി കേരളാ കോണ്‍ഗ്രസ് മാറുകയാണ്.\nതിരുവല്ല, കുട്ടനാട്, പേരാമ്ബ്ര സീറ്റുകളും യുഡിഫില് നിന്ന് ജോസഫിന് കൊടുത്തേക്കും. ഇതില് പേരാമ്ബ്ര സീറ്റ് കോണ്‍ഗ്രസ് ഏറ്റെടുക്കുന്ന സാഹചര്യം ഉണ്ടായാല് പകരം വടക്കന് കേരളത്തില് എവിടെയെങ്കിലും ഒരു സീറ്റ് നല്‍കാനാണ് തീരുമാനം. ജോസഫ് വിഭാഗം 12 സീറ്റുകള് വേണമെന്ന ഉറച്ച നിലപാടിലായിരുന്നു. നേരത്തെ ഏഴു സീറ്റില് ധാരണയായിരുന്നു. കഴിഞ്ഞതവണ കേരള കോണ്‍ഗ്രസ് ഒരുമിച്ചുനിന്നപ്പോള് മത്സരിച്ച കോട്ടയം ജില്ലയിലെ ചങ്ങനാശേരി, ഏറ്റുമാനൂര്, പൂഞ്ഞാര്, കാഞ്ഞിരപ്പള്ളി സീറ്റുകളെച്ചൊല്ലിയായിരുന്നു തര്‍ക്കം. ഈ നാലു സീറ്റില് മൂന്നെണ്ണം വേണമെന്നായിരുന്നു ജോസഫ് വിഭാഗത്തിന്റെ നിലപാട്. എന്നാല് ചങ്ങനാശേരിക്കായി കോണ്‍ഗ്രസ് ആവകാശവാദമുന്നയിച്ചു.\nചങ്ങനാശേരി വിട്ടുനല്‍കിയാല് മൂവാറ്റുപുഴ പകരംവേണമെന്ന ജോസഫ് വിഭാഗം ആവശ്യപ്പെട്ടു. എന്നാല് സി.എഫ്. തോമസിന്റെ സിറ്റിങ് മണ്ഡലമായതിനാല് ചങ്ങനാശേരി നല്‍കാനാകില്ലെന്ന് നിലപാടില് ജോസഫ് വിഭാഗം ഉറച്ചു നില്‍ക്കുകയായിരുന്നു. ഏറ്റുമാനൂര് സീറ്റും വിട്ടുനല്‍കാനാകില്ലെന്ന് ജോസഫ് വിഭാഗം നിലപാട് എടുത്തതോടെ ഒത്തുതീര്‍പ്പിന്റെ ഭാഗമായി കോട്ടയം ജില്ലയില് ജോസഫ് വിഭാഗത്തിന് മൂന്നു സീറ്റുകള് നല്‍കാന് കോണ്‍ഗ്രസ് തീരുമാനിക്കുകയായിരുന്നു. കഴിഞ്ഞതവണ കോട്ടയം ജില്ലയില് കേരളാകോണ്‍ഗ്രസ് മത്സരിച്ച പൂഞ്ഞാര്, കാഞ്ഞിരപ്പള്ളി മണ്ഡലങ്ങളില് ഇത്തവണ കോണ്‍ഗ്രസ് മത്സരിക്കും.\nകേരളാ കോണ്‍ഗ്രസിന് ഇടതുപക്ഷം പത്ത് സീറ്റ് കൊടുത്തേക്കും. പതിനഞ്ച് സീറ്റാണ് ചോദിച്ചത്. എന്നാല് നിലവിലെ സാഹചര്യത്തില് ജോസ് കെ മാണി സിപിഎം നല്‍കുന്ന സീറ്റുകള് പ്രതിഷേധം കൂടാതെ സ്വീകരിക്കും. പാലായും റാന്നിയും പോലുള്ള ഇടതു മുന്നണിയുടെ സിറ്റിങ് സീറ്റ് കൂടി കിട്ടുന്ന സാഹചര്യത്തിലാണ് ഇത്. സിപിഎം മത്സരിച്ചിരുന്ന പൂഞ്ഞാര്, റാന്നി, കുറ്റ്യാടി സീറ്റുകള് കേരള കോണ്‍ഗ്രസ് എമ്മിനു വിട്ടു കൊടുക്കും. പരമാവധി 10 സീറ്റ് അവര്‍ക്കു നല്‍കാനാണ് സാധ്യത.\nപാലാ, കാഞ്ഞിരപ്പള്ളി, കടുത്തുരുത്തി, ഇടുക്കി, തൊടുപുഴ, ഇരിക്കൂര് എന്നീ സീറ്റുകളുടെ കാര്യത്തിലും ധാരണയായി. കോട്ടയത്ത് ചങ്ങനാശേരി കൂടി കേരള കോണ്‍ഗ്രസ് ചോദിച്ചിട്ടുണ്ട്. എന്നാല് കാഞ്ഞിരപ്പള്ളി വിട്ടു കൊടുത്തതിനാല് ചങ്ങനാശേരി വേണമെന്നു സിപിഐ ആവശ്യപ്പെട്ടിരിക്കുകയാണ്. ഈ തര്‍ക്കം തീര്‍ന്നിട്ടില്ല. മലബാറില് കുറ്റ്യാടിയില് സിപിഎമ്മിന് സ്വാധീനം ഏറെയാണ്. ഈ മണ്ഡലമാണ് സിപിഎം വിട്ടു കൊടുക്കുന്നത്. കെകെ ലതിക എംഎല്‍എയായിരുന്ന മണ്ഡലമാണ് ഇത്. ഇവിടേയും കേരളാ കോണ്‍ഗ്രസ് എമ്മിന് ജയ സാധ്യത ഏറെ കൂടുതലാണ്. കോട്ടയത്തും ഇടുക്കിയിലും സിപിഎം നല്‍കിയ സീറ്റുകളില് എല്ലാം കേരളാ കോണ്‍ഗ്രസിന് ഉറച്ച ജയപ്രതീക്ഷയാണുള്ളത്.\nചങ്ങനാശ്ശേരിയും കേരളാ കോണ്‍ഗ്രസിന് വിട്ടു കൊടുക്കാന് സിപിഎമ്മിന് പ്രയാസമൊന്നുമില്ല. എന്നാല് സിപിഐയുടെ നിലപാടാണ് തടസ്സം. അവരെ പിണക്കാതെ തീരുമാനം എടുക്കും. അങ്ങനെ വന്നാല് കേരളാ കോണ്‍ഗ്രസിന് പത്തില് കൂടുതല് സീറ്റ് കിട്ടും. മധ്യ കേരളത്തില് കേരളാ കോണ്‍ഗ്രസ് സാന്നിധ്യം തുണയാകുമെന്ന തിരിച്ചറിവിലാണ് സിപിഎം തീരുമാനം. കെ എം മാണിയുടെ മകനായ ജോസ് കെ മാണിക്ക് സീറ്റ് ചര്‍ച്ചയിലും മറ്റും മുഖ്യമന്ത്രി പിണറായി വിജയന് അര്‍ഹമായ പരിഗണന കിട്ടി. ഉദാര സമീപനമാണ് ഉണ്ടായതെന്ന് കേരളാ കോണ്‍ഗ്രസും സമ്മതിക്കുന്നു. അതുകൊണ്ട് തന്നെ ചങ്ങനാശ്ശേരിയില് വലിയ കടുംപിടിത്തത്തിന് ജോസ് കെ മാണി മുതിരില്ല\nPrevious articleസീറ്റ് ചർച്ചയ്ക്കിടയിൽ ഉമ്മൻചാണ്ടിയെ ഡിഎംകെ അപമാനിച്ചു: കോൺഗ്രസ് വേദിയിൽ പൊട്ടിക്കരഞ്ഞ് തമിഴ്നാട് കോൺഗ്രസ് അധ്യക്ഷൻ.\nNext articleജോസിനെ ചൊല്ലി സിപിഎം – സിപിഐ പോരാട്ടം: കാഞ്ഞിരപ്പള്ളിക്ക് പകരമായി ചങ്ങനാശ്ശേരി നൽകാനാവില്ല എന്ന് മുഖ്യമന്ത്രി; എങ്കിൽ കാഞ്ഞിരപ്പള്ളിയിൽ തങ്ങൾ തന്നെ മത്സരിക്കും എന്ന് തിരിച്ചടിച്ച് കാനം രാജേന്ദ്രൻ.


ജിഷ്ണു കേസ്; മൊഴി നല്‍കിയതിന് മാനേജുമെന്റ് തോല്‍പ്പിച്ച കുട്ടികള്‍ക്ക് പുനഃപരീക്ഷയില് വിജയം\nനെഹ്റു കോളേജ് മാനേജുമെന്റ് മനപ്പൂർവ്വം തോൽപ്പിച്ചതായി കണ്ടെത്തിയ വിദ്യാർത്ഥികൾക്ക് പുന:പരീക്ഷയിൽ വിജയം. പാമ്പാടി നെഹ്റു കോളേജിലെ അതുൽ ജോസ്, മുഹമ്മദ് ആഷിക് എന്നിവരാണ് ആരോഗ്യ സർവ്വകലാശാല നേരിട്ട് പ്രായോഗിക പരീക്ഷ നടത്തിയപ്പോൾ വിജയിച്ചത്. ജിഷ്ണു പ്രണോയ് കേസിലെ സാക്ഷികളായ വിദ്യാർത്ഥികളെ കോളേജ് മനപ്പൂർവ്വം തോൽപ്പിച്ചെന്ന വാർത്ത ട്വന്റിഫോറാണ് പുറത്തു കൊണ്ടുവന്നത് .\nRead More: ഭീഷണികള് കണക്കിലെടുക്കാതെ പ്രവര്‍ത്തിക്കുന്നവരാണ് കേരളത്തിലെ ബിജെപി പ്രവര്‍ത്തകര്: മോദി (വീഡിയോ)\nഡിസംബർ 31 നും ജനുവരി ഒന്നിനും കണ്ണൂർ പരിയാരം മെഡിക്കൽ കോളേജിൽ വെച്ച് വീണ്ടും പ്രാക്ടിക്കൽ പരീക്ഷ നടത്തിയപ്പോഴാണ് പാമ്പാടി നെഹ്റു കോളേജിലെ ഫാർമസി വിദ്യാർത്ഥികളായ അതുൽ ജോസും മുഹമ്മദ് ആഷികും വിജയിച്ചത്. ആകെയുള്ള എഴുപത് മാർക്കിൽ അതുൽ 43 ഉം ആഷിക് 52 ഉം മാർക്ക് നേടി. 35 മാർക്കാണ് ജയിക്കാൻ വേണ്ടിയിരുന്നത്. ക്രമക്കേട് കാട്ടിയ അധ്യാപകർക്കെതിരെ നടപടി വേണമെന്നാണ് വിദ്യാർത്ഥികളുടെ ഇനിയുള്ള ആവശ്യം.\nRead More: ‘റെയില്‍വേ സ്റ്റേഷനുകളില് 20 മിനിറ്റ് മുന്‍പ് എത്തിച്ചേരണം’; കര്‍ശന സുരക്ഷ നടപ്പിലാക്കാന് ക്രമീകരണങ്ങള്\nജിഷ്ണു പ്രണോയ് കേസിൽ സിബിഐയ്ക്ക് മൊഴി കൊടുത്ത വിദ്യാർത്ഥികളെ പ്രാക്ടിക്കൽ പരീക്ഷയിൽ മനപ്പൂർവ്വം തോൽപ്പിച്ചതിന്റെ തെളിവുകൾ ’24’ പുറത്തു കൊണ്ടുവന്നിരുന്നു. ആരോഗ്യ സർവ്വകലാശാല നടത്തിയ അന്വേഷണത്തിലും ഇക്കാര്യം വ്യക്തമായി. ഇതിനെ തുടർന്നാണ് മറ്റേതെങ്കിലും കേന്ദ്രത്തിൽ വെച്ച് സർവ്വകലാശാലയുടെ നേരിട്ടുള്ള മേൽനോട്ടത്തിൽ പരീക്ഷ നടത്താൻ തീരുമാനിച്ചത്. ജിഷ്ണു പ്രണോയ് മരിച്ച് രണ്ട് വർഷം പൂർത്തിയാകുമ്പോഴും കോളേജ് പ്രതികാര നടപടി തുടരുന്നതിന്റെ ആശങ്കയിലാണ് വിദ്യാർത്ഥികൾ.\nRead more on: jishnu case | nehru college\nജിഷ്ണുവിന്റെ മരണം കൊലപാതകമല്ല, ആത്മഹത്യയെന്ന് സിബിഐ; കൃഷ്ണദാസിനെ കുറ്റപത്രത്തിൽ നിന്ന് ഒഴിവാക്കി; 24 എക്‌സ്‌ക്ലൂസിവ്\nഗേറ്റ് പാസ്; പാമ്പാടി നെഹ്രു കോളേജില് വിദ്യാര്‍ത്ഥികളുടെ പ്രതിഷേധം\nജിഷ്ണു കേസ്; സാക്ഷികളായ വിദ്യാർത്ഥികളെ മനപൂർവ്വം തോൽപ്പിച്ചെന്ന് കണ്ടെത്തിയ അധ്യാപകരെ സംരക്ഷിച്ച് നെഹ്റു കോളേജ് മാനേജ്മെൻറ്\nജിഷ്ണു കേസ് സാക്ഷികളായ വിദ്യാര്‍ത്ഥികളെ മനപൂര്‍വ്വം തോല്‍പ്പിച്ചെന്ന പരാതി; പരീക്ഷകള് വീണ്ടും നടത്തണം\nനെഹ്രു കോളേജിലെ മാര്‍ക്ക് വെട്ടിത്തിരുത്തിയ സംഭവം; ന്യായീകരണവുമായി അധ്യാപകര് രംഗത്ത്\nനെഹ്‌റു കോളേജിലെ പ്രിന്‍സിപ്പലിനെ അപമാനിച്ച സംഭവത്തില് ശക്തമായ നടപടി സ്വീകരിക്കുമെന്ന് മുഖ്യമന്ത്രി


വീട്ടില് അഴ കെട്ടുന്നതിനിടെ പാലക്കാട്ടെ ദമ്പതികള് ഷോക്കേറ്റു മരിച്ചു | Vision News\nവീട്ടില് അഴ കെട്ടുന്നതിനിടെ പാലക്കാട്ടെ ദമ്പതികള് ഷോക്കേറ്റു മരിച്ചു\nപാലക്കാട് ആലത്തൂര് സ്വദേശികളായ ദമ്പതികള് ഷോക്കേറ്റ് മരിച്ചു. പഴമ്പാലക്കോട് സ്വദേശി സുരേഷ്, ഭാര്യ സുഭദ്ര എന്നിവരാണ് മരിച്ചത്. വീട്ടില് അഴ കെട്ടുന്നതിനിടെയാണ് അപകടം. അലൂമിനിയം കമ്പി ഉപയോഗിച്ച് അഴകെട്ടുന്നതിനിടെ ഇരുവര്‍ക്കും ഇലക്‌ട്രിക് വയറില് തട്ടി ഷോക്കേല്‍ക്കുകയായിരുന്നു.\nഷോക്കേറ്റ് അതീവ ഗുരുതരാവസ്ഥയിലായ സുരേഷിനെയും സുഭദ്രയെയും ബന്ധുക്കളും നാട്ടുകാരും ചേര്‍ന്ന് സമീപത്തെ സാമൂഹികാരോഗ്യകേന്ദ്രത്തില് എത്തിച്ചെങ്കിലും ജീവന് രക്ഷിക്കാനായില്ല. വീട് പൊളിഞ്ഞ് കിടക്കുന്നതിനാല് താല്ക്കാലിക ഷെഡ്ഡിലാണ് ഇവര് താമസിച്ചിരുന്നത്. ഇന്ന് പന്ത്രണ്ടരയോടെ വീട്ടമുറ്റത്ത് അഴകെട്ടുന്നതിനായി സുരേഷ് ശ്രമം നടത്തുമ്പോഴാണ് അപകടമുണ്ടായത്. കമ്പിയുടെ ഒരറ്റം മരത്തിലും രണ്ടാമത്തെയറ്റം കഴുക്കോലിലുമാണ് ശ്രമിച്ചത്. കഴുക്കോലില് കമ്പി കെട്ടുന്നതിനിടെ ഫ്യൂസ് വയറില് കുടുങ്ങി ഷോക്കേല്‍ക്കുകയായിരുന്നു. സംഭവസമയം വീട്ടില് ഇവര് മാത്രമാണുണ്ടായിരുന്നത്. ഉച്ചയോടെ വീട്ടിലെത്തിയ മകനാണ് മാതാപിതാക്കള് വീട്ടുമുറ്റത്ത് ഷോക്കേറ്റ് കിടക്കുന്നത് കാണുന്നത്.\nമകന്റെ കരച്ചില് കേട്ട് ഓടിയെത്തിയ നാട്ടുകാര് വൈദ്യുതി ബന്ധം വിച്ഛേദിച്ചു. ഉടന് തന്നെ സമീപത്തെ ആശുപത്രിയില് എത്തിച്ചെങ്കിലും മരണം സംഭവിച്ചിരുന്നു. മൃതദേഹങ്ങള് പോസ്റ്റ്മോര്‍ട്ടത്തിനായി ആലത്തൂര് താലൂക്കാശുപത്രിയിലേക്ക് മാറ്റി. പതിനഞ്ചുകാരനായ സുജിത് മകനാണ്. പഴമ്പാലക്കോട് തട്ടുകട നടത്തിയാണ് സുരേഷ് ഉപജീവന മാര്‍ഗം കണ്ടെത്തിയിരുന്നത്. സുരേഷിന്റെയും സുഭദ്രയുടെയും അപ്രതീക്ഷിത മരണത്തില് നാടാകെ ദുഃഖത്തിലാണ്. കുറച്ചു നാളായി വീട് തകര്‍ന്ന് കിടക്കുന്നതിനാല് താലക്കാലിക ഷെഡിലായിരുന്നു താമസം.


ശ്വാസകോശ കാന്‍സര് — വികാസ്പീഡിയ\nഹോം പേജ് / ആരോഗ്യം / രോഗങ്ങള് / സാംക്രമികമല്ലാത്ത രോഗങ്ങള് / അര്‍ബുദം / ശ്വാസകോശ കാന്‍സര്\nഇന്നത്തെക്കാലത്ത് മനുഷ്യര് ഏറ്റവും കൂടുതല് ഭയക്കുന്ന ഒരു രോഗമാണ് കാന്‍സര്. ഏതു സമയത്തും ആര്‍ക്കുവേണമെങ്കിലും ഇതു വരാം. ഇതിന് പല കാരണങ്ങള് ഉണ്ടെങ്കിലും അനാരോഗ്യകരമായ ജീവിതശൈലിയാണ് പ്രധാനപ്രശ്‌നം.\nപലപ്പോഴും കാന്‍സര് ലക്ഷണങ്ങള് തിരിച്ചറിയാന് പറ്റാത്തതാണ് മരണത്തിലേക്ക് നയിക്കുന്നത്. തുടക്കത്തിലെ ചികിത്സിച്ചാല് ഭേദമാക്കാവുന്നതാണ്. കാന്‍സര് ലക്ഷണങ്ങള് തിരിച്ചറിയൂ...\nശ്വാസം എടുക്കുമ്പോള് ബുദ്ധിമുട്ട് അനുഭവപ്പെടുക.\nചുമച്ച് തുപ്പുന്ന കഫത്തില് രക്തത്തിന്റെ അംശം കാണുക.\nസ്തനങ്ങളില് ഉണ്ടാകുന്ന മുഴകള് കാന്‍സറിന്റെ ലക്ഷണങ്ങളായിരിക്കാം. അത് നിസ്സാരമായി കാണരുത്.\nമൂത്രത്തില് രക്തം കണ്ടാല് ഉടന് പരിശോധന നടത്തുക.\nമലദ്വാരത്തിലൂടെ ഉണ്ടാകുന്ന രക്തസ്രാവം.\nശരീരത്തിലെ മറുകുകളോ പാടുകളോ നിറം മാറുകയാണെങ്കില് പ്രത്യേകം ശ്രദ്ധിക്കണം.\nകാരണങ്ങള് ഒന്നുമില്ലാതെ പെട്ടെന്ന് ഭാരം കുറയുക.\nഇതില് ഒന്നില് കൂടുതല് ലക്ഷണങ്ങള് കണ്ടാല് ഉടന് ഡോക്ടറെ സമീപിച്ച് രോഗം ഇല്ലെന്ന് ഉറപ്പ് വരുത്തേണ്ടതാണ്.\nസിഗരറ്റ്, ബീഡി പുകയില് കാന്‍സറിനു കാരണമാകുന്ന നിരവധി കാര്‍സിനോജനുകള് ഉണ്ട്. ഇതിനുപുറമെ അര്‍ധ കാര്‍സിനോജനുകള്, ന്യൂക്ലിയിക് അമ്ലങ്ങള്‍ക്കു തകരാറുണ്ടാക്കുന്ന ഘടകങ്ങള് എന്നിവയും പുകയിലടങ്ങിയിരിക്കുന്നു.ഏറ്റവും മാരകമായ അര്‍ബുദങ്ങളിലൊന്നാണു ശ്വാസകോശത്തെ ബാധിക്കുന്ന കാന്‍സറുകള്. അര്‍ബുദം മൂലമുള്ള മരണത്തില് ഒന്നാം സ്ഥാനവും ഈ രോഗത്തിനു തന്നെ.\nമുമ്പു പ്രായമായവരേയും പുകവലിക്കാരേയും പിടികൂടിയിരുന്ന ഇതിന്നു ചെറുപ്പക്കാരിലും വ്യാപകമായിക്കൊണ്ടിരിക്കുന്നു. എന്തിനു സ്ത്രീകളിലും കുട്ടികളിലും വരെ ശ്വാസകോശാര്‍ബുദം വര്‍ധിച്ചു വരികയാണ്.\nഅനിയന്ത്രിതമായ കോശവളര്‍ച്ചയാണു കാന്‍സറുകളില് ഉണ്ടാകുന്നത്. ഇതിനു പിന്നില് പല ഘടകങ്ങളും പ്രവര്‍ത്തിക്കുന്നുണ്ട്. പുകവലിയാണു ശ്വാസകോശ കാന്‍സറുണ്ടാക്കുന്നതില് ഏറ്റവും പ്രധാന പങ്കു വഹിക്കുന്നത്. സിഗരറ്റ്, ബീഡി പുകയില് കാന്‍സറിനു കാരണമാകുന്ന നിരവധി കാര്‍സിനോജനുകള് ഉണ്ട്.\nഇതിനുപുറമെ അര്‍ധ കാര്‍സിനോജനുകള്, ന്യൂക്ലിയിക് അമ്ലങ്ങള്‍ക്കു തകരാറുണ്ടാക്കുന്ന ഘടകങ്ങള് എന്നിവയും പുകയിലടങ്ങിയിരിക്കുന്നു. ബെന്‍സീന്, നൈട്രോസമിനുകള്, പോളിസൈക്ലിക് ആരോമാറ്റിക് ഹൈഡ്രോ കാര്‍ബണുകള്, ടാര് തുടങ്ങിയവ കാന്‍സറിനു കാരണമാകാം.\nപുകവലിക്കാരന് പുറത്തേക്കു വിടുന്ന പുകയും അപകടവിമുക്തമല്ല. ഈ നിഷ്‌ക്രിയ പുകവലി ഒരിക്കലും പുകവലിക്കാത്തവര്‍ക്കും കാന്‍സര് സമ്മാനിക്കുന്നു. 80-90 ശതമാനം ശ്വാസകോശ കാന്‍സറുകളും ഒരുവിധത്തിലല്ലെങ്കില് മറ്റൊരു വിധത്തില് പുകവലിയുമായി ബന്ധപ്പെട്ടിരിക്കുന്നു.\nശ്വാസകോശ കാന്‍സറുണ്ടാക്കുന്നതില് വായു മലിനീകരണത്തിനും വലിയ പങ്കുണ്ട്. ഖനി തൊഴിലാളികള്, ക്വാറികളില് ജോലി ചെയ്യുന്നവര്, ആസ്ബസ്‌റ്റോസ്, നിക്കല്, ത്രോമിയം, ആര്‍സെനിക് തുടങ്ങിയവ കൈകാര്യം ചെയ്യുന്നവര് തുടങ്ങിയവരിലും ഈ അര്‍ബുദം കൂടുതലായി കണ്ടുവരുന്നു.\nപ്രകൃത്യാ ഉള്ള റാഡോണ് അണുപ്രസരണം, ജനിതക കാരണങ്ങള് എന്നിവയും കാന്‍സറിനു കാരണമാകാം. അപൂര്‍വമായി ക്ഷയരോഗത്തിന്റെ ഉണങ്ങിയ പാടുകളില് കാന്‍സര് കോശങ്ങള് രൂപം കൊള്ളാം. മാംസഭക്ഷണം, ചിലയിനം വൈറസുകള് തുടങ്ങിയവയും കാന്‍സറിനു കാരണമാകുന്നതായി പഠനങ്ങള് പറയുന്നു.\nഎല്ലാ ശ്വാസകോശ കാന്‍സറുകളും ഒരേപോലെയല്ല. ഏതുതരം കോശങ്ങളില് നിന്നാണ് അവ ഉണ്ടാകുന്നതെന്നതിനെ ആശ്രയിച്ച് അഡിനോ കോശ കാന്‍സറുകള് സ്‌ക്വാമസ് കോശ കാന്‍സറുകള് ചെറുകോശ കാന്‍സറുകള് എന്നിവയെ പ്രധാനമായും തരം തിരിക്കാം.\nരോഗ വ്യാപന വേഗത, ചികിത്‌സയോടുള്ള പ്രതികരണം എന്നീ കാര്യങ്ങളിലൊക്കെ ഇവ വ്യത്യസ്ത സ്വഭാവമാണു കാണിക്കാറുള്ളത്. ഇതിനുപുറമെ മറ്റു നിരവധിയിനം കാന്‍സറുകളും വിവിധ ശരീരഭാഗങ്ങളിലെ കാന്‍സറുകളും ശ്വാസകോശത്തെ ബാധിക്കുന്നതും സാധാരണമാണ്.\nരോഗത്തിന്റെ ആദ്യഘട്ടത്തില് ലക്ഷണങ്ങളൊന്നും തന്നെ കാണണമെന്നില്ല. പലപ്പോഴും മറ്റെന്തെങ്കിലും ആവശ്യങ്ങള്‍ക്ക് എക്‌സ്‌റേ എടുക്കുമ്പോഴായിരിക്കും രോഗം ശ്രദ്ധയില് പെടുന്നത്.\nരോഗവ്യാപ്തി, മുഴയുടെ സ്ഥാനം, സ്വഭാവം എന്നീ ഘടകങ്ങളെ ആശ്രയിച്ചാണു രോഗലക്ഷണങ്ങള് കാണുക. ഇടയ്ക്കിടെയുള്ള ചുമ, കഫത്തില് രക്തം, പതറിയ ശബ്ദം തുടങ്ങിയ ലക്ഷണങ്ങള് സാധാരണ കണ്ടുവരുന്നു.\nശ്വാസംമുട്ടല്, നെഞ്ചുവേദന, പെട്ടെന്നു ഭാരം കുറയല്, ശരീരക്ഷീണം മുതലായ ലക്ഷണങ്ങളും കണ്ടേക്കാം. കാന്‍സര് മറ്റു ഭാഗങ്ങളെയും ബാധിച്ചാല് വയറ്റില് വെള്ളം നിറഞ്ഞു വയറുവീര്‍ക്കല്, മുഖത്തു നീര്, നടുവേദന, പക്ഷാഘാതം തുടങ്ങിയ പ്രശ്‌നങ്ങള് ഉണ്ടാകാം. കൈയിലേയും കാലിലേയും നഖഭാഗം തടിക്കുന്നത് സാധാരണയാണ്.\nപുകവലിക്കാരില് ഇത്തരം ലക്ഷണങ്ങള് കണ്ടാല് ശ്വാസകോശാര്‍ബുദത്തിന്റെ സാധ്യത പരിശോധിക്കണം. എക്‌സ്‌റേ, സി.ടി. സ്‌കാന്, ബ്രോങ്കോസ് കോപ്പി എന്നിവയാണു പ്രധാന രോഗനിര്‍ണയ മാര്‍ഗങ്ങള്.\nവൃത്താകൃതിയിലോ അണ്ഡാകൃതിയിലോ ഉള്ള വെളുത്ത പാടുകളായാണു സാധാരണ എക്‌സ്‌റേയില് കാണപ്പെടുന്നത്. പരിശോധനയില് മുഴ കണ്ടെത്തിയാല് അതു ബയോപ്‌സി നടത്തി രോഗം സ്ഥിരീകരിക്കേണ്ടതുണ്ട്. കാന്‍സര് കോശങ്ങളുണ്ടോ എന്നറിയാന് കഫ പരിശോധന നടത്തുന്നതും പതിവാണ്.\nരോഗവ്യാപ്തി, ഏതിനം കോശങ്ങളാണു കാന്‍സറിനു കാരണം, രോഗിയുടെ പൊതു ആരോഗ്യസ്ഥിതി എന്നിങ്ങനെ നിരവധി ഘടകങ്ങള് പരിഗണിച്ചാണു ചികിത്സ നിര്‍ണയിക്കുന്നത്.\nരോഗം ശ്വാസകോശത്തിന്റെ ഒരു ചെറിയ ഭാഗത്ത് ഒതുങ്ങി നില്‍ക്കുന്ന അവസ്ഥയാണെങ്കില് ശസ്ത്രക്രിയ പ്രയോജനപ്പെടും. എന്നാല്, ഈ ഘട്ടത്തില് മിക്കപ്പോഴും ശ്വാസകോശാര്‍ബുദം കണ്ടുപിടിക്കപ്പെടാറില്ല എന്നതാണു സത്യം. റേഡിയേഷന് ചികിത്സ, കീമോ തെറാപ്പി എന്നിവയാണു നിലവിലുള്ള പ്രധാന ചികിത്സ മുറകള്.\nആധുനിക സാങ്കേതിക വിദ്യ ഉപയോഗിച്ചുള്ള ഫോട്ടോ ഡൈനാമിക് ചികിത്സ, സൈബര് നൈഫ് എന്നീ ചികിത്സാരീതി പല വലിയ കാന്‍സര് സെന്ററുകളിലും നിലവിലുണ്ട്. എന്നാല്, പൊതുവേ ശ്വാസകോശാര്‍ബുദത്തിന്റെ ചികിത്സാഫലം അത്രകണ്ടു തൃപ്തികരമല്ല.\nശ്വാസകോശ കാന്‍സര് തടയാന്\nപുകവലി ഒഴിവാക്കുന്നതിലൂടെ മാത്രം നല്ലൊരു ശതമാനം ശ്വാസകോശ കാന്‍സറുകള് നമുക്കു തടയാന് പറ്റും. പൊതുസമൂഹത്തെ ബോധവല്‍ക്കരിക്കുന്നതോടൊപ്പം നിയമനിര്‍മാണവും ഇക്കാര്യത്തില് പ്രധാനമാണ്. രോഗസാധ്യതയുള്ളവരില് സ്‌ക്രീനിംഗ് നടത്തുന്നതും നല്ലതാണ്.\nവായു മലിനീകരണം കുറയ്ക്കാന് വേണ്ട നടപടികളെടുക്കുന്നതും തൊഴില് സ്ഥലങ്ങളില് സുരക്ഷാ മാനദണ്ഡങ്ങള് വയ്ക്കുന്നതും ഏറെ ഗുണം ചെയ്യും. പ്രകൃത്യാ ഉള്ള റേഡിയേഷന് പ്രസരണം കുറയ്ക്കാന് വേണ്ട നടപടികള് എടുക്കുന്നതും അര്‍ബുദ നിയന്ത്രണത്തിനു സഹായിക്കും.\nകടപ്പാട്: ഡോ. പി.എസ്. ഷാജഹാന്\nപേജ് റേറ്റിംഗ് (20 വോട്ടുകള്)\nക്യാന്‍സര് വരാതിരിക്കാന് ശ്രദ്ധിക്കേണ്ട കാര്യങ്ങള്\nഅര്‍ബുദം - ഭക്ഷണശൈലി\nഅര്‍ബുദം കൂടുതൽ വിവരങ്ങൾ\nകാൻസർ രോഗ ബാധ തിരിച്ചറിയാം\nഹെഡ് ആൻഡ് നെക്ക് ക്യാന്‍സര്\nഅര്‍ബുദവും ചില വസ്തുതകളും\nമറ്റു സിസ്റ്റമറ്റിക് രോഗങ്ങള്\nഓട്ടോ ഇമ്മ്യൂണ് രോഗങ്ങള്\nകാന്‍സര് (cancer) അഥവാ അര്‍ബുദം (arbudam)\nകുഞ്ഞുങ്ങളിലെ വയറുവേദന കാരണവും ചികില്‍സയും\nപെട്ടെന്നു പ്രമേഹം,പാന്‍ക്രിയാസ് ക്യാന്‍സറാകാം..\nഉപ്പ് ; അറിയേണ്ട കാര്യങ്ങള്\nപഴകിയ എണ്ണയുടെ ഉപയോഗം\nഎച്ച് 1 എൻ 1\nകുട്ടികളിലെ പനി ; ശ്രദ്ധിക്കേണ്ട കാര്യങ്ങൾ\nകൊറോണ വൈറസ് പടരുന്നു ; ജാഗ്രത പാലിക്കുക\nകൊറോണ വൈറസ്; ലോകം മുഴുവന് ജാഗ്രതയില്..\nഅവസാന ഭേദഗതി വരുത്തിയത് : Jun 21, 2020


ചന്ദ്രികയിലെ കള്ളപ്പണം: ചോദ്യം ചെയ്യലിന് ഇബ്രാഹിം കുഞ്ഞ് ഇന്ന് ഹാജരായില്ല.... » NEWS 22\nOct 13, 2021 10:35 PM\nനേത്ര രോഗങ്ങള്‍ക്കെതിരെ ജാഗ്രത വേണം: മന്ത്രി വീണാ ജോര്‍ജ്…\nഹണിട്രാപ്പ്, സൈബര് തട്ടിപ്പുകള് വര്‍ദ്ധിക്കുന്നു,4മാസത്തിനിടെ കോട്ടയത്ത് മാത്രം 108 കേസുകള്…\nകായംകുളം താപനിലയത്തില് അവശേഷിക്കുന്ന ഇന്ധനം ഗുജറാത്തിലേക്കു മാറ്റുന്നു…\nകോടതി വിധിയെ ബഹുമാനിക്കുന്നു; എല്ലാ വിധികള്‍ക്കും അതിന്റേതായ വശങ്ങളുണ്ട്- അന്വേഷണ ഉദ്യോഗസ്ഥന്…\nഓട്ടോ നിര്‍ത്തിയില്ല, രക്ഷപെടാന് ചാടിയ പ്ലസ് വണ് വിദ്യാര്‍ഥിനികള്‍ക്ക് പരിക്ക്, ഡ്രൈവര് കസ്റ്റഡിയില്…\nബോട്ട് മറിഞ്ഞ് 16 മരണം; നിരവധി പേരെ കാണാനില്ല; 187 പേരെ രക്ഷപെടുത്തി…\nസ്‌കൂളില് പോകാനാകാതെ അഫ്ഗാനിലെ പെണ്‍കുട്ടികള്: വിദ്യാഭ്യാസത്തിന് അവകാശമുണ്ടെന്നും സ്‌കൂള് തുറക്കണമെന്നും ആവശ്യം…\nBREAKING NEWS : ഉത്രാ കൊലപാതകം: വധശിക്ഷയില്ല, സൂരജിന് ജീവപര്യന്തം തടവ് – അപൂര്‍വങ്ങളില് അപൂര്‍വമെന്ന് കോടതി…\nഉത്ര വധക്കേസില് പ്രതി സൂരജിനെതിയുള്ള വിധി അൽപ്പസമയത്തിനകം…\nHome/Breaking News/ചന്ദ്രികയിലെ കള്ളപ്പണം: ചോദ്യം ചെയ്യലിന് ഇബ്രാഹിം കുഞ്ഞ് ഇന്ന് ഹാജരായില്ല….\nചന്ദ്രികയിലെ കള്ളപ്പണം: ചോദ്യം ചെയ്യലിന് ഇബ്രാഹിം കുഞ്ഞ് ഇന്ന് ഹാജരായില്ല….\nNEWS22 EDITOR4weeks ago\tBreaking News, Latest News, News22.in, Slider Leaveacomment4Views\nചന്ദ്രിക ദിനപത്രത്തിന്റെ അക്കൗണ്ടിലുടെ കള്ളപ്പണം വെളുപ്പിച്ച കേസില് ചോദ്യം ചെയ്യലിന് വി കെ ഇബ്രാഹിം കുഞ്ഞ് ഇഡിക്ക് മുന്നില് ഹാജരായില്ല. കൂടുതല് സാവകാശം എന്‍ഫോഴ്സ്മെന്റ് ഡയറക്ടറേറ്റിനോട് ആവശ്യപ്പെട്ടിരിക്കുകയാണ്. പി കെ കുഞ്ഞാലിക്കുട്ടിക്കൊപ്പമാണ് ചോദ്യം ചെയ്യലിനായി വി കെ ഇബ്രാഹിം കുഞ്ഞിനേയും വിളിപ്പിച്ചിരുന്നത്. കേസില് അന്വേഷണം റദ്ദാക്കാന് ഇബ്രാഹിം കുഞ്ഞ് നേരത്തെ ഹൈക്കോടതിയെയും സമീപിച്ചിരുന്നു.\nഅന്വേഷണ സംഘത്തിന് മുന്നില് ഹാജരാകണമെന്ന് ആവശ്യപ്പെട്ട് ഇ ഡി ഇബ്രാഹിം കുഞ്ഞിന് നോട്ടീസ് നല്‍കിയിരുന്നു. സെപ്റ്റംബര് 16ന് ഹാജരാകാനായിരുന്നു നിര്‍ദേശം. അപ്പോഴാണ് അപ്പീലുമായി ഇബ്രാഹിംകുഞ്ഞ് ഹൈക്കോടതിയെ സമീപിച്ചത്.\nകേസില് മുസ്ലിംലീഗ് അഖിലേന്ത്യാ ജനറല് സെക്രട്ടറി പി കെ കുഞ്ഞാലിക്കുട്ടി എംഎല്‍എയെയും ചന്ദ്രിക ദിനപത്രം ഫിനാന്‍സ് മാനേജര് പി എം എ സമീറിനെയും ഇഡി ചോദ്യംചെയ്തിരുന്നു. ചന്ദ്രികയിലെ സാമ്ബത്തിക ഇടപാടുകള്, പണം നിക്ഷേപിച്ചതിന്റെയും പിന്‍വലിച്ചതിന്റെയും വിവരങ്ങള് ഇവരില്‍നിന്ന് തേടി.\nപാലാരിവട്ടം പാലം അഴിമതിയുമായി ബന്ധപ്പെട്ട് പത്തുകോടിയുടെ കള്ളപ്പണം നോട്ടുനിരോധനകാലത്ത് വെളുപ്പിച്ചു എന്നാണ് കേസ്. മുസ്ലീംലീഗിന്റെ മുഖപത്രമായ ‘ചന്ദ്രിക’യുടെ പേരില് പഞ്ചാബ് നാഷണല് ബാങ്കിന്റെ എറണാകുളം മാര്‍ക്കറ്റ് റോഡ് ബ്രാഞ്ചിലെ അക്കൗണ്ടിലാണ് പത്തുകോടി രൂപ നിക്ഷേപിച്ചത്. കള്ളപ്പണനിക്ഷേപത്തിന് ആദായനികുതി വകുപ്പില് പിഴയൊടുക്കിയതിന്റെ രേഖകള് വിജിലന്‍സ് റെയ്ഡില് ഇബ്രാഹിംകുഞ്ഞിന്റെ വീട്ടില്‍നിന്ന് പിടിച്ചെടുത്തിരുന്നു.\nTags chandrikayile kallapanam News22\nPrevious പൊലീസുകാരനെ കൊലപ്പെടുത്താന് ശ്രമിച്ചയാള്‍ക്ക് 20 വര്‍ഷം തടവും പിഴയും…..\nNext ആണ്‍കുട്ടികള് മാത്രം വന്നാല് മതി, അഫ്ഗാനില് സ്‌കൂള് തുറന്നപ്പോള് താലിബാന് തനിസ്വഭാവം കാട്ടി, ഇരുളിലാവുന്നത് ലക്ഷക്കണക്കിന് പെണ്‍കുട്ടികളുടെ ജീവിതം…..\nഉത്രാവധക്കേസില് കോടതി വിധിയെ ബഹുമാനിക്കുന്നതായും എല്ലാ വിധികള്‍ക്കും അതിന്റേതായ വശങ്ങളുണ്ടെന്നും മുന് കൊല്ലം റൂറല് എസ്പി എസ് ഹരിശങ്കര്. പ്രതി …\nപ്രളയ പുനരധിവാസം : 26 കുടുംബങ്ങള്‍ക്ക് 10 ലക്ഷം വീതം സര്‍ക്കാര് ധനസഹായം 2.60 കോടി അനുവദിച്ചു…\nപതിമൂന്നുകാരിയുടെ വയറ്റില് നിന്ന് നീക്കം ചെയ്തത് അരക്കിലോ മുടിയും ഷാംപുവിന്‍റെ ഒഴിഞ്ഞ പാക്കറ്റുകളും..!\nപത്തനംതിട്ടയില് റബര് തോട്ടത്തില് ജോലിക്കിടെ പുലിയുടെ ആക്രമണം; യുവാവ് കൊല്ലപ്പെട്ടു\nഇന്ത്യ-ന്യൂസിലന്‍ഡ് ഏകദിനം; 348 റണ്‍സിന്‍റെ വിജയലക്ഷ്യം മറികടന്നത് ടെയ്‌ലറുടെ വെടിക്കെട്ട് സെഞ്ചുറിയില്..\nഫ്യൂസ് ഊരില്ല; വൈദ്യുതി ബില്ല് തവണകളായി അടയ്ക്കാൻ തീരുമാനം….


Wed Apr 01 2020 10:04:24 GMT+0530 (India Standard Time)\nBSR28 Feb 2020 5:35 PM GMT\nകോഴിക്കോട്: 'ശ്യാമമാധവ'ത്തിനും എഴുത്തുകാരന് പ്രഭാവര്‍മയ്ക്കുമെതിരേ രംഗത്തെത്തിയ സംഘപരിവാരത്തെ തന്റെ സ്വതസിദ്ധ ശൈലിയില് വിമര്‍ശിക്കുകയാണ് അശോകന് ചരുവില്. ഭക്തരായ അമ്മമാര്, മനസ്സില് താലോലിച്ച് കള്ളക്കൃഷ്ണനെന്നൊന്നും വിളിച്ചുപോവരുതെന്നും മണ്ണ് വാരിത്തിന്നു, വെണ്ണകട്ടു, കുളക്കടവില് ചെന്നു പെണ്ണുങ്ങളുടെ ഉടുചേല മോഷ്ടിച്ചു എന്നൊന്നും നാലാള് കേള്‍ക്കേ പറയല്ലേയെന്നും പരിഹാസ്യപൂര്‍വം ഓര്‍മിപ്പിക്കുന്നുണ്ട്.\nഅശോകന് ചരുവിലിന്റെ ഫേസ്ബുക്ക് പോസ്റ്റ്:\nആത്മസംഘര്‍ഷം എന്ന കുറ്റം\nകൃഷ്ണന്റെ ആത്മസംഘര്‍ഷങ്ങള് ആവിഷ്‌കരിച്ചു എന്ന കുറ്റമാണേ്രത പ്രഭാവര്‍മയ്ക്കും 'ശ്യാമമാധവ'ത്തിനും എതിരായി സംഘപരിവാര് ആരോപിച്ചിരിക്കുന്നത്. ദൈവത്തിന് ആത്മസംഘര്‍ഷമുണ്ടാവുമോ എന്നാണ് 'നിഷ്‌കളങ്കര്' ചോദിക്കുന്നത്. ശ്യാമമാധവം കോടതിയിലെത്തിയിരിക്കുന്നു. വര്‍മയ്ക്ക് ജ്ഞാനപ്പാന പുരസ്‌കാരം നല്‍കുന്നത് കോടതി താല്‍ക്കാലികമായി തടഞ്ഞിട്ടുണ്ട്.\nആത്മസംഘര്‍ഷം എന്ന കുറ്റം തന്നെയാണ് 'ക്രിസ്തുവിന്റെ അന്ത്യപ്രലോഭനങ്ങള്' എഴുതിയ കാസാന്ദ് സാക്കീസിനെതിരേ പണ്ട് മതയഥാസ്ഥിതികര് ചാര്‍ത്തിയത്. കൃഷ്ണന്റെ അന്തര്‍ഗതങ്ങളും മനോവ്യാപാരങ്ങളും ആത്മപരിശോധനയും ആവിഷ്‌കരിക്കുന്നത് കുറ്റമാണെങ്കില് ആ കേസില് പ്രഭാവര്‍മ മാത്രമല്ല പ്രതിപ്പട്ടികയില് വരിക. ഇന്ത്യയിലെ ഏതാണ്ട് എല്ലാ കവികളും ആഖ്യായികാകാരന്‍മാരും അതിലുള്‍പ്പെടും. ഒന്നും രണ്ടും പ്രതികള് നിശ്ചയമായും വ്യാസമഹര്‍ഷിയും വാല്‍മീകിയുമായിരിക്കും. രാമനെ സീതയാല് വിചാരണ ചെയ്തു വിമര്‍ശിച്ച പ്രിയപ്പെട്ട കുമാരനാശാന് അതിലുള്‍പ്പെടതിരിക്കുന്നതെങ്ങനെ? നമ്മുടെ എഴുത്തച്ഛന് രക്ഷപ്പെടുമോ? സൂക്ഷ്മ വ്യാഖ്യാനത്തില് പൂന്താനം? ജയദേവകവി? (വലിയ കുറ്റം. കഠിനശിക്ഷ ഉറപ്പ്) 'ഇനി ഞാനുറങ്ങട്ടെ' എഴുതിയ പി കെ ബാലകൃഷ്ണന്? 'രണ്ടാമൂഴ'ത്തിന് എംടി?\nമനസ്സിന് താലോലിച്ച് കള്ളക്കൃഷ്ണനെന്നൊന്നും വിളിച്ചുപോവരുത്. മണ്ണുവാരിത്തിന്നു, വെണ്ണകട്ടു, കുളക്കടവില് ചെന്നു പെണ്ണുങ്ങളുടെ ഉടുചേല മോഷ്ടിച്ചു എന്നൊന്നും നാലാള് കേള്‍ക്കേ പറയല്ലേ. രാസലീല എന്ന വാക്ക് മിണ്ടരുത്. കേസാവും. കോടതിയില് പ്രതിക്കൂട്ടില് കയറി നില്‍ക്കേണ്ടി വരുന്നത് പോട്ടെ. പരിവാര് ഭടന്‍മാര് രാത്രിയില് വാളുമായി വന്ന് വീട്ടുവാതില്‍ക്കല് മുട്ടുകയില്ലെന്ന് എന്താണ് ഉറപ്പ്?. സൂക്ഷിക്കണം.\nJhnanappana award Ashokan Charuvil അശോകന് ചരുവില്


ഉയരങ്ങൾ താണ്ടി ഇത്തിഹാദ് റെയിൽ കിഴക്കൻ തീരത്തേക്ക് | Etihad Rail\nഉയരങ്ങൾ താണ്ടി ഇത്തിഹാദ് റെയിൽ കിഴക്കൻ തീരത്തേക്ക്\nമനോരമ ലേഖകൻ May 13, 2022 09:54 AM IST\nഇത്തിഹാദ് റെയിൽ പദ്ധതിയോടനുബന്ധിച്ച് ഫുജൈറ അൽ ബിത്‌നയിൽ നിർമാണം പുരോഗമിക്കുന്ന പാലം.\nദുബായ് ∙ അൽ ഹജ്ർ മലനിരകൾ കടന്ന് ഫുജൈറയിലെ കിഴക്കൻ തീരദേശ മേഖലയിലേക്ക് ഇത്തിഹാദ് റെയിൽ പദ്ധതി അതിവേഗം മുന്നോട്ട്. അൽ ബിത്‌നയിൽ 600 മീറ്റർ നീളമുള്ള പാലം നിർമാണം അന്തിമഘട്ടത്തിലാണ്.\nമലനിരകളോടു ചേർന്ന നഗരത്തിനും കൃഷിയിടങ്ങൾക്കും മുകളിലൂടെയുള്ള പാലം റെയിൽ ശൃംഖലയിലെ ഏറ്റവും ഉയരമുള്ള പാലമാണ്. വടക്കൻ എമിറേറ്റുകളിലെ ഇത്തിഹാദ് പാതയിൽ 54 പാലങ്ങളും അൽ ഹജ്ർ മലനിരകളിൽ9വലിയ തുരങ്കപാതകളും മൃഗങ്ങൾക്കു കടന്നു പോകാൻ 20 ക്രോസിങ്ങുകളുമുണ്ട്.\nഷാർജ, ഫുജൈറ, റാസൽഖൈമ എമിറേറ്റുകളിലായി 145 കിലോമീറ്ററിലേറെയാണ് റെയിൽ ട്രാക്ക്. റാസൽഖൈമയിലെ അൽ ഗെയിൽ ഇത്തിഹാദ് റെയിലിന്റെ പ്രധാന കേന്ദ്രമാകും. അൽ സിജി, മസാഫി, അൽ തവീൻ ക്വാറികളെ ബന്ധിപ്പിച്ചാണ് റെയിൽ ശൃംഖല.7എമിറേറ്റുകളെയും ബന്ധിപ്പിക്കുന്ന 1,200 കിലോമീറ്ററാണ് ഇത്തിഹാദ് റെയിൽ.\nഫുജൈറയിൽനിന്ന് റാസൽഖൈമ, ഷാർജ, ദുബായ്, ജബൽഅലി, ഖാലിദ് തുറമുഖങ്ങൾ, കിസാഡ് മുസഫ വഴി ഗുവൈഫാത് വരെ 605 കിലോമീറ്ററാണുള്ളത്. ഫുജൈറ, ഖോർഫക്കാൻ തുറമുഖങ്ങളെ ഇത്തിഹാദ് പാതയുമായി ബന്ധിപ്പിക്കുന്നതോടെ പ്രതിവർഷം 20 ലക്ഷം ടിഇയു (20 ഫുട് ഇക്വലന്റ് കണ്ടെയ്നർ യൂണിറ്റ്സ്) ചരക്കു നീക്കം സാധ്യമാകും.\n2015ലാണ് റെയിൽ പദ്ധതിയുടെ 265 കിലോമീറ്റർ വരുന്ന ആദ്യഘട്ടം പൂർത്തിയായത്. ഇതുവഴി പ്രതിവർഷം 70 ലക്ഷം ടൺ ചരക്കു നീക്കം നടക്കുന്നുണ്ട്. ഇത്5കോടിയായി വർധിപ്പിക്കും.\nയാത്രാ ട്രെയിൻ വൈകില്ല\n2024 അവസാനത്തോടെ രാജ്യമാകെ യാത്രാ ട്രെയിൻ ഓടിക്കാനാണ് പദ്ധതി. തുടർന്നു ജിസിസി റെയിലുമായി ബന്ധിപ്പിക്കും. മണിക്കൂറിൽ 200 കിലോമീറ്റർ വേഗത്തിലോടുന്ന പാസഞ്ചർ ട്രെയിനിൽ 400 പേർക്കു യാത്ര ചെയ്യാം. പടിഞ്ഞാറ് സില മുതൽ വടക്ക് ഫുജൈറ വരെ രാജ്യത്തെ 11 നഗരങ്ങളെയും തന്ത്രപ്രധാന മേഖലകളെയും ബന്ധിപ്പിക്കുന്നു. അബുദാബിയിൽ നിന്ന് ദുബായിലെത്താൻ 50 മിനിറ്റും ഫുജൈറയിലെത്താൻ 100 മിനിറ്റും മതിയാകും.\nഒപ്പത്തിനൊപ്പം ടൂറിസം പദ്ധതി\nജൈവ-മലയോര മേഖലകളെയും പൈതൃക ഗ്രാമങ്ങളെയും ബന്ധിപ്പിച്ചു വൻ ടൂറിസം പദ്ധതിയും ഇത്തിഹാദ് പാതയ്ക്കൊപ്പം ഫുജൈറയിൽ പുരോഗമിക്കുന്നു. പൈതൃകത്തനിമയും പ്രകൃതി ദൃശ്യങ്ങളും ആസ്വദിച്ച് യാത്ര ചെയ്യാം. അൽ ബിത്‌നയിൽ ഇത്തിഹാദ്, റെയിൽ, എമിറേറ്റ്സ് നേച്ചർ, ഫുജൈറ മുനിസിപ്പാലിറ്റി, ഫുജൈറ എൻവയൺമെന്റ് അതോറിറ്റി, ഫുജൈറ അഡ്വഞ്ചർ സെന്റർ എന്നിവയുടെ സഹകരണത്തോടെയുള്ള പദ്ധതിയുടെ ആദ്യഘട്ടം പൂർത്തിയായി.\nഇത്തിഹാദ് റെയിൽവേ: അബുദാബി– ദുബായ് പാത പണി പൂർണം\nഒരുഘട്ടം കൂടി പിന്നിട്ട് ഇത്തിഹാദ് റെയിൽ; മേൽപാലങ്ങൾ പൂർത്തിയായി\nഇത്തിഹാദ് റെയിലിൽ യുഎഇ കുതിക്കും; ടൂറിസം വളരും\nറെയിൽ പാതയ്ക്കൊപ്പം ഹരിത ട്രാക്കിൽ ഫുജൈറ\nhttps-www-manoramaonline-com-global-malayali-gulf video-component 19702gom46ku9sqbs9hnp1hbim


പ്രതീക്ഷകള് തെറ്റിച്ചു കൊണ്ട് അത് സംഭവിച്ചു, ആ നിമിഷം ഞാന് വിചാരിച്ചു ആ മരണം കാണേണ്ടിയിരുന്നില്ല | love story about cancer patients in humans of bombay\nപ്രതീക്ഷകള് തെറ്റിച്ചു കൊണ്ട് അത് സംഭവിച്ചു, ആ നിമിഷം ഞാന് വിചാരിച്ചു ആ മരണം കാണേണ്ടിയിരുന്നില്ല\nNov 2, 2019, 09:22 PM IST\nഎല്ലാം പ്രാര്‍ഥനകളെയും മറികടന്ന് അവന് അവസാന ശ്വാസമെടുത്തു. ആ നിമിഷം ഞാന് ഒപ്പമുണ്ടായിരുന്നു. പിന്നീട് ചിന്തിച്ചു അവന്റെ അവസാന നിമിഷം നേരിട്ടു കാണേണ്ടിയിരുന്നില്ലയെന്ന്. അവനില്ലാതെ എനിക്ക് ജീവിക്കാന് കഴിയുമായിരുന്നില്ല\nPhoto Courtesy: Facebook /Humans of Bombay\nഏറ്റവും പ്രിയപ്പെട്ടവനെ കാന്‍സര് തട്ടിയെടുക്കുന്നതു നേരിട്ടു കാണേണ്ടി വന്ന മുംബൈ സ്വദേശിനിയുടെ കഥയാണ് ഹ്യൂമന് ഓഫ് ബോംബെയില് പറയുന്നത്. ഒരു കോണ്‍ഫറന്‍സിനിടയ്ക്കായിരുന്നു ഞാന് ആ മനുഷ്യനെ പരിചയപ്പെടുന്നത്. അന്നാണ് ഞങ്ങള് ഇരുവരും ഒരേ കോളേജിലാണ് പഠിക്കുന്നത് എന്നു മനസിലായത്. എന്നാല് മുമ്പ് ഒരിക്കലും കണ്ടിരുന്നില്ല. അന്നുമുതല് ഞങ്ങള് വളരെയടുത്തു സുഹൃത്തുക്കളായി. അവന് കൂടുതല് സുഹൃത്തുക്കള് ഉണ്ടായിരുന്നില്ല. അതുകൊണ്ട് തന്നെ ഏറ്റവും കൂടുതല് സംസാരിച്ചിരുന്നത് എന്നോടായിരുന്നു. വീട്ടിലെ പ്രശ്‌നങ്ങളടക്കം എല്ലാം എന്നോടായിരുന്നു പറഞ്ഞിരുന്നത്.\nആ സമയങ്ങളിലാണ് അവന് വല്ലാതെ ക്ഷീണിച്ചു വരുന്നുണ്ടായിരുന്നു.പലപ്പോഴും ഒരു രോഗിയുടേതു പോലെയായി. അങ്ങനെ ഒരു ദിവസം അവന് ഒരു ഡോക്ടറെ കാണാന് തീരുമാനിച്ചു. അതിനു ശേഷം അവന് നാട്ടിലേയ്ക്ക് മടങ്ങി. വീട്ടിലെത്തിയതിനു ശേഷം എന്നെ വിളിച്ചു പറഞ്ഞു ഞാന് കാന്‍സറിന്റെ മൂന്നാം ഘട്ടത്തിലാണെന്ന്. അന്നായിരുന്നു അവനെ ഞാന് എത്രമാത്രം സ്‌നേഹിച്ചിരുന്നു എന്ന് തിരിച്ചറിഞ്ഞത്. ഒരിക്കലും അവന് സാധാരണ ജീവിതത്തിലേയ്ക്ക് മടങ്ങിവരില്ല എന്ന് ഡോക്ടര്‍മാര് വിധിയെഴുതി. കോളേജില് വന്നു കൊണ്ട് അവന് കീമോതെറാപ്പിക്കു പോയി. 24 മണിക്കൂറും ഞാന് അവനെ പരിചരച്ച് ഒപ്പമുണ്ടായിരുന്നു. ഞാന് മാത്രമായിരുന്നു ഒപ്പമുണ്ടായിരുന്നത്.\nഒരു ദിവസം അവന് എന്നോട് ചോദിച്ചു നിനക്ക് എന്നെ വിവാഹം കഴിക്കാമോ. അതിന് 'നോ' പറയാന് എനിക്കു കഴിയുമായിരുന്നില്ല. അതിനു ശേഷം ഒരു ദിവസം പരിശോധനയ്ക്ക് എത്തിയ ഡോക്ടര് പറഞ്ഞു കാന്‍സര് അവന്റെ ശരീരം മുഴുവന് പടര്‍ന്നിരിക്കുന്നു എന്ന്. ഇനി ആറുമാസം വരെ മാത്രമേ ജീവിച്ചിരിക്കൂ എന്ന്. എനിക്കത് സഹിക്കാന് കഴിയുമായിരുന്നില്ല. അവന്റെ കൂടെ ആറുമാസം മാത്രം ജീവിച്ചാല് പോരായിരുന്നു. തുടര്‍ന്ന് ഞങ്ങള് വിവാഹം കഴിച്ചു, അമ്പലങ്ങളിലുടനീളം കയറിയിറങ്ങി, ഒരു ഭൂഖണ്ഡം മുഴുവന് ഒരുമിച്ച് യാത്ര ചെയ്തു, പ്രാര്‍ഥിച്ചു. എന്നാല് പ്രതീക്ഷകള് എല്ലാം തെറ്റിച്ചു കൊണ്ട് ആ നിമിഷം വന്നു.\nഎല്ലാം പ്രാര്‍ഥനകളെയും മറികടന്ന് അവന് അവസാന ശ്വാസെമടുത്തു. ആ നിമിഷം ഞാന് ഒപ്പമുണ്ടായിരുന്നു. പിന്നീട് ചിന്തിച്ചു അവന്റെ അവസാന നിമിഷം നേരിട്ടു കാണേണ്ടിരുന്നില്ലയെന്ന്. അവനില്ലാതെ എനിക്ക് ജീവിക്കാന് കഴിയുമായിരുന്നില്ല. അവന്റെ ഓര്‍മകളില് നിന്നു പുറത്തു കടക്കാന് അമ്പലങ്ങളും ആശ്രമങ്ങളും കയറിയിറങ്ങി. ഇന്ന് ഞാന് കാന്‍സര് രോഗികളെ പരിചരിക്കുന്ന ഒരു സംഘ ഡോക്ടര്‍മാര്‍ക്കൊപ്പമാണ്. അവര്‍ക്കുവേണ്ടി സജീവമായി പ്രവര്‍ത്തിക്കുന്നു മറ്റൊരു ജന്മത്തില് ഞങ്ങള്‍ക്ക് ഒന്നിക്കാന് കഴിയുമെന്ന ഉറച്ച പ്രതീക്ഷയോടെ.\nlove story about cancer patients in humans of bombay


എല്ലാ അലുമിനിയം ആപ്ലിക്കേഷൻ സേവന ദാതാക്കളായ ഹുവാചാങ് ഗ്രൂപ്പ് ഗവേഷണവും വികസനവും, ഡിസൈനുകൾ, ഉത്പാദനം, വിൽപ്പന, സാങ്കേതിക പിന്തുണ എന്നിവ ഉൾപ്പെടുന്ന പ്രൊഫഷണൽ സേവനങ്ങൾ വാഗ്ദാനം ചെയ്യുന്നു. ഗ്രൂപ്പിന് ശക്തമായ ശക്തിയുണ്ട്: ഇത് 800,000 ചതുരശ്ര മീറ്ററിലധികം വിസ്തീർണ്ണം ഉൾക്കൊള്ളുന്നു, 500 ലധികം സീനിയർ എഞ്ചിനീയർമാരും സാങ്കേതിക വിദഗ്ധരും ഉൾപ്പെടെ 3,800 ൽ അധികം ആളുകൾ ജോലി ചെയ്യുന്നു, വാർഷിക ഉൽപാദന ശേഷി ഏകദേശം 500,000 ടൺ ആണ്. ഗ്രൂപ്പിന് ഗ്വാങ്‌ഡോംഗ്, ജിയാങ്‌സു എന്നിവിടങ്ങളിൽ രണ്ട് ഉൽപാദന കേന്ദ്രങ്ങളും ഗ്വാങ്‌ഡോംഗ് ഹുവാങ്, ജിയാങ്‌സു ഹുവാങ്, ഹോങ്കോങ് ഹുവാങ്, ഓസ്‌ട്രേലിയ ഹുവാങ്, ജർമ്മനി ഹുവാങ്, വസൈറ്റ് അലുമിനിയം വ്യവസായം, ഗ്രാംസ്‌കോ ആക്‌സസറീസ് എന്നിവയുമുണ്ട്. JIangsu Huachang അലുമിനിയം ഫാക്ടറി കമ്പനി ലിമിറ്റഡ് പ്രാദേശിക ലേoutട്ട് ഒപ്റ്റിമൈസ് ചെയ്യാനും ആഗോള വിപണന ശൃംഖല നിർമ്മിക്കാനും ഉത്പാദനം വളരുന്നതിന് മാർക്കറ്റ് വിപുലീകരിക്കാനും ശ്രമിക്കുന്നു.\nകിറ്റ് മോൾഡിന്റെ പ്രതിമാസ ഉൽപാദന ശേഷി\nജിയാങ്സു ഹുവാങ് അലുമിനിയം ഫാക്ടറി കമ്പനി, ലിമിറ്റഡ് കർശനമായ ഗുണനിലവാര മാനേജുമെന്റ് സിസ്റ്റം പാലിക്കുന്നു. ആഭ്യന്തര, അന്തർദേശീയ മാനദണ്ഡങ്ങൾ അനുസരിച്ച്, ഗ്രൂപ്പ് കൂടുതൽ കർശനമായ ആന്തരിക നിയന്ത്രണ മാനദണ്ഡങ്ങൾ രൂപപ്പെടുത്തുകയും നടപ്പിലാക്കുകയും ചെയ്യുന്നു. കമ്പനി GB/T 19001 (ISO 9001) ഗുണനിലവാര മാനേജുമെന്റ് സിസ്റ്റം, GB/T 24001 (ISO 14001) പരിസ്ഥിതി മാനേജ്മെന്റ് സിസ്റ്റം, ISO 50001, RB/T 117 എനർജി മാനേജ്മെന്റ് സിസ്റ്റം, GB/T 45001 (ISO 45001) തൊഴിൽ ആരോഗ്യം എന്നിവ പാസ്സാക്കി. കൂടാതെ സുരക്ഷാ മാനേജ്മെന്റ് സിസ്റ്റം, IATF 16949 ഓട്ടോമോട്ടീവ് മാനേജ്മെന്റ് സിസ്റ്റം, ISO / IEC 17025 നാഷണൽ ലബോറട്ടറി അക്രഡിറ്റേഷൻ, സ്റ്റാൻഡേർഡൈസേഷന്റെ നല്ല പെരുമാറ്റം, അന്താരാഷ്ട്ര നിലവാരമുള്ള ഉൽപ്പന്നങ്ങൾ സ്വീകരിക്കുക, പച്ച / കുറഞ്ഞ കാർബൺ / energyർജ്ജ സംരക്ഷണ ഉൽപ്പന്നങ്ങൾ, മറ്റ് സർട്ടിഫിക്കേഷനുകൾ. ഉയർന്ന മൂല്യമുള്ളതും ബുദ്ധിപരവുമായ നിർമ്മാണത്തിന്റെ ഗുണനിലവാര മാനേജ്മെന്റിന് അനുസൃതമായി, ജിയാങ്സു ഹുവാങ് അലുമിനിയം ഫാക്ടറി കമ്പനി, ലിമിറ്റഡ് തുടർച്ചയായി ജോലി കാര്യക്ഷമതയും ബിസിനസ്സ് കാര്യക്ഷമതയും മെച്ചപ്പെടുത്തുന്നു.\nഗ്രൂപ്പിന്റെ ഉൽപ്പന്ന ശ്രേണി വിതരണ ശൃംഖലയുടെ എല്ലാ വശങ്ങളും ഉൾക്കൊള്ളുന്നു കൂടാതെ ലോകമെമ്പാടുമുള്ള ഉപഭോക്താക്കൾക്ക് ഏറ്റവും മൂല്യവത്തായ അലുമിനിയം പരിഹാരങ്ങൾ നൽകാൻ പ്രതിജ്ഞാബദ്ധമാണ്. നിലവിൽ, കമ്പനി ഒരു പുതിയ അലുമിനിയം പ്രൊഫൈൽ വ്യവസായ ക്ലസ്റ്റർ നിർമ്മിക്കുന്നതിലും വ്യവസായ സംഘടന ഘടന മെച്ചപ്പെടുത്തുന്നതിലും ശ്രദ്ധ കേന്ദ്രീകരിക്കുന്നു. Huachang ഗ്രൂപ്പിന് നാല് ബ്രാൻഡുകൾ ഉണ്ട്: ചൈനയിലെ ഏറ്റവും മികച്ച പത്ത് അലുമിനിയം പ്രൊഫൈലുകൾ - Wacang അലുമിനിയം, ഉയർന്ന നിലവാരമുള്ള വാതിലുകളും വിൻഡോസ് സിസ്റ്റം ബ്രാൻഡും - വാകാങ്, വാതിലുകളുടെയും ജനലുകളുടെയും മികച്ച പത്ത് ബ്രാൻഡുകൾ - VASAIT, പ്രൊഫഷണൽ ഹാർഡ്‌വെയർ ആക്‌സസറീസ് ബ്രാൻഡ് - Genco After ഏകദേശം 30 വർഷത്തെ മാർക്കറ്റ് ലേoutട്ടിൽ, ഗ്രൂപ്പിന്റെ ഉൽപ്പന്നങ്ങൾ യൂറോപ്പ്, വടക്കേ അമേരിക്ക, തെക്കേ അമേരിക്ക, ഓസ്ട്രേലിയ, മിഡിൽ ഈസ്റ്റ്, ആഫ്രിക്ക, തെക്കുകിഴക്കൻ ഏഷ്യ, മറ്റ് സ്ഥലങ്ങൾ എന്നിവിടങ്ങളിൽ വിറ്റഴിക്കപ്പെടുന്നു. ചൈനയിലെ അലുമിനിയം പ്രൊഫൈൽ വ്യവസായത്തിന്റെ മുൻനിര സംരംഭമാണ് ഹുവചാങ് ഗ്രൂപ്പ്, ചൈന കൺസ്ട്രക്ഷൻ മെറ്റൽ സ്ട്രക്ചർ അസോസിയേഷന്റെ വൈസ് പ്രസിഡന്റ് യൂണിറ്റ്, ചൈന നോൺഫെറസ് മെറ്റൽ പ്രോസസ്സിംഗ് ഇൻഡസ്ട്രി അസോസിയേഷൻ വൈസ് പ്രസിഡന്റ്, ഗ്വാങ്‌ഡോംഗ് നോൺഫെറസ് മെറ്റൽ ഇൻഡസ്ട്രി അസോസിയേഷൻ വൈസ് പ്രസിഡന്റ്, അലുമിനിയം പ്രസിഡന്റ് നാൻഹായ് ഡിസ്ട്രിക്റ്റിന്റെ പ്രൊഫൈൽ ഇൻഡസ്ട്രി അസോസിയേഷൻ, ഫോഷൻ സിറ്റി. ചൈനയിലെ ഏറ്റവും മികച്ച പത്ത് നിർമ്മാണ അലുമിനിയം ഉൽപ്പന്ന ബ്രാൻഡ് ഉടമസ്ഥതയിലുള്ള ദേശീയ ഹൈടെക് സംരംഭമാണ് ഹുവചാങ് ഗ്രൂപ്പ്. വ്യവസായത്തിന്റെ സ്വയം കയറ്റുമതി വിഭാഗത്തിൽ അതിന്റെ കയറ്റുമതി അളവ് ഒന്നാം സ്ഥാനത്താണ്.\nHuachang ഗ്രൂപ്പിന്റെ പ്രശസ്തി ക്രമേണ നന്നായി അറിയാം. 2015 ൽ, ഗ്രൂപ്പ് ജെറ്റ് ലി വൺ ഫൗണ്ടേഷനുമായി സമഗ്രമായ സഹകരണം ആരംഭിക്കുകയും ജീവകാരുണ്യ പ്രവർത്തനങ്ങളിൽ പങ്കെടുക്കാൻ താരങ്ങളോടും പൊതുജനങ്ങളോടും ആഹ്വാനം ചെയ്യുകയും ചെയ്തു. അലൂമിനിയം വ്യവസായത്തിലെ പബ്ലിക് വെൽഫെയർ സ്റ്റാർ എന്നാണ് പരിപാടി അറിയപ്പെടുന്നത്. 2016 ൽ, വാകാംഗ് അലുമിനിയം സിസിടിവി ഡയലോഗ് കോളത്തിന്റെ നിയുക്ത പങ്കാളിയായി, ആഴത്തിലുള്ള കൈമാറ്റങ്ങൾ നടത്താനും അതിന്റെ ബ്രാൻഡ് അവബോധത്തോടെ വ്യവസായത്തെ സേവിക്കാനും. 2018 ൽ, ഹുവാചാങ് ഗ്രൂപ്പ് ബീജിംഗ്-ഗ്വാങ്‌ഷോ അതിവേഗ റെയിൽവേ ട്രെയിനുകൾ സ്പോൺസർ ചെയ്തു, ഇത് വ്യവസായത്തിലെ ഒരു തുടക്കക്കാരനായിരുന്നു. Energyർജ്ജസംരക്ഷണ വാതിൽ, ജനൽ ഉൽപന്നങ്ങൾ ഉപയോഗിക്കാൻ ഈ സംഘം പൊതുജനങ്ങളെ ഉപദേശിക്കുകയും വ്യവസായത്തെ ദേശീയ നിലവാരമുള്ള അതിവേഗ വികസനത്തിലേക്ക് നയിക്കുകയും ചെയ്യുന്നു. 2019 മുതൽ 2020 വരെ, ചൈന ബ്രാൻഡ് സ്ട്രാറ്റജിക് പാർട്ണറായി ഹുവാങ് ഗ്രൂപ്പ് തിരഞ്ഞെടുക്കപ്പെടുകയും വ്യവസായത്തിലെ ഏക സംരംഭമായി തിരഞ്ഞെടുക്കപ്പെടുകയും ചെയ്തു. ഹുവചാങ് ഗ്രൂപ്പ് സമഗ്രമായ ബ്രാൻഡ് ശക്തിയോടെ വ്യവസായത്തെ നയിക്കുന്നു.\nHuachang ഗ്രൂപ്പ് ലോകത്തെ നോക്കുകയും ഭാവിയിലേക്ക് നോക്കുകയും ചെയ്യുന്നു. സത്യസന്ധത, കാര്യക്ഷമത, പ്രായോഗികത, സംരംഭകത്വം എന്നിവയുടെ കമ്പനി ആത്മാക്കൾക്കൊപ്പം, ഉയർന്ന നിലവാരമുള്ള ഉൽപ്പന്നങ്ങളും പ്രൊഫഷണൽ സാങ്കേതിക സേവനങ്ങളും നൽകാൻ ഗ്രൂപ്പ് നിർബന്ധിക്കുന്നു, കൂടാതെ ലോകമെമ്പാടുമുള്ള ദശലക്ഷക്കണക്കിന് കുടുംബങ്ങളെ ഗുണനിലവാരമുള്ള ജീവിതം ആസ്വദിക്കാൻ പ്രതിജ്ഞാബദ്ധമാണ്!\nക്വാളിറ്റി മാനേജ്മെന്റ് സിസ്റ്റംസ് സർട്ടിഫിക്കറ്റ്\nക്വാളിറ്റി മാനേജ്മെന്റ് സിസ്റ്റംസ് സർട്ടിഫിക്കറ്റ് 2008\nനോൺ -ഫെറസ് ലോഹ ഉൽപന്നങ്ങളുടെ ഗുണനിലവാരത്തിനുള്ള ഗോൾഡൻ കപ്പ് അവാർഡ്\nപരിസ്ഥിതി മാനേജ്മെന്റ് സിസ്റ്റംസ് സർട്ടിഫിക്കറ്റ്\nഎനർജി മാനേജ്മെന്റ് സിസ്റ്റം സർട്ടിഫിക്കറ്റ്\nചൈന കൺസ്ട്രക്ഷൻ മെറ്റൽ സ്ട്രക്ചർ അസോസിയേഷൻ\nഗുണനിലവാര ചിഹ്നം ഉപയോഗിക്കാനുള്ള അംഗീകാരം\nമാർക്കറ്റിലെ 20 വർഷത്തെ പരിശ്രമങ്ങൾക്ക് ശേഷം, ഉൽപാദന സ്കെയിലിലും മാനദണ്ഡങ്ങളിലും അല്ലെങ്കിൽ പ്രോസസ് ടെക്നോളജി, പ്രൊഡക്ട് മാച്ചിംഗ്, ഇന്നൊവേഷൻ എന്നിവയിൽ വക്കാങ് വലിയ മാറ്റങ്ങൾക്ക് വിധേയമായി. ചൈനയിൽ നിന്ന് ലോകമെമ്പാടുമുള്ള അലുമിനിയം വ്യവസായത്തിന്റെ പ്രതീകമാണ് ഇതിന്റെ വികസന ചരിത്രം. ആധുനിക അലുമിനിയം വ്യവസായത്തിന്റെ പുതിയ തലമുറയുടെ പ്രതിനിധി കൂടിയാണിത്.\n·"ചൈനയിലെ മികച്ച 500 റിയൽ എസ്റ്റേറ്റ് വികസന സംരംഭങ്ങളുടെ മുൻഗണന വിതരണക്കാരൻ" നേടി.\n·വകാങ് അലുമിനിയം "ചൈന ബ്രാൻഡ് സ്ട്രാറ്റജിക് പാർട്ണർ", സിസിടിവി സ്ട്രാറ്റജിക് കോപ്പറേഷൻ ലോഞ്ച്.\n·ജർമ്മൻ ശാഖയുടെ സ്ഥാപനം.\n·പഞ്ചനക്ഷത്ര ബ്രാൻഡും പഞ്ചനക്ഷത്ര വിൽപ്പനാനന്തര സേവന സർട്ടിഫിക്കേഷനും വാകാംഗ് പാസായി.\n·വകാങ് "ഫോഷൻ മുനിസിപ്പൽ ഗവൺമെന്റ് ക്വാളിറ്റി അവാർഡ്" നേടി.\n·വ്യവസായത്തിന്റെ സ്വയം പ്രവർത്തിപ്പിക്കുന്ന കയറ്റുമതി അളവ് രാജ്യത്ത് ഒന്നാം സ്ഥാനത്താണ്.\n·Passedദ്യോഗികമായി പാസായ IATF16949: 2016 ഓട്ടോമോട്ടീവ് ക്വാളിറ്റി മാനേജ്മെന്റ് സിസ്റ്റം സർട്ടിഫിക്കേഷൻ.\n·"ചൈനയിലെ മികച്ച പത്ത് നിർമ്മാണ അലുമിനിയം ഉത്പന്നങ്ങൾ" വകാങ്ങിന് ലഭിച്ചു.\n·"നാൻഹായ് ഡിസ്ട്രിക്റ്റ് ഗവൺമെന്റ് ക്വാളിറ്റി അവാർഡ്", "ഫസ്റ്റ്-ലൈൻ ടീം അവാർഡ്" എന്നിവ വാകാംഗ് നേടി.\n·ഏറ്റവും ഉയർന്ന ചാരിറ്റി അവാർഡായ "ചൈന ചാരിറ്റി വാർഷിക പ്രാക്ടീസ് അവാർഡ്" വാകാംഗ് നേടി.\n·വക്കാങ്ങിന് "നാഷണൽ ഗ്രീൻ ഫാക്ടറിയുടെ ആദ്യ ബാച്ച്" ലഭിച്ചു\n·ജൂൺ5ന് സിസിടിവി "ന്യൂസ് ബ്രോഡ്കാസ്റ്റിൽ" ഒന്നാമതെത്തി.\n·വകാങ് കെട്ടിടത്തിന്റെ മുകളിൽ.\n·ജിയാങ്സു ശാഖയുടെ വിപുലീകരണം; കമ്പനിയുടെ ഉൽപ്പന്നങ്ങൾ "നോൺ-ഫെറസ് മെറ്റൽ ഉൽപന്നങ്ങളുടെ ശാരീരിക നിലവാരത്തിനുള്ള ഗോൾഡൻ കപ്പ് അവാർഡ്" നേടി.\n·"ചൈനയിലെ അലുമിനിയം പ്രൊഫൈൽ വ്യവസായത്തിൽ പ്രശസ്ത ബ്രാൻഡുകൾ സ്ഥാപിക്കുന്നതിനുള്ള പ്രകടന മേഖലയിലെ മികച്ച പത്ത് പ്രധാന സംരംഭങ്ങൾ" ആയി തിരഞ്ഞെടുത്തു; വകാങ് ഇന്നൊവേഷൻ സെന്റർ ഉപയോഗത്തിലായി; കർട്ടൻ വാൾ, ഡോർ, വിൻഡോ പ്രോസസ്സിംഗ് സെന്റർ നിർമ്മിച്ച് ഉപയോഗത്തിലാക്കി; വ്യവസായത്തിന്റെ ആദ്യത്തെ "പൂർണമായും ഓട്ടോമാറ്റിക് ത്രിമാന ഫിനിഷ്ഡ് ഉൽപ്പന്ന വെയർഹൗസ്" നിർമ്മിക്കുകയും ഉപയോഗത്തിലാക്കുകയും ചെയ്തു.\n·Dali Changhongling പുതിയ ഫാക്ടറി പൂർണ്ണമായി പൂർത്തിയാക്കി ഉപയോഗത്തിലാക്കി; "ചൈന ടോപ്പ് 20 കൺസ്ട്രക്ഷൻ അലുമിനിയം മെറ്റീരിയലുകൾ" നേടി.\n·വകാങ് ആസ്ഥാന മന്ദിരം നിർമ്മാണം ആരംഭിച്ചു.\n·ഹോങ്കോംഗ് ശാഖ സ്ഥാപിക്കുകയും ഷാൻഡോംഗ് ശാഖയെ ജിയാങ്‌സു ശാഖയിൽ ലയിപ്പിക്കുകയും ചെയ്തു.\n·"നാഷണൽ ഹൈടെക് എന്റർപ്രൈസ്", "പ്രൊവിൻഷ്യൽ എന്റർപ്രൈസ് ടെക്നോളജി സെന്റർ" എന്നിവയുടെ അംഗീകാരം നേടി.\n·ജിയാങ്‌സു ബ്രാഞ്ച് പൂർത്തിയാക്കി ഉൽപാദനത്തിൽ ഉൾപ്പെടുത്തി.\n·ജിയാങ്സു ശാഖ സ്ഥാപിച്ചു; "ചൈന പ്രശസ്ത ബ്രാൻഡ്", "ചൈന പ്രശസ്ത ബ്രാൻഡ്" എന്നീ പദവികൾ നേടി.\n·"യുണൈറ്റഡ് നേഷൻസ് രജിസ്റ്റർ ചെയ്ത വിതരണക്കാരൻ" യോഗ്യത നേടി ISO14001, OHSAS18001 സർട്ടിഫിക്കേഷൻ പാസായി.\n·നികുതി അടയ്ക്കൽ ആദ്യമായി 10 ദശലക്ഷം യുവാൻ കവിഞ്ഞു; ഷാൻഡോംഗ് ശാഖ സ്ഥാപിച്ചു.\n·"ഗ്വാങ്‌ഡോംഗ് പ്രവിശ്യയുടെ പ്രശസ്ത ബ്രാൻഡ്", "ഗ്വാങ്‌ഡോംഗ് പ്രവിശ്യയുടെ പ്രശസ്ത ബ്രാൻഡ് ഉത്പന്നം" എന്നീ പദവികൾ നേടി.\n·വ്യവസായത്തിലെ "നാഷണൽ ഇൻസ്പെക്ഷൻ-ഫ്രീ പ്രൊഡക്റ്റ്സ്" എന്ന ആദ്യ ബാച്ചിന്റെ തലക്കെട്ട് നേടി, കമ്പനി ഒരു പൂപ്പൽ നിർമ്മാണ ശിൽപശാലയും ഒരു സാങ്കേതിക വിഭാഗവും സ്ഥാപിച്ചു.\n·നോർവീജിയൻ ഡിഎൻവി ക്വാളിറ്റി മാനേജ്മെന്റ് സിസ്റ്റം സർട്ടിഫിക്കേഷൻ പാസായി "ഇന്റർനാഷണൽ സ്റ്റാൻഡേർഡ് പ്രൊഡക്ട് മാർക്ക് സർട്ടിഫിക്കറ്റ്" നേടി.\n·ഇൻസുലേഷൻ പ്രൊഫൈൽ പ്രൊഡക്ഷൻ ലൈൻ വർദ്ധിപ്പിക്കുക.\n·ഒരു ഓസ്ട്രേലിയൻ ബ്രാഞ്ച് സ്ഥാപിക്കുകയും സ്പ്രേ ഉൽപാദന ലൈനുകൾ ചേർക്കുകയും ചെയ്തു.\n·ഇലക്ട്രോഫോറെസിസ് ഉൽപാദന ലൈൻ വർദ്ധിപ്പിക്കുക; "അലുമിനിയം ഡോർ, വിൻഡോ പ്രൊഫൈലുകൾ നിർമ്മിക്കുന്നതിനുള്ള നിയുക്ത മാനുഫാക്ചറിംഗ് എന്റർപ്രൈസ്" എന്ന യോഗ്യത നേടുക.\n·ISO9002 ഗുണനിലവാര മാനേജുമെന്റ് സംവിധാനവും ഉൽപ്പന്ന ഗുണനിലവാര സർട്ടിഫിക്കേഷനും പാസായി.\n·"WACANG" എന്ന വ്യാപാരമുദ്ര വിജയകരമായി രജിസ്റ്റർ ചെയ്തു\n·ഓക്സിഡേഷൻ ഉൽപാദന ലൈനും വൈദ്യുതി ഉൽപാദന വർക്ക്ഷോപ്പും വർദ്ധിപ്പിക്കുക.\n·ഉൽപാദന സൈറ്റ് ഡാലി ടൗണിലെ ഇൻഡസ്ട്രിയൽ അവന്യൂവിൽ നിന്ന് ഷ്യൂടോ ഇൻഡസ്ട്രിയൽ സോണിലേക്ക് മാറ്റി.\n·Establishedപചാരികമായി സ്ഥാപിതമായ വകാങ് അലുമിനിയം.\n·മെറ്റൽ കാസ്റ്റിംഗ് മുതൽ മെറ്റൽ സ്മെൽറ്റിംഗ് വരെ വ്യാപിപ്പിച്ച് ക്രമേണ പ്രവർത്തനങ്ങൾ വിപുലീകരിച്ച് മിസ്റ്റർ പാൻ വെയ്‌ഷെൻ പൂർണമായി ഏറ്റെടുത്തു.\n·പരിഷ്കരണത്തിന്റെ തുടക്കത്തിൽ, ഒരു ഹാർഡ്‌വെയർ ഫൗണ്ടറി സ്ഥാപിച്ച ആദ്യത്തെയാളാകാൻ ശ്രീ പാൻ ബിങ്‌ഖിയാൻ ധൈര്യപ്പെട്ടു.\nഒരു ആഗോള ബ്രാൻഡ് സൃഷ്ടിക്കുക, വകാങ്ങിന്റെ ഒരു നൂറ്റാണ്ട് നിർമ്മിക്കുക\nഉപഭോക്താക്കൾക്ക് മികച്ച മൂല്യമുള്ള അലുമിനിയം പരിഹാരങ്ങൾ നൽകുക\nചൈനയിലെ അലുമിനിയം പ്രൊഫൈൽ വ്യവസായത്തിലെ മുൻനിര റോൾ ആകുക\nആത്മാർത്ഥവും കാര്യക്ഷമവും പ്രായോഗികവും സംരംഭകവുമാണ്\n1). സാമ്പിൾ പരിശോധനയിൽ മുൻ ഫാക്ടറി പാസ് നിരക്ക് 100%\n2). ഉപഭോക്തൃ സംതൃപ്തി നിരക്ക് ≥90%\n3). പരാതി കൈകാര്യം ചെയ്യൽ നിരക്ക് 100%\nവധശിക്ഷ പോരാട്ടത്തിന്റെ ഫലപ്രാപ്തിയാണ്, ഒത്തുചേരൽ ജീവശക്തിയാണ്\nസജീവമായ സേവനവും ആശയവിനിമയവും ശ്രദ്ധയോടെ\nആളുകളെ ബഹുമാനിക്കുക, ആളുകളെ വളർത്തുക, ആളുകളെ നേടുക\nമികച്ച മാനേജ്മെന്റ് സിസ്റ്റം, ഗുണനിലവാരത്തിൽ സൂക്ഷ്മമായ ശ്രദ്ധ, തുടർച്ചയായ മെച്ചപ്പെടുത്തൽ, ഉപഭോക്തൃ ആവശ്യങ്ങൾ നിറവേറ്റുന്നതിന്\nകാര്യക്ഷമത, പ്രഭാവം, പ്രയോജനം\nഫസ്റ്റ് ക്ലാസ് ഉൽപ്പന്നങ്ങൾ സൃഷ്ടിക്കുക, വെയ്‌ചാങ് ബ്രാൻഡ് നിർമ്മിക്കുക\nഗുണനിലവാരത്തിൽ അതിജീവിക്കുക, വിശ്വാസ്യതയോടെ വികസിക്കുക, സാങ്കേതികവിദ്യയും സേവനവും ഉപയോഗിച്ച് വ്യവസായത്തെ നയിക്കുക\nഅലുമിനിയം കർട്ടൻ വാൾ പ്രൊഫൈൽ, അലുമിനിയം ഷഡ്ഭുജ ട്യൂബ്, അലുമിനിയം റൗണ്ട് ട്യൂബ്, കർട്ടൻ വാൾ അലൂമിനിയം പ്രൊഫൈലുകൾ, അലുമിനിയം സ്ക്വയർ ട്യൂബ്, അലുമിനിയം കർട്ടൻ വാൾ സിസ്റ്റങ്ങൾ,


നാലുവര്‍ഷംകൊണ്ട് എല്ലാവര്‍ക്കും വീട് നല്‍കുമെന്ന് മുഖ്യമന്ത്രി\nFirst Published 23, May 2017, 5:07 PM\nകൊട്ടാരക്കര: പൊതുജനങ്ങളുടെ സഹകരണത്തോടെ മാത്രമേ എല്ലാവര്‍ക്കും വീട് എന്ന സ്വപ്നം സഫലമാക്കാനാകൂ എന്ന് മുഖ്യമന്ത്രി പിണറായി വിജയന്. അടുത്ത നാല് വര്‍ഷം കൊണ്ട് ഏവര്‍ക്കും സ്വന്തമായി താമസസൗകര്യം ഒരുക്കുക എന്നതാണ് സര്‍ക്കാരിന്റെ ലക്ഷ്യമെന്നും മുഖ്യമന്ത്രി പറഞ്ഞു. ഭൂരഹിതര്‍ക്ക് സര്‍ക്കാര് ഭവനം നിര്‍മിച്ച് നല്‍കുന്ന പദ്ധതിയുടെ സംസ്ഥാന തല ഉദ്ഘാടനം കൊല്ലം പുനലൂരില് നിര്‍വഹിക്കുകയായിരുന്നു മുഖ്യമന്ത്രി.\nഭൂമിയുണ്ടായിട്ടും വീടില്ലാത്തവര്, ഭൂമിയും വീടുമില്ലാത്തവര് എന്നീ രണ്ട് വിഭാഗങ്ങള്‍ക്ക് പ്രയോജനം കിട്ടുന്ന വിധത്തിലാണ് സമ്പൂര്‍ണ പാര്‍പ്പിട പദ്ധതിയായ ലൈഫ് സര്‍ക്കാര് നടപ്പാക്കുന്നത്. സംസ്ഥാനത്ത് നാല് ലക്ഷത്തിലേറെ പേര്‍ക്ക് ഭൂമിയും വീടുമില്ല. ഇവര്‍ക്കെല്ലാവര്‍ക്കും സ്ഥലംനല്‍കി വീട് വച്ച് നല്‍കുക പ്രായോഗികമല്ലെന്ന് മുഖ്യമന്ത്രി പറഞ്ഞു. ഈ സാഹചര്യത്തിലാണ് ഭവനസമുച്ചയങ്ങള് നിര്‍മിച്ച് നിരവധി കുടുംബങ്ങള്‍ക്ക് ഒരു സ്ഥലത്ത് വീട് നിര്‍മിച്ച് നല്‍കാനുള്ള തീരുമാനം കൈക്കൊള്ളുന്നത്.\nകുടുംബത്തിലെ ഒരാള്‍ക്ക് തൊഴില് പരിശീലനവും കുട്ടികള്‍ക്ക് വിദ്യാഭ്യാസം നല്‍കാനും പദ്ധതിയുണ്ട്. സംസ്ഥാനത്ത് വീടില്ലാത്ത ആരും ഉണ്ടാകരുത് എന്നാണ് സര്‍ക്കാരിന്റെ ലക്ഷ്യമെന്നും പൊതുജനങ്ങളുടെ പിന്തുണ ഇല്ലാതെ ഈ ലക്ഷ്യം പൂര്‍ത്തീകരിക്കാനാകില്ലെന്നും മുഖ്യമന്ത്രി പറഞ്ഞു.\nതദ്ദേശഭരണസ്ഥാപനങ്ങള് മുഖേനയാണ് ഗുണഭോക്താക്കളെ തെരഞ്ഞെടുക്കുക. പുനലൂര് പ്ലാച്ചേരിയിലാണ് ലൈഫ് പദ്ധതി പ്രകാരമുള്ള ആദ്യ ഭവനസമുച്ചയം നിര്‍മിക്കുന്നത്.\nLast Updated 4, Oct 2018, 10:32 PM\nലൈഫ് പാര്‍പ്പിട പദ്ധതി


sandeep das about actress parvathy thiruvoth | 'ചങ്കുറപ്പും മനുഷ്യത്വവും ആത്മവിശ്വാസമുള്ള പെണ്ണ്,ചാട്ടുളി പോലെ വാക്കുകൾ പായിക്കുന്ന പെണ്ണ്' - Malayalam Oneindia\n46 min ago കോണ്‍ഗ്രസിന് വന് ആശ്വാസം; വിജയന് തോമസ് പാര്‍ട്ടി വിടില്ല, ബിജെപിയിലേക്കെന്ന പ്രചാരണം വ്യാജം\nUpdated: Fri, Jun 5, 2020, 17:17 [IST]\nകൊച്ചി; രാഷ്ട്രീയ സാമൂഹിക വിഷയങ്ങളിൽ പലപ്പോഴും ശക്തമായ പ്രതികരണങ്ങൾ നടത്താറുള്ള നടിയാണ് പാർവ്വതി തിരുവോത്ത്. പലപ്പോഴും ഇത്തരം അഭിപ്രായ പ്രകടനങ്ങളുടെ പേരിൽ സൈബർ ആക്രമണങ്ങൾ അവർ നേരിട്ടിട്ടുണ്ടെങ്കിലും തനിക്ക് പറയാനുള്ളത് അവർ ഭയമില്ലാതെ പറഞ്ഞു കൊണ്ടേയിരുന്നു.\nഏറ്റവും ഒടുവിലായി പാലക്കാട് കാട്ടാന ദുരൂഹ സാഹചര്യത്തിൽ ചരിഞ്ഞ സംഭവത്തിൽ സംഘപരിവാർ കേന്ദ്രങ്ങൾ വർഗീയ പ്രചരണം അഴിച്ചുവിട്ടപ്പോൾ അതിനെതിരേയും അവർ രംഗത്തെത്തി. വിഷയം വർഗീയവത്കരിക്കാനുള്ള നീക്കം അംഗീകരിക്കില്ലെന്ന് അവർ തുറന്നടിച്ചു. നാടിനെ ബാധിക്കുന്ന വിഷയങ്ങളിൽ ഇത്തരത്തിൽ പ്രതികരിക്കുന്ന പാർവ്വതിയെ കണ്ട് മറ്റ് താരങ്ങൾ പഠിക്കുകയാണ് വേണ്ടതെന്ന് പറയുകയാണ് എഴുത്തുകാരൻ സന്ദീപ് ദാസ്. അദ്ദേഹത്തിന്റെ കുറിപ്പ് വായിക്കാം.\nനാടിനെ പിടിച്ചുകുലുക്കുന്ന സംഭവങ്ങളുണ്ടാവുമ്പോൾ എല്ലാവരും സിനിമ ഇൻഡസ്ട്രിയിലേക്ക് ഉറ്റുനോക്കാറുണ്ട്. ആ മേഖലയിലെ സെലിബ്രിറ്റികളുടെ പ്രതികരണങ്ങൾക്കുവേണ്ടി കാതോർക്കാറുണ്ട്. പക്ഷേ ഭൂരിപക്ഷം അവസരങ്ങളിലും നിരാശയായിരിക്കും ഫലം. സേഫ് സോണിന് പുറത്തുള്ള കളികളോട് സിനിമാതാരങ്ങൾക്ക് താത്പര്യമില്ല. അതിനാൽ പാർവ്വതി തിരുവോത്ത് എന്ന നടി ഒരു അപൂർവ്വപ്രതിഭാസമാണ്.\nഭീകരമായ ക്ഷതമേറ്റു എന്ന്\nഗണപതിഭഗവാന്റെ പ്രതീകമായ ആന മുസ്ലിം ഭൂരിപക്ഷ പ്രദേശമായ മലപ്പുറത്ത് വെച്ച് കൊലചെയ്യപ്പെട്ടു എന്ന വ്യാഖ്യാനമാണ് കേരളത്തിനുപുറത്ത് ഒാടിക്കൊണ്ടിരിക്കുന്നത്. അത് പറഞ്ഞുപരത്തിയത് ദേശീയതലത്തിൽ പ്രശസ്തിയുള്ള വ്യക്തികളാണ്.മറ്റു ഇന്ത്യൻ സെലിബ്രിറ്റികളും സാധാരണക്കാരും ആ പച്ചക്കള്ളം ഏറ്റെടുത്തപ്പോൾ ഉത്തരേന്ത്യക്കാരുടെ മനസ്സിൽ മലപ്പുറത്തിന് ഡ്രാക്കുളയുടെ മുഖമായി. മലപ്പുറത്ത് ക്ഷേത്രങ്ങൾ നിർമ്മിക്കാനുള്ള അനുമതിയില്ല എന്ന് വരെ അവർ വിശ്വസിക്കുന്നുണ്ട്! കേരളത്തിന്റെയും മലപ്പുറത്തിന്റെയും ഇമേജിന് ഭീകരമായ ക്ഷതമേറ്റു എന്ന് ചുരുക്കം.\nകേരളത്തിലെ സിനിമാതാരങ്ങൾക്ക് ഈ വിഷയത്തിൽ ഒരുപാട് ചെയ്യാനുണ്ട്. അവരുടെ വാക്കുകൾക്ക് വലിയ റീച്ച് കിട്ടും. ഫാസിസത്തിനെതിരെ പട നയിക്കുകയൊന്നും വേണ്ട.മലപ്പുറത്ത് വെച്ച് ആന ചെരിഞ്ഞു എന്നത് കള്ളമാണെന്ന് മാത്രം പറഞ്ഞാൽ മതി.\nപക്ഷേ അവരിൽ പലരും ശബ്ദിക്കാൻ മടിച്ചു. തന്ത്രപരമായ മൗനം പാലിച്ചു. എന്നാൽ പാർവ്വതി അവർക്ക് മാതൃക കാണിച്ചു. വഴികാട്ടിക്കൊണ്ട് മുമ്പേ നടന്നു. പാർവ്വതിയ്ക്കുപിന്നാലെ മറ്റു നടീനടൻമാരും പ്രതികരിച്ചുതുടങ്ങി.\nഒരു വിപ്ലവത്തിന് നേതൃത്വം നൽകുകയാണ്\nകാലം കാത്തുവെച്ച കാവ്യനീതിയാണിത്. മലയാള സിനിമയ്ക്ക് ഒരുപാട് സ്ത്രീകളെ അടിച്ചമർത്തിയ ചരിത്രമുണ്ട്. ആ പരിഹാസ്യമായ സമ്പ്രദായം ഇന്നും വേരറ്റുപോയിട്ടില്ല. അങ്ങനെയുള്ള ഒരു വ്യവസായത്തിന്റെ പതാക വഹിക്കാനുള്ള യോഗവും പാർവ്വതി എന്ന സ്ത്രീയ്ക്കുതന്നെ!\nരജനീകാന്തും അമിതാബ് ബച്ചനുമൊക്കെ ഭരണകൂടത്തിന് പാദസേവ ചെയ്ത് ജീവിക്കുമ്പോൾ പാർവ്വതി ഒരു വിപ്ലവത്തിന് നേതൃത്വം നൽകുകയാണ്. പൗരത്വ ബില്ലിനെ എതിർക്കാനുള്ള കരളുറപ്പ് അവർക്കുണ്ടായിരുന്നു. അന്ന് നമുക്കുവേണ്ടി പാർവ്വതി തെരുവിലിറങ്ങുകയും ചെയ്തു.\nപാർവ്വതിയ്ക്ക് ധാരാളം വിരോധികളുണ്ട്. വിശാലമായി ചിന്തിക്കുകയും ശക്തമായി പ്രതികരിക്കുകയും ചെയ്യുന്ന പെണ്ണിനെ മലയാളിയ്ക്ക് ഇന്നും ഭയമാണ്.'ആനീസ് കിച്ചൺ' എന്ന പരിപാടിയിലൂടെ പുറത്തേക്ക് വമിക്കുന്ന സ്ത്രീവിരുദ്ധതയും പുരുഷാധിപത്യവും ഒരുപാട് ചർച്ചകൾക്ക് വഴിവെച്ചിരുന്നു. പക്ഷേ വിധേയത്വം മുഖമുദ്രയാക്കിയ ആനിമാരോടാണ് നമ്മുടെ സമൂഹത്തിന് ഇന്നും താത്പര്യം. പാർവ്വതിമാരുടെ മൂല്യം പൂർണ്ണമായും തിരിച്ചറിയാൻ നമുക്ക് കുറേ പതിറ്റാണ്ടുകൾ കൂടി വേണ്ടിവന്നേക്കാം.\nചാട്ടവാറടി നൽകുന്ന പെണ്ണ്\nബോളിവുഡ് മുഴുവൻ കേരളത്തിനെതിരെയുള്ള പ്രചരണങ്ങളിൽ പങ്കുചേർന്നുകൊള്ളട്ടെ. നമുക്കൊരു പാർവ്വതി മാത്രം മതി ചെറുത്തുനിൽക്കാൻ.എെ.എഫ്.എഫ്.എെ പോലുള്ള വലിയ വേദികളിൽ അംഗീകരിക്കപ്പെട്ട പാർവ്വതി.ദേശീയ അവാർഡ് പരാമർശം ലഭിച്ച പാർവ്വതി.ഇന്ത്യ കണ്ട ഏറ്റവും മികച്ച നടൻമാരിൽ ഒരാളായ ഇർഫാൻ ഖാനോടൊപ്പം അഭിനയിച്ചിട്ടുള്ള പാർവ്വതി!വെറും പെണ്ണ് എന്ന് പരിഹസിച്ച് ശീലിച്ചവർ ഇന്നും തിരുത്തിപ്പറയുകയാണ്...ചങ്കുറപ്പും മനുഷ്യത്വവും ആത്മവിശ്വാസവും ഉള്ള പെണ്ണ്...\nചാട്ടുളി പോലെ വാക്കുകൾ പായിക്കുന്ന പെണ്ണ്...\nസമൂഹത്തിലെ ജീർണ്ണതകൾക്ക് ചാട്ടവാറടി നൽകുന്ന പെണ്ണ്....!\nparvathy elephant malayalam news ആന പാർവ്വതി\nsandeep das about actress parvathy thiruvoth


narendra modi: 'സുരക്ഷയ്ക്കും ആരോഗ്യത്തിനും വേണ്ടി പ്രാര്‍ഥിക്കുന്നു': കേരളത്തിലെ സാഹചര്യം ചര്‍ച്ച ചെയ്ത് പ്രധാനമന്ത്രിയും മുഖ്യമന്ത്രിയും - pm narendra modi evaluates situation in kerala as heavy rain and flooding continues | Samayam Malayalam\npm narendra modi evaluates situation in kerala as heavy rain and flooding continues\n'സുരക്ഷയ്ക്കും ആരോഗ്യത്തിനും വേണ്ടി പ്രാര്‍ഥിക്കുന്നു': കേരളത്തിലെ സാഹചര്യം ചര്‍ച്ച ചെയ്ത് പ്രധാനമന്ത്രിയും മുഖ്യമന്ത്രിയും\nEdited by Samayam Desk | Samayam Malayalam | Updated: Oct 17, 2021, 8:12 PM\nശക്തമായ മഴയിലും വെള്ളപ്പൊക്കത്തിലും ചിലര്‍ക്ക് ജീവൻ നഷ്ടമായതായി അറിഞ്ഞെന്നും ഇതിൽ അതീവദുഖമുണ്ടെന്നും പ്രധാനമന്ത്രി ട്വീറ്റ് ചെയ്തു.\nമുഖ്യമന്ത്രി പിണറായി വിജയനും പ്രധാനമന്ത്രി നരേന്ദ്ര മോദിയും Photo: TNN/File\nസംസ്ഥാനത്തെ സാഹചര്യം വിലയിരുത്തി.\nകേന്ദ്രപിന്തുണ ഉറപ്പു നല്‍കി മോദി\nസംസ്ഥാനത്ത് മഴ കുറയുന്നു\nന്യൂഡൽഹി: കേരളത്തിൽ കനത്ത മഴ തുടരുന്ന സാഹചര്യത്തിൽ മുഖ്യമന്ത്രി പിണറായി വിജയനുമായി സംസ്ഥാനത്തെ സാഹചര്യം ചര്‍ച്ച ചെയ്തു പ്രധാനമന്ത്രി നരേന്ദ്ര മോദി. മഴക്കെടുതിയിൽ കുറച്ചു പേര്‍ക്ക് ജീവൻ നഷ്ടമായതിൽ ദുഃഖമുണ്ടെന്നം മരിച്ചവരുടെ കുടുംബങ്ങളുടെ ദുഃഖത്തിൽ പങ്കുചേരുന്നുവെന്നും പ്രധാനമന്ത്രി അറിയിച്ചു.\nതെക്കൻ കേരളത്തിലെ പലയിടത്തും നദികള് കരകവിയുകയും ഉരുള്‍പൊട്ടലുണ്ടാകുകയും ചെയ്ത സാഹചര്യത്തിലാണ് പ്രധാനമന്ത്രി മുഖ്യമന്ത്രിയുമായി യോഗം വിളിച്ചത്. ദുരിതബാധിതരെ സഹായിക്കാനായി അധികൃതര് രംഗത്തുണ്ടെന്നും എല്ലാവരുടെയും സുരക്ഷയ്ക്കും ആരോഗ്യത്തിനും വേണ്ടി താൻ പ്രാര്‍ഥിക്കുന്നുണ്ടെന്നും പ്രധാനമന്ത്രി പറഞ്ഞു. അപകടത്തിൽ ചിലര്‍ക്ക് ജീവൻ നഷ്ടമായെന്നറിഞ്ഞു. ഇതിൽ അതിയായ ദുഖമുണ്ട്. ദുരിതബാധിതരായ കുടുംബങ്ങള്‍ക്കു വേണ്ടി പ്രാര്‍ഥിക്കുകയാണെന്നും പ്രധാനമന്ത്രി വ്യക്തമാക്കി.\nസംസ്ഥാനത്ത് ഇതുവരെ മഴക്കെടുതിയിൽ മൊത്തം 21 പേരാണ് മരിച്ചത്. കോട്ടയം ജില്ലയിൽ 13 പേരും ിടുക്കി ജില്ലയിൽ 8 പേരും മരിച്ചു.\nAlso Read: ബുധനാഴ്ചയോടെ മഴ വീണ്ടും ശക്തിപ്പെടും; ഇടിമിന്നലിനും കാറ്റിനും സാധ്യതയെന്ന് മുന്നറിയിപ്പ്\nഅതേസമയം, നിലവിൽ സംസ്ഥാനത്തെ സ്ഥിതി നിയന്ത്രണവിധേയമാണെന്നാണ് അധികൃതര് അറിയിക്കുന്നത്. നിലവിൽ മഴ ശമിച്ചിട്ടുണ്ടെന്നും എന്നാൽ രാത്രിയിൽ മഴ വീണ്ടും കൂടിയാൽ പ്രശ്നങ്ങളുണ്ടാകുമെന്നും കോട്ടയം ജില്ലാ കളക്ടര് പികെ ജയശ്രീ പറഞ്ഞു. കൂട്ടിക്കലിൽ നിന്ന് മൊത്തം 12 പേരുടെ മൃതദേഹങ്ങള് ലഭിച്ചിട്ടുണ്ടെന്നും ഇവ പോസ്റ്റ്മോര്‍ട്ടത്തിനായി അയച്ചെന്നും കളക്ടര് വ്യക്തമാക്കി.\nനേരത്തെ കേന്ദ്ര ആഭ്യന്തരമന്ത്രി അമിത് ഷായും കേരളത്തിന് സഹായം വാഗ്ദാനം ചെയ്തിരുന്നു. മഴയിലും വെള്ളപ്പൊക്കത്തിലും ദുരിതത്തിലായ ജനങ്ങള്‍ക്ക് കേന്ദ്രസര്‍ക്കാര് സാധ്യമായ എല്ലാ സഹായവും നല്‍കുമെന്ന് അമിത് ഷാ വ്യക്തമാക്കി. ദേശീയ ദുരന്ത നിവാരണ സേന രക്ഷാപ്രവര്‍ത്തനത്തിനായി രംഗത്തുണ്ടെന്നും അമിത് ഷാ അറിയിച്ചു.\nAlso Read: മലവെള്ളം കുത്തിയൊഴുകുന്ന വീഡിയോ പങ്കുവെച്ചു; പിന്നാലെ ദുരന്തം\nനിലവിൽ ദേശീയ ദുരന്ത നിവാരണ സേനയുടെ 11 സംഘങ്ങളാണ് കേരളത്തിൽ തുടരുന്നത്. രക്ഷാപ്രവര്‍ത്തനത്തിന് സൈന്യവും വ്യോമസേനയും സഹായം നല്‍കുന്നുണ്ട്.\nഅതേസമയം, കേരളതീരത്തോടു ചേര്‍ന്ന് അറബിക്കടലിൽ രൂപപ്പെട്ട ന്യൂനമര്‍ദ്ദം ദുര്‍ബലമായ സാഹചര്യത്തിൽ സംസ്ഥാനത്ത് പരക്കെ മഴ കുറഞ്ഞിട്ടുണ്ട്. എന്നാൽ വരുന്ന ഞായറാഴ്ച വൈകിട്ടു വരെ ഇടിമിന്നലും കാറ്റും തുടരുമെന്നാണ് കാലാവസ്ഥാ മുന്നറിയിപ്പ്. തുലാവര്‍ഷത്തിൻ്റെ വരവിനോടു അനുബന്ധിച്ച് കിഴക്കൻ കാറ്റ് ശക്തിപ്പെടുന്നതോടെ ബുധാനാഴ്ച മുതൽ വീണ്ടും മഴ ശക്തിപ്പെടുമെന്നാണ് കാലാവസ്ഥാ മുന്നറിയിപ്പ്.\nകെസി വേണുഗോപാൽ കോൺഗ്രസിലെ ബിജെപി ഏജന്‍റ്, രൂക്ഷ വിമർശനവുമായി പിവി അൻവർ\nആര്‍ട്ടിക്കിള് ഷോബുധനാഴ്ചയോടെ മഴ വീണ്ടും ശക്തിപ്പെടും; ഇടിമിന്നലിനും കാറ്റിനും സാധ്യതയെന്ന് മുന്നറിയിപ്പ്\npinarayi vijayan narendra modi kerala rain update kerala rain news kerala floods 2021 kerala floods\nWeb Title : pm narendra modi evaluates situation in kerala as heavy rain and flooding continues


kareena kapoor says about cinema industry - Malayalam Filmibeat\n| Updated: Friday, November 23, 2018, 14:21 [IST]\nനിരവധി ശ്രദ്ധേയ ചിത്രങ്ങളിലൂടെ ബോളിവുഡിലെ മുന്‍നിര നടിയായി തിളങ്ങിയ താരമാണ് കരീന കപൂര്. സൂപ്പര് താരചിത്രങ്ങളില് നായികയായി അഭിനയിച്ചതോടെ ആയിരുന്നു കരീനയുടെ താരമൂല്യം ബോളിവുഡില് ഉയര്‍ന്നിരുന്നത്. അഭിനയ പ്രാധാന്യമുളള വേഷങ്ങള്‍ക്കൊപ്പം തന്നെ ഐറ്റം ഡാന്‍സുകളിലും നടി തിളങ്ങിയിരുന്നു. വിവാഹ ശേഷവും നടി ബോളിവുഡില് അഭിനയിച്ചിരുന്നു. എന്നാല് സെലക്ടീവായിട്ടാണ് നടി സിനിമകള് തിരഞ്ഞെടുക്കുന്നത്.\nവീരേ ദി വെഡ്ഡിംഗ് എന്ന ചിത്രമായിരുന്നു കരീനയുടെതായി ഒടുവില് പുറത്തിറങ്ങിയിരുന്നത്. വീരേ ദി വെഡ്ഡിങ്ങിനു ശേഷം നടിയുടെതായി സിനിമകള് വന്നില്ലായിരുന്നു. അടുത്തിടെ നടന്നൊരു അഭിമുഖത്തില് സിനിമാ രംഗത്തെക്കുറിച്ച് കരീന പറഞ്ഞ കാര്യങ്ങള് ശ്രദ്ധേയമായിരുന്നു. വിവാഹം കഴിയുന്നതോടെ ഒരു നടിയുടെ കരിയര് അവസാനിക്കുന്നുവെന്ന് കരീന അഭിപ്രായപ്പെടുന്നു\nവിവാഹിതയാവുന്നതോടെ സിനിമാ രംഗത്തുനിന്നും നടിമാര്‍ക്ക് അവസരങ്ങള് കുറയുന്നുവെന്ന് കരീന കപൂര് പറയുന്നു. പല നടിമാരുടെയും കരിയര് ഇങ്ങനെ അവസാനിച്ചു പോവുന്നു. അതേ സമയം തനിക്ക് വിവാഹ ശേഷം നിരവധി അവസരങ്ങള് വന്നെങ്കിലും അത് ഉപേക്ഷിക്കുകയായിരുന്നുവെന്നും കരീന കപൂര് പറഞ്ഞു. ഒരു പ്രമുഖ മാധ്യമത്തിന് നല്‍കിയ അഭിമുഖത്തിലായിരുന്നു കരീന കപൂര് ഇക്കാര്യം പറഞ്ഞത്.\nസിനിമയില് കഠിനാദ്ധ്വാനം ചെയ്താല് ആര്‍ക്കും വിജയിക്കാമെന്നും അഭിമുഖത്തില് കരീന പറഞ്ഞിരുന്നു. സിനിമയില് ഒരു അഭിനേതാവിന്റെ നിറമോ വലിപ്പമോ ഒന്നുമല്ല കാര്യം, ആര്‍ക്കും കഠിനാദ്ധ്വാനം ചെയ്താല് വിജയിക്കാം. രാധികാ ആപ്‌തെ,കൂബ്‌റ സെയ്ത എന്നിവരെ പോലെ ചുറുചുറുക്കുളള പെണ്‍കുട്ടികള് മുന്നോട്ടുവരുന്നുണ്ട്. സേക്രഡ് ഗെയിംസില് ഇരുവരും ചെയ്തിരുന്നത് ശക്തമായ കഥാപാത്രങ്ങളായിരുന്നു,കരീന കപൂര് പറയുന്നു.\nമീ ടൂവിന് പിന്തുണ\nഅഭിമുഖത്തില് ഇന്ത്യയില് കത്തിനില്‍ക്കുന്ന മീ ടു ക്യാംപെയ്‌നെ പിന്തുണച്ചുകൊണ്ടും കരീന സംസാരിച്ചിരുന്നു. സ്ത്രീകളുടെ ഭാഗത്തുനിന്നും ഇത്തരം തുറന്നുപറച്ചിലുകള് നല്ലതാണെന്ന് കരീന കപൂര് പറയുന്നു. തൊഴിലിടങ്ങളില് അവരുടെ സുരക്ഷ ഉറപ്പാക്കാന് ഇത് സഹായിക്കും. സൂപ്പര്‍സ്റ്റാറോ,ജൂനിയര് ആര്‍ട്ടിസ്റ്റുകളോ ആരുമാകട്ടെ സ്ത്രീ സുരക്ഷ എവിടെയും ഉറപ്പുവരുത്തണം,കരീന പറയുന്നു.\nബോളിവുഡില് സിനിമാത്തിരക്കുകള് കുറഞ്ഞതോടെ റേഡിയോ ജോക്കിയാവാനുളള തയ്യാറെടുപ്പുകളിലാണ് കരീന ഉളളത്. ഇഷ്‌ക് 104.8 ക്ലബ് എഫ്എമ്മിലൂടെയാണ് റേഡിയോ അവതാരികയായി കരീന കപൂര് എത്തുന്നത്. സിനിമയില് നിന്നും മാറി മറ്റൊരു മേഖലയില് തുടക്കം കുറിക്കുന്നതിന്റെ സന്തോഷവും അഭിമുഖത്തില് നടി പങ്കുവെച്ചിരുന്നു.\nവീരേ ദി വെഡ്ഡിങിന്റെ വിജയം\nശശാങ്ക ഗോഷിന്‌റെ സംവിധാനത്തില് കരീന കപൂര് മുഖ്യ വേഷത്തിലെത്തിയ ചിത്രമായിരുന്നു വീരേ ദി വെഡ്ഡിങ്. കരീനയ്‌ക്കൊപ്പം സോനം കപൂര്,സ്വര ഭാസ്‌ക്കര്, ശിഖ താല്‍സാനിയ തുടങ്ങിയവരും ചിത്രത്തില് അഭിനയിച്ചിരുന്നു. സ്ത്രീ കേന്ദ്രീകൃത ചിത്രമായിരുന്ന വീരേ ദി വെഡ്ഡിങ് തിയ്യേറ്ററുകളില് സൂപ്പര് ഹിറ്റായി മാറിയിരുന്നു. മികച്ച വിജയത്തിനൊപ്പം ബോക്‌സ് ഓഫീസ് കളക്ഷനിലും ചിത്രം വലിയ നേട്ടമുണ്ടാക്കിയിരുന്നു.\nRead more about: kareena kapoor actress cinema bollywood കരീന കപൂര് നടി സിനിമ ബോളിവുഡ്\nkareena kapoor says about cinema industry


എയര് ഇന്ത്യയില് നിക്ഷേപം നടത്താന് താല്‍പര്യമില്ലെന്ന് ഖത്തര് എയര്‍വെയ്സ്\nQatar, First Published 8, Nov 2019, 12:32 AM\nഎയര് ഇന്ത്യയില് നിക്ഷേപം നടത്താന് താൽപ്പര്യമില്ലെന്ന് ഖത്തര് എയര്‍വേയ്സ്. ഇന്‍ഡിഗോ എയര്‍ലൈന്‍സില് നിക്ഷേപം നടത്താനാണ് താൽപര്യമെന്നും ഖത്തര് എയര്‍വേയ്സ് വ്യക്തമാക്കി\nദില്ലി: എയര് ഇന്ത്യയില് നിക്ഷേപം നടത്താന് താൽപ്പര്യമില്ലെന്ന് ഖത്തര് എയര്‍വേയ്സ്. ഇന്‍ഡിഗോ എയര്‍ലൈന്‍സില് നിക്ഷേപം നടത്താനാണ് താൽപര്യമെന്നും ഖത്തര് എയര്‍വേയ്സ് വ്യക്തമാക്കി. ഇന്‍ഡിഗോയില് ഓഹരിയെടുക്കാന് ഞങ്ങള് കാത്തിരിക്കും. എയര് ഇന്ത്യയില് താത്പര്യമില്ല.\nതെരഞ്ഞെടുത്ത റൂട്ടുകളില് ഇന്‍ഡിഗോയുമായി കോഡ് ഷെയര് കരാറില് ഒപ്പുവച്ച് ഖത്തര് എയര്‍വെയ്സ് ചീഫ് എക്സിക്യൂട്ടീവ് അക്ബര് അല് ബക്കര് പറഞ്ഞു. മുംബൈ, ഹൈദരാബാദ്, വിമാനങ്ങളിലെ സീറ്റുകള് പരസ്പരം പങ്കുവയ്ക്കാനാണ് ഖത്തര് എയര്‍വെയ്സും ഇന്‍ഡിഗോയും ധാരണയായത്.\nനഷ്ടത്തില് നിന്ന് നഷ്ടത്തിലേക്ക് കൂപ്പുകുത്തുന്ന എയര് ഇന്ത്യയില് ഖത്തര് എയര്‍വെയ്സ് നിക്ഷേപം നടത്തുമെന്ന് നേരത്തെ റിപ്പോര്‍ട്ടുകളുണ്ടായിരുന്നു. 58351 കോടി രൂപയാണ് എയര് ഇന്ത്യയുടെ ഇപ്പോഴത്തെ കടം. 76 ശതമാനം ഓഹരികള് വിറ്റ് പ്രതിസന്ധി മറികടക്കാന് കഴിഞ്ഞ വര്‍ഷം തീരുമാനിച്ചെങ്കിലും വാങ്ങാന് ആരുമെത്തിയില്ല.\nപിന്നീടാണ് മുഴുവന് ഓഹരികളും വില്‍ക്കാനുള്ള ശ്രമം. കേന്ദ്രസര്‍ക്കാര് നല്‍കിയ പ്രത്യേക സാന്പത്തിക പാക്കേജിന്‍റെ സഹായത്തിലാണ് എയര് ഇന്ത്യ ഇപ്പോള് പ്രവര്‍ത്തിക്കുന്നത്. കഴിഞ്ഞ സാന്പത്തിക വര്‍ഷം മാത്രം 7500 കോടിയോളം രൂപയാണ് എയര് ഇന്ത്യയുടെ നഷ്ടം. ഖത്തറും കൈയ്യൊഴിഞ്ഞതോടെ ഇനിയുള്ള പ്രതീക്ഷ ടാറ്റാ ഗ്രൂപ്പിലാണ്. ഓഹരി വാങ്ങാന് ടാറ്റാഗ്രൂപ്പിന് താത്പര്യമുണ്ടെന്ന് റിപ്പോര്‍ട്ടുകളുണ്ടായിരുന്നു.\nLast Updated 8, Nov 2019, 12:32 AM


ramesh chennithala Archives - BIGNEWSLIVE | Latest Malayalam News\nതിരുവനന്തപുരം: കോണ്‍ഗ്രസിലുണ്ടായ പൊട്ടിത്തെറി കൂടുതല് മറനീക്കി പുറത്ത് വരുന്നു. പ്രതിപക്ഷ നേതാവ് തെരഞ്ഞെടുപ്പില് താന് അപമാനിതനായി എന്ന് ചൂണ്ടിക്കാട്ടി സോണിയാ ഗാന്ധിക്ക് ചെന്നിത്തല കത്തയച്ചു. പ്രതിപക്ഷ നേതാവ് ...\nഅഞ്ചുവര്‍ഷം മുന്‍നിരയില് നിന്നു നയിച്ചു, ഇന്ന് രണ്ടാം നിരയില്; സ്ഥാനമാനങ്ങളെക്കാള് വലുത് ജനങ്ങളുടെ സ്‌നേഹവും വാത്സല്യവുമാണെന്ന് രമേശ് ചെന്നിത്തല; വൈകാരിക കുറിപ്പ്\nതിരുവനന്തപുരം: പ്രതിപക്ഷ നേതാവ് എന്ന സ്ഥാനം നഷ്ടപ്പെട്ടതിന് പിന്നാലെ വൈകാരിക കുറിപ്പുമായി കോണ്‍ഗ്രസ് എംഎല്‍എ രമേശ് ചെന്നിത്തല. തിരഞ്ഞെടുപ്പ് തോല്‍വിക്ക് ശേഷമുള്ള ആദ്യത്തെ നിയമസഭാ സമ്മേളനം ആയിരുന്നു ...\nയൂത്ത് കോണ്‍ഗ്രസ് മുന് സംസ്ഥാന സെക്രട്ടറി ശാസ്താംകോട്ട സുധീര് അന്തരിച്ചു\nകൊല്ലം: യൂത്ത് കോണ്‍ഗ്രസ് മുന് സംസ്ഥാന സെക്രട്ടറി ശാസ്താംകോട്ട സുധീര് അന്തരിച്ചു. 40വയസായിരുന്നു. തലച്ചോറിനുണ്ടായ രോഗങ്ങളെ തുടര്‍ന്ന് ഏറെ നാളായി ചികില്‍സയിലായിരുന്നു. 2006 ലെ വിഎസ് സര്‍ക്കാരിന്റെ ...\nഎക്‌സിറ്റ് പോള് ഫലങ്ങളില് വിശ്വാസമില്ല, യുഡിഎഫ് വമ്പിച്ച വിജയം നേടും; ആത്മവിശ്വാസമുണ്ടെന്ന് രമേശ് ചെന്നിത്തല\nതിരുവനനന്തപുരം: എല്‍ഡിഎഫിന് തുടര്‍ഭരണം പ്രവചിച്ചുള്ള എക്സിറ്റ് പോള് ഫലങ്ങള് തള്ളി പ്രതിപക്ഷ നേതാവ് രമേശ് ചെന്നിത്തല. എക്‌സിറ്റ് പോള് ഫലങ്ങളില് വിശ്വാസമില്ലെന്ന് രമേശ് ചെന്നിത്തല പറയുന്നു. എക്സിറ്റ് ...\nതിരുവനന്തപുരം: തെരഞ്ഞെടുപ്പ് കമ്മീഷനെ വെല്ലുവിളിച്ച് ഇരട്ട വോട്ടുകളെന്ന പേരിൽ പ്രതിപക്ഷ നേതാവ് രമേശ് ചെന്നിത്തല പുറത്തുവിട്ട വിവരങ്ങൾക്കെതിരെ സിപിഐഎം. വോട്ടർമാരുടെ വിവരങ്ങൾ ചോർത്തിയതുമായി ബന്ധപ്പെട്ട് ചെന്നിത്തല ഉയർത്തിയ ...\nകോഴിക്കോട്: വോട്ടർപട്ടികയിൽ വ്യാപകമായി ഇരട്ടവോട്ടെന്ന് ആരോപിച്ച് ഇരട്ട വോട്ടുള്ളവരുടെ പട്ടിക വെബ്‌സൈറ്റിലൂടെ പുറത്തുവിട്ട യുഡിഎഫിനേയും പ്രതിപക്ഷ നേതാവ് രമേശ് ചെന്നിത്തലയെയും വിമർശിച്ച് സിപിഎം എംപി എളമരം കരീം. ...\nതിരുവനന്തപുരം: വോട്ടർപട്ടികയിൽ വ്യാപക ക്രമക്കേടാണെന്നും നാലര ലക്ഷം ഇരട്ടവോട്ടുകൾ ഉണ്ടെന്നും കാണിച്ച് പ്രതിപക്ഷ നേതാവ് ചെന്നിത്തല പുറത്തുവിട്ട പട്ടികയിലും വ്യാപക അബദ്ധങ്ങൾ. ഇരട്ടകളായ മുഖസാദൃശ്യമുള്ള സഹോദരങ്ങളെ പോലും ...


കുട്ടികളിൽ കോവിഡ് വന്നാൽ: രോഗലക്ഷണങ്ങളും ചികിത്സയും ഇങ്ങനെ.... | Covid 19 in Kids\nThursday 24 June 2021 04:02 PM IST : By സ്വന്തം ലേഖകൻ\nകുട്ടികളിൽ കോവിഡ് വന്നാൽ: രോഗലക്ഷണങ്ങളും ചികിത്സയും ഇങ്ങനെ....\nThursday 24 June 2021 04:02 PM IST\nകൊറോണയുടെ രണ്ടാം തരംഗത്തിൽക്കൂടിയാണ് നാം കടന്നു പോകുന്നത്. കുട്ടികളിൽ കോവിഡ് രോഗം വലിയ പ്രശ്നങ്ങളില്ലാതെ വന്നു മാറുന്നതായാണ് കാണുന്നത്. വളരെ കുറച്ചു ശതമാനം കുട്ടികളിൽ ശ്വാസ തടസ്സവും കാവസാക്കിപ്പനി (Kawasaki’s Disease) എന്ന അവസ്ഥയും വരാം.\nതൊണ്ടവേദന, ചുമ, ഓക്കാനം, ഛർദ്ദി, വയറിളക്കം, രുചിയും മണവും ഇല്ലാതിരിക്കുക മുതലായവയാണ് പ്രധാന ലക്ഷണങ്ങൾ. ഇങ്ങനെയെന്തെങ്കിലും ലക്ഷണങ്ങൾ കണ്ടാൽ ഉടനെ ഡോക്ടറെ സമീപിച്ച് ആന്റിജൻ ടെസ്റ്റ് നടത്തണം. കുട്ടികളെ ഹോസ്പിറ്റലിൽ കിടത്തി ചികിത്സിക്കേണ്ടി വന്നാൽ, വീട്ടിൽ ആർക്കെങ്കിലും കോവിഡ് ഉണ്ടെങ്കിൽ അഡ്മിഷനു മുൻപ് പരിശോധന നടത്തണം,\n∙ റാപ്പിഡ് ആന്റിജൻ ടെസ്റ്റ് – ലക്ഷണങ്ങൾ ഉള്ള കുട്ടികളുടെ മൂക്കിൽ നിന്നും സാംപിൾ എടുക്കുന്നു.\n∙ ആർടി പിസിആർ– ആന്റിജൻ പരിശോധന നെഗറ്റീവ് ആണെങ്കിൽ ഉറപ്പിക്കാൻ ഈ ടെസ്റ്റ് ചെയ്യാം.\n∙ ആന്റിബോഡി ടെസ്റ്റ് – കാവസാക്കി പനി സംശയിച്ചാൽ മാത്രം.\nമൂന്നു തരം കോവിഡ് അണുബാധയാണ് കുട്ടികളിൽ കണ്ടു വരുന്നത്.\n1. മൈൽഡ് ഇൻഫെക്ഷൻ (Mild Disease)– പനി, തൊണ്ടവേദന, മൂക്കൊലിപ്പ്, ചുമ, വയറിളക്കം, ഛർദ്ദി, ശ്വാസംമുട്ടൽ ഇല്ല.\n2. മോഡറേറ്റ്– ശ്വാസ തടസ്സം ഉണ്ടാകാം. ഓക്സിജൻ അളവ് (60–94%)\n3. തീവ്ര രോഗം\na. ന്യൂമോണിയയുടെ കൂടെ – ഒാക്സിജൻ അളവ് 90ശതമാനത്തിൽ കുറവ്,\nശ്വാസതടസ്സം.b. ക്ഷീണം, ഫിറ്റ്സ്.\nc. കൂടുതലായി ഛർദ്ദി, വയറിളക്കം.\nd. ഗുരുതര ഘട്ടം–ഷോക്ക്, രക്തം കട്ടപിടിക്കൽ, ശ്വാസകോശപരാജയം.\nവീട്ടിൽ നിരീക്ഷണം, ധാരാളം വെള്ളം കുടിക്കുക, ആന്റിബയോട്ടിക് ആവശ്യമില്ല, 4-6 മണിക്കൂർ ഇടവിട്ട് പാരസെറ്റമോൾ,4ദിവസത്തിലേറെ പനിയാണെങ്കിൽ ബ്ലഡ് ടെസ്റ്റ് ചെയ്യണം.\n2. മോഡറേറ്റ് ലക്ഷണങ്ങൾ\nകിടത്തിചികിത്സ വേണ്ടിവരാം, ഓക്സിജൻ അളവ് 94 ശതമാന ത്തിൽ കൂടുതലാണെങ്കിൽ പാരസെറ്റമോൾ മതി, ഓക്സിജൻ അളവ് 94 ശതമാനം കുറവെങ്കിൽ ഓക്സിജനും മറ്റു മരുന്നുകളും നൽകുന്നു.\n3. തീവ്രലക്ഷണങ്ങൾ –\nലക്ഷണങ്ങൾ തീവ്രമായാൽ െഎസിയുവിൽ അഡ്മിറ്റാക്കി ചികിത്സ വേണ്ടിവരാം. വെന്റിലേറ്റർ ചികിത്സയും കൂടെ രക്തം കട്ട പിടിക്കാതിരിക്കാനുള്ള മരുന്നുകളും വേണ്ടിവരാം.\nകാവസാക്കി പനി സൂക്ഷിക്കുക\nകൊറോണ വന്നുപോയ കുട്ടികളിൽ മാരകമായേക്കാവുന്ന രോഗമാണ് കാവസാക്കി പനി അഥവാ MIS-C.\n3 ദിവസത്തിൽ കൂടുതൽ ശക്തിയായ പനി, ദേഹത്ത് ചുവന്ന പാടുകൾ, ബിപി താഴ്ന്നു പോവുക, ഛർദ്ദി, വയറു വേദന, വയറിളക്കം, ഉയർന്ന ഇഎസ്ആർ– സിആർപി കൗണ്ട്. ആന്റിബോഡി ടെസ്റ്റ് പോസിറ്റീവ് ആവുക ഇവയാണ് ലക്ഷണങ്ങൾ. ഇമ്മ്യൂണോ ഗ്ലോബുലിനും സ്റ്റീറോയ്ഡുകളുമാണ് പ്രധാന ചികിത്സകൾ. കൃത്യ സമയത്ത് തിരിച്ചറിഞ്ഞാൽ സുഖപ്പെടുത്താം.\nഡോ. ജിസ്സ് തോമസ് പാലൂക്കുന്നേൽ\nമാർ സ്ലീവാ മെഡിസി‌റ്റി,


സ്റ്റീഫന്റെ ഹോക്കിങിന്റെ പ്രബന്ധങ്ങളും വീല്‍ചെയറും ലേലത്തില് വില്‍ക്കുന്നു; ലേലത്തുക സന്നദ്ധ സംഘടനകള്‍ക്ക് | News Moments | The world in your palm top\nലണ്ടന്: അന്തരിച്ച വിഖ്യാത ശാസ്ത്രജ്ഞന് സ്റ്റീഫന് ഹോക്കിംഗിന്റെ പ്രബന്ധങ്ങളും ലേലത്തില് വില്‍ക്കുന്നു. ഹോക്കിംഗുമായി ബന്ധപ്പെട്ട് പ്രവര്‍ത്തിക്കുന്ന സന്നദ്ധ സംഘടനകള്‍ക്ക് പ്രവര്‍ത്തന ഫണ്ട് സമാഹരിക്കുന്നതിന് വേണ്ടിയാണ് ഇവ ലേലത്തില് വെക്കുന്നത്. ചുരുങ്ങിയത് 195,000 ഡോളര് (ഏകദേശം 1.43കോടി രൂപ) ഇവയ്ക്ക് ലഭിക്കുമെന്നാണ് കരുതപ്പെടുന്നത്. സ്റ്റീഫന് ഹോക്കിംഗിന്റെ കടുത്ത ആരാധകര് ഉള്‍പ്പെടെ ലേലത്തില് പങ്കെടുക്കുന്നുണ്ട്.\nപ്രപഞ്ചോല്‍പത്തിയെ കുറിച്ചുള്ള പ്രബന്ധം, 1965ല് കേംബ്രിജ് സര്‍വകലാശാലയില് സമര്‍പ്പിച്ച ഹോക്കിംഗിന്റെ പി.എച്ച്ഡി പ്രബന്ധത്തിന്റെ ഒരു കോപ്പി, ചില അവാര്‍ഡുകള്, ശാസ്ത്ര ലേഖനങ്ങളുടെ പ്രതികള് എന്നിവയും ഹോക്കിംഗ് ഉപയോഗിച്ച ഒരു വീല്‍ച്ചെയറുമാണ് ലേലത്തില് വെച്ചിരിക്കുന്നത്. ആകെ 22ഓളം വസ്തുക്കളാണ് വില്‍പ്പനയ്‌ക്കെത്തിക്കുക. ലേലത്തില് നിന്നും ലഭിക്കുന്ന മുഴുവന് തുകയും സന്നദ്ധ പ്രവര്‍ത്തനങ്ങള്‍ക്കായി ഉപയോഗിക്കാനാണ് തീരുമാനം.\n22-ാം വയസിലാണ് സ്റ്റീഫന് ഹോക്കിംഗിന് മാരക രോഗം പിടിപെടുന്നത്. ശരീരം തളര്‍ന്ന് വീല്‍ച്ചെയറിലായ ഹോക്കിംഗിന് മാസങ്ങള് മാത്രമാണ് ഡോക്ടര്‍മാര് ആയുസ് പ്രവചിച്ചത്. എന്നാല് എല്ലാവരെയും അദ്ഭുതപ്പെടുത്തിക്കൊണ്ട് രോഗത്തെ വര്‍ഷങ്ങളോളം അദ്ദേഹം പ്രതിരോധിച്ചു. സംസാരശേഷി നഷ്ടപ്പെട്ടപ്പോള് കമ്പ്യൂട്ടറിന്റെ സഹായത്തോടെ സംവദിച്ചു. ശരീരം തളര്‍ന്ന ശേഷവും ശാസ്ത്ര ലോകത്തെ അദ്ഭുതപ്പെടുത്തിയ കണ്ടെത്തലുകള് നടത്തി. കഴിഞ്ഞ മാര്‍ച്ചിലാണ് തന്റെ 68-ാമത്തെ വയസില് വിഖ്യാത ശാസ്ത്രജ്ഞന് ലോകത്തോട് വിട പറയുന്നത്.


ഇന്ത്യയുടെ വളർച്ച അനുമാനം: വീണ്ടും റേറ്റിങ് താഴ്ത്തി ഏജൻസികൾ | growth forecast was reduced again\nഇന്ത്യയുടെ വളർച്ച അനുമാനം: വീണ്ടും റേറ്റിങ് താഴ്ത്തി ഏജൻസികൾ\nSep 9, 2020, 09:33 AM IST\nഏപ്രിൽ-ജൂൺ പാദത്തിൽ ജി.ഡി.പി. വളർച്ച മൈനസ് 24 ശതമാനത്തിനടുത്ത് ചുരുങ്ങിയതായുള്ള ഔദ്യോഗിക റിപ്പോർട്ട് പുറത്തുവന്നതിന്റെ പശ്ചാത്തലത്തിലാണ് റേറ്റിങ് ഏജൻസികൾ പുതിയ കണക്കുകളുമായി രംഗത്തെത്തിയിരിക്കുന്നത്.\nമുംബൈ: കോവിഡ് സാഹചര്യത്തിൽ നടപ്പു സാമ്പത്തികവർഷത്തെ ഇന്ത്യയുടെ വളർച്ച അനുമാനം വീണ്ടും താഴ്ത്തി റേറ്റിങ് ഏജൻസികൾ. ഫിച്ച്, അമേരിക്കൻ ഇൻവെസ്റ്റ്മെന്റ് ബാങ്കായ ഗോൾഡ് മാൻ സാക്സ്, ഇന്ത്യ റേറ്റിങ്സ് എന്നീ ഏജൻസികളാണ് വളർച്ച അനുമാനം താഴ്ത്തിയിരിക്കുന്നത്.\nഗാർഹിക-കോർപറേറ്റ് വരുമാനങ്ങളെ കോവിഡ് വലിയതോതിൽ ബാധിച്ചിട്ടുണ്ട് ഈ ഏജൻസികളുടെ ബാലൻസ് ഷീറ്റിൽ ഇത് പ്രതിഫലിച്ചുതുടങ്ങി. സാമ്പത്തികമേഖലയിലെ ആസ്തികളുടെ മേന്മയിലും കാര്യമായ കുറവുണ്ടായിട്ടുണ്ട്. കിട്ടാക്കടം കൂടുമെന്നതിനാൽ ബാങ്കുകൾക്ക് കൂടുതൽ തുക പ്രൊവിഷനിങ്ങിനായി (കിട്ടാക്കടത്തിനു തുല്യമായ തുക മാറ്റിവെക്കൽ) മാറ്റിവെക്കേണ്ടിവരും.\nഇതോടൊപ്പം ഉയർന്ന പണപ്പെരുപ്പവും സ്ഥിതി സങ്കീർണമാക്കുന്നുവെന്ന് ഫിച്ച് പറയുന്നു. അതേസമയം മൂന്നാം പാദത്തോടെ സ്ഥിതി മാറുമെന്നും ഇന്ത്യ വളർച്ചാ പാതയിലേക്ക് മടങ്ങിവരുമെന്നും രണ്ട് ഏജൻസികളും സൂചിപ്പിച്ചിട്ടുണ്ട്.\nനടപ്പു സാമ്പത്തികവർഷം 18.44 ലക്ഷം കോടി രൂപയുടെ സാമ്പത്തിക നഷ്ടമുണ്ടാകുമെന്നാണ് ഇന്ത്യ റേറ്റിങ്സിന്റെ റിപ്പോർട്ടിൽ സൂചിപ്പിക്കുന്നത്. 2022 സാമ്പത്തികവർഷം രാജ്യം 9.9 ശതമാനം വളർച്ച കൈവരിക്കുമെന്നും ഇവർ കണക്കാക്കുന്നു.\nസമ്പദ്ഘടനയില് തളര്‍ച്ച അതിരൂക്ഷം: തിരിച്ചുവരാന് കാലമേറെയെടുത്തേക്കും\nരാജ്യത്തെ മൊത്ത ആഭ്യന്തര ഉത്പാദനം പ്രതീക്ഷിച്ചതിലും കുത്തനെ ഇടിഞ്ഞത് സമ്പദ്ഘടനയുടെ ..\nവാഹന, ഭവന, റെസ്റ്റോറൻറ്: തിരിച്ചുവരവിന് രണ്ടുവർഷം വേണ്ടിവരും\nകുറഞ്ഞ സാമ്പത്തിക വളർച്ച: കാരണം ഉത്പാദനമേഖലയിലെ ആശങ്ക\nഇരുട്ടിവെളുക്കുമ്പോള് സമ്പന്ന രാജ്യമാകാന് ഗയാന; ഒരു വര്‍ഷംകൊണ്ട് 86 % വളര്‍ച്ച നേടുമെന്ന് ഐഎംഎഫ്\nപണലഭ്യത ഉറപ്പാക്കാന് 20,000 കോടി രൂപ റിസര്‍വ് ബാങ്ക് വിപണിയിലെത്തിക്കുന്നു\nകേന്ദ്രബാങ്കുകളുടെ പതിയ പണനയം സമ്പദ്ഘടനയെ എപ്രകാരം സ്വാധീനിക്കും?\nഓഗസ്റ്റിലെ വായ്പാ അവലോകന യോഗത്തില് നിരക്കുകളില് മാറ്റംവരുത്തിയേക്കില്ല


'ഞങ്ങളുടെ ചേട്ടനെ കണ്ടോ'; വേദി കീഴടക്കി സച്ചിന് ബേബിയുടെ ഡാന്‍സ്-sachin baby dances in stage for sunrisers hyderabad\n'ഞങ്ങളുടെ ചേട്ടനെ കണ്ടോ'; വേദി കീഴടക്കി സച്ചിന് ബേബിയുടെ ഡാന്‍സ്\nഐപിഎല്ലില് സണ് റൈസേഴ്സ് ഹൈദരാബാദിന്റെ മുന്‍നിര വിക്കറ്റ് വേട്ടക്കാരനായ റാഷിദ് ഖാനും സച്ചിന് ബേബിക്കൊപ്പം സ്റ്റേജിലുണ്ടായിരുന്നു\nMay 1, 2018 8:15:34 pm\nഐപിഎല്ലില് കളിക്കുമ്പോള് ക്രിക്കറ്റ് മാത്രം അറിഞ്ഞാല് പോര അല്‍പ്പസ്വല്‍പ്പമൊക്കെ ഡാന്‍സും അറിഞ്ഞിരിക്കണമെന്നാണ്. ഇതാ തന്റെ ഡാന്‍സ് മികവു കൊണ്ട് സോഷ്യല് മീഡിയയിലെ താരമായി മാറിയിരിക്കുകയാണ് ഒരു പ്ലെയര്. ആരെന്നല്ലേ, മലയാളിയായ സച്ചിന് ബേബി.\nകേരളത്തിന്റെ മികച്ച താരമാണ് സച്ചിന് ബേബി. ഐപിഎല്ലില് സ്വന്തമായി ഒരു സ്ഥാനം ഉണ്ടാക്കിയെടുക്കാന് ഇതുവരേയും സാധിച്ചിട്ടില്ലെങ്കിലും സോഷ്യല് മീഡിയയില് നിറയുകയാണ് സച്ചിന്. സണ്‍റൈസേഴ്‌സ് ഹൈദരാബാദിന്റെ താരമായ സച്ചിന് ഒരു പ്രൊമോഷണല് പരിപാടിക്കിടെയാണ് തന്റെ ഡാന്‍സു കൊണ്ട് ആരാധകരെ കയ്യിലെടുത്തത്.\nഐപിഎല്ലില് സണ് റൈസേഴ്സ് ഹൈദരാബാദിന്റെ മുന്‍നിര വിക്കറ്റ് വേട്ടക്കാരനായ റാഷിദ് ഖാനും സച്ചിന് ബേബിക്കൊപ്പം സ്റ്റേജിലുണ്ടായിരുന്നു. ഹൈദാരാബാദിന് വേണ്ടി എട്ട് മത്സരങ്ങളില് നിന്ന് പത്ത് വിക്കറ്റുകള് വീഴ്ത്തിയ റാഷിദ് ഖാനും തനിക്ക് ബോളിങ്ങില് മാത്രമല്ല കഴിവെന്ന് ഡാന്‍സ് കളിച്ച് തെളിയിച്ചു.\nഞങ്ങളുടെ ചേട്ടനെ കണ്ടോ എന്നു പറഞ്ഞാണ് സണ്‍റൈസേഴ്‌സ് വീഡിയോ പുറത്ത് വിട്ടിരിക്കുന്നത്. സണ്‍റൈസേഴ്‌സിലെ മറ്റൊരു മലയാളി താരമായ ബേസില് തമ്പി ഇതിനോടകം തന്നെ ശ്രദ്ധേയമായ പ്രകടനം പുറത്തെടുത്തപ്പോള് സച്ചിന് അവസരത്തിനായി കാത്തിരിക്കുകയാണ്. കഴിഞ്ഞ ദിവസം, മലയാളിയായ കെഎം ആസിഫും അരങ്ങേറ്റം കുറിച്ചതോടെ സച്ചിനായുള്ള കാത്തിരിപ്പിലാണ് മലയാളികളും.\nWeb Title: Sachin baby dances in stage for sunrisers hyderabad


പ്രധാനമന്ത്രിയുടെ കിടിലന് പ്രഖ്യാപനം; 50 കോടി ജനങ്ങള്‍ക്ക് ആരോഗ്യ ഇന്‍ഷുറന്‍സ്, അഞ്ച് ലക്ഷം കവറേജ് | For better and affordable healthcare, Modicare to launch Sept 25: PM - Malayalam Oneindia\nUpdated: Tue, Sep 18, 2018, 11:40 [IST]\nസ്വാതന്ത്ര്യ ദിനത്തിൽ പ്രധാനമന്ത്രിയുടെ കിടിലന് പ്രഖ്യാപനം\nദില്ലി: രാജ്യം 72ാം സ്വാതന്ത്ര്യദിനം ആഘോഷിക്കുന്ന വേളയില് കോടിക്കണക്കിന് ജനങ്ങള്‍ക്ക് ആശ്വാസമായി പ്രധാനമന്ത്രി നരേന്ദ്ര മോദിയുടെ പ്രഖ്യാപനം. 50 കോടിയോളം വരുന്ന ജനങ്ങള്‍ക്ക് ഉപകാരപ്പെടുന്ന ആരോഗ്യ ഇന്‍ഷുറന്‍സ് പദ്ധതിയാണ് മോദി പ്രഖ്യാപിച്ചത്.\nഅഞ്ചുലക്ഷം രൂപയുടെ കവറേജ് ലഭിക്കുന്ന ആരോഗ്യ പദ്ധതി അടുത്തമാസം ദീന്‍ധയാല് ഉപാധ്യായയുടെ ജന്മവാര്‍ഷികത്തോട് അനുബന്ധിച്ച് തുടക്കം കുറിക്കും. വളരെ ഉപകാരപ്രദമാകുന്ന പദ്ധതിയാണിതെന്ന് വിലയിരുത്തുന്നു. ആയുഷ്മാന് ഭാരത് എന്ന മോദിയുടെ പ്രഖ്യാപന പദ്ധതിയുടെ കീഴിലാണ് ജന ആരോഗ്യ അഭിയാന് എന്ന പദ്ധതി പ്രഖ്യാപിച്ചിരിക്കുന്നത്. വിവരങ്ങള് ഇങ്ങനെ....\nഇന്ന് എഴുപത്തിരണ്ടാം സ്വാതന്ത്ര്യദിനം... പ്രധാനമന്ത്രി നരേന്ദ്രമോദി ചെങ്കോട്ടയിൽ പതാക ഉയർത്തി...\nപ്രധാനമന്ത്രി ജന ആരോഗ്യ അഭിയാന്\nപ്രധാനമന്ത്രി ജന ആരോഗ്യ അഭിയാന് എന്ന പദ്ധതിയാണ് മോദി പ്രഖ്യാപിച്ചത്. ആയുഷ്മാന് ഭാരതിന്റെ കീഴിലാണ് ഈ പദ്ധതി വരിക. പത്ത് കോടി കുടുംബങ്ങളാണ് പദ്ധതിയില് ഉള്‍പ്പെടുക. അതായത് 50 കോടിയോളം പേര്‍ക്ക് പദ്ധതിയുടെ ഗുണം ലഭിക്കുമെന്ന് വിലയിരുത്തുന്നു.\nസപ്തംബര് 25നാണ് ദീന്‍ധയാല് ഉപാധ്യായയുടെ ജന്മ വാര്‍ഷികം. വാര്‍ഷിക ദിനത്തില് പദ്ധതിക്ക് തുടക്കം കുറിക്കും. കേന്ദ്രസര്‍ക്കാര് മുന്‍കൈയ്യെടുത്ത് നടപ്പാക്കുന്ന പദ്ധതിയാണിത്. രാജ്യത്തെ ദരിദ്രരായ ജനങ്ങള് ആരോഗ്യ സുരക്ഷ ഉറപ്പാക്കുകയാണ് സര്‍ക്കാരിന്റെ ലക്ഷ്യം.\nഅഞ്ച് കോടി ജനങ്ങളെ രക്ഷിച്ചു\nസര്‍ക്കാര് നടപ്പാക്കിയ വിവിധ പദ്ധതികള് ജനങ്ങളെ ദാരിദ്ര്യത്തില് നിന്ന് രക്ഷപ്പെടുത്തിയെന്ന് മോദി അവകാശപ്പെട്ടു. അഞ്ച് കോടി ജനങ്ങളെയാണ് ദാരിദ്ര്യത്തില് നിന്ന് രക്ഷിക്കാന് സാധിച്ചത്. ആയുഷ്മാന് ഭാരത് പദ്ധതിയുടെ കീഴില് വരുന്ന ജനങ്ങള് അമേരിക്കയുടെയും കാനഡയുടെയും മെക്‌സിക്കോയുടെയും ജനസഖ്യക്ക് തുല്യമാണെന്നും മോദി പറഞ്ഞു.\n90000 കോടി രൂപ രാജ്യത്തിന്\nഅഴിമതിയും കള്ളപ്പണവും തടയാന് സര്‍ക്കാരിന് സാധിച്ചുവെന്ന് മോദി അവകാശപ്പെട്ടു. 90000 കോടി രൂപ രാജ്യത്തിന് സമ്പാദിക്കാന് ഈ മാര്‍ഗത്തിലൂടെ സാധിച്ചു. കള്ളപ്പണക്കാരുടെയും അഴിമതിക്കാരുടെയും കരങ്ങളില് എത്തേണ്ടിയിരുന്ന പണമാണിതെന്നും സര്‍ക്കാരിന്റെ ഇടപെടല്‍മൂലം ഇതിന്റെ ഗുണം സാധാരണക്കാര്‍ക്ക് ലഭിക്കുമെന്നും മോദി പറഞ്ഞു.\nആയുഷ്മാന് ഭാരത് എന്ന പദ്ധതി കഴിഞ്ഞ ബജറ്റിലാണ് ധനമന്ത്രി അരുണ് ജെയ്റ്റ്‌ലി ആദ്യം പ്രഖ്യാപിച്ചത്. ഈ പദ്ധതിക്ക് കീഴിലാണ് മോദിയുടെ പുതിയ ആരോഗ്യ പദ്ധതി വരിക. ആശുപത്രിയില് കിടത്തി ചികില്‍സയ്ക്കും മരുന്നുകള്‍ക്കും വരുന്ന ചെലവാണ് പദ്ധതി പ്രകാരം ലഭിക്കുക. സര്‍ജറി, യാത്ര തുടങ്ങി 1350 ഇനം ചെലവുകള് പദ്ധതിയുടെ ഭാഗമാകും.\nഗ്രാമങ്ങളിലെ പാവപ്പെട്ടവരെയും നഗരങ്ങളിലെ തൊഴിലാളികളെയും ലക്ഷ്യമിട്ടാണ് പദ്ധതി നടപ്പാക്കുന്നത്. കേന്ദ്രസംസ്ഥാന സര്‍ക്കാരുകളുടെ സഹായത്തോടെയാകും പദ്ധതി. സര്‍ക്കാര് നേരത്തെ പ്രഖ്യാപിച്ച ആയുഷ്മാന് ഭാരത് പദ്ധതിയില് പല സംസ്ഥാനങ്ങളും പങ്കാളികളാകാന് തയ്യാറായിട്ടില്ല.\nകേരളം, കര്‍ണാടക, ദില്ലി, പഞ്ചാബ് എന്നീ സംസ്ഥാനങ്ങളില് പദ്ധതിയുടെ ഭാഗമായിട്ടില്ല. ബിജെപി ഭരിക്കുന്ന മഹാരാഷ്ട്രയും മുഖം തിരിച്ചുനില്‍ക്കുകയാണ്. ബിജെഡി ഭരിക്കുന്ന ഒഡീഷ പദ്ധതിയോട് താല്‍പ്പര്യമില്ലെന്ന് അറിയിച്ചിട്ടുണ്ട്. 22 സംസ്ഥാനങ്ങളില് പദ്ധതിയുമായി സഹരിക്കാന് സന്നദ്ധരാണ്.\nprime minister narendra modi പ്രധാനമന്ത്രി നരേന്ദ്ര മോദി ayushman bharat health care insurance ആയുഷ്മാൻ ഭാരത്\nFor better and affordable healthcare, Modicare to launch Sept 25: PM


കശ്മീരി ബാലികയെ കൂട്ടബലാല്‍സംഗം ചെയ്തത് ക്ഷേത്രമുറ്റത്ത്\nSat Jan 19 2019 17:26:54 GMT+0530 (IST)\nന്യൂഡല്‍ഹി: ബക്കര്‍വാല് വിഭാഗത്തില് ജനിച്ചതാണ് ആസിഫ ചെയ്ത തെറ്റെന്ന് പ്രതി വിശാല് തന്റെ കുറ്റസമ്മതത്തില് പറയുന്നു. കശ്മീരിനെ പ്രതിഷേധത്തീയില് മുക്കിയ എട്ടുവയസ്സുകാരി ആസിഫയുടെ കൊലപാതകവുമായി ബന്ധപ്പെട്ട കുറ്റപത്രം കഴിഞ്ഞ ദിവസമാണ് കത്‌വ ജില്ലാ മജിസ്‌ട്രേറ്റിനു മുമ്പില് സമര്‍പ്പിച്ചത്. 2018 ജനുവരിയില് ജമ്മുകശ്മീരിലെ കത്തുവയിലെ പ്രാദേശിക ക്ഷേത്രത്തില് വച്ചാണ് എട്ടുവയസ്സുള്ള ആസിഫ പലതവണ കൂട്ടബലാല്‍സംഗത്തിനിരയായത്്. ഏതെങ്കിലും വിധത്തില് എതിര്‍ക്കാതിരിക്കാന് അവള്‍ക്ക് തുടര്‍ച്ചയായി മയക്കുമരുന്ന് നല്‍കി. ക്രൈംബ്രാഞ്ച് പോലിസ് ഫയല് ചെയ്ത കുറ്റപത്രത്തിലാണ് ഈ വിവരങ്ങള്.\nജനുവരി 10നാണ് കത്‌വ ജില്ലയിലെ രസാനയില് നിന്ന് ആസിഫയെ കാണാതാവുന്നത്. നാടോടി മുസ്‌ലിംകളായ ബക്കര്‍വാല് (ആട്ടിടയ) വിഭാഗത്തില്‍പ്പെട്ട പെണ്‍കുട്ടി വീടിനടുത്ത് കുതിരയെ തീറ്റാന് പോയപ്പോഴാണു കാണാതായത്. ദിവസങ്ങള്‍ക്കു ശേഷം പ്രദേശത്തെ ക്ഷേത്രത്തില് നിന്ന് അല്‍പ്പമകലെ ക്രൂരമായി കൊലപ്പെട്ട നിലയില് മൃതദേഹം കണ്ടെത്തി. കൂട്ടബലാല്‍സംഗത്തിന് ഇരയായ കുട്ടിയുടെ തല കല്ലുകൊണ്ടുള്ള ഇടിയേറ്റു തകര്‍ന്നിരുന്നു. ബ്രാഹ്മണര് തിങ്ങിത്താമസിക്കുന്ന രസാന ഗ്രാമത്തില്‍നിന്നു ബക്കര്‍വാല വിഭാഗത്തെ ഭീതിപ്പെടുത്തി ഓടിക്കാന് ക്ഷേത്രം നടത്തിപ്പുകാരനായ സാഞ്ജി റാമിന്റെ പദ്ധതിയായിരുന്നു കുട്ടിയെ തട്ടിക്കൊണ്ടുപോവലും ബലാല്‍സംഗം ചെയ്യലും. കൂട്ടിന് പ്രായപൂര്‍ത്തിയാവാത്ത തന്റെ മരുമകനെയും മകനെയും സാഞ്ജിറാം കൂട്ടി. കുട്ടിയുടെ മരണവുമായി ബന്ധപ്പെട്ട് പോലിസ് ആദ്യം അറസ്റ്റ് ചെയ്തതും സാഞ്ജിറാമിന്റെ മരുമകനെയായിരുന്നു.\nമുന് റവന്യൂ ഓഫിസറും സംഭവത്തിന്റെ സൂത്രധാരനുമായ സാഞ്ജിറാം, ഇയാളുടെ മകനും കോളജ് വിദ്യാര്‍ഥിയുമായ വിശാല് കുമാര്, മരുമകന് 16കാരന്, സുഹൃത്ത്് പര്‍വേസ് കുമാര്, പോലിസ് ഉദ്യോഗസ്ഥനായ ദീപക് ഖജൂരിയ എന്നിവരാണ് മുഖ്യ പ്രതികള്. തദ്ദേശീയരായ ബ്രാഹ്മണരും ബക്കര്‍വാല് വിഭാഗങ്ങളും തമ്മില് കഴിഞ്ഞ നവംബറോടെ ആരംഭിച്ച ഭൂമി അതിര്‍ത്തിത്തര്‍ക്കങ്ങളാണ് ഇത്തരമൊരു ഹീനകൃത്യത്തിലേക്കു വഴിവച്ചത്.\n18 പേജുള്ള കുറ്റപത്രത്തില് ഞെട്ടിക്കുന്ന വസ്തുതകളാണു പറയുന്നത്. 10നു കാണാതായ കുട്ടിയുടെ മൃതദേഹം ഏഴുദിവസത്തിനു ശേഷം സമീപത്തെ വനപ്രദേശത്തു നിന്നാണു കണ്ടെത്തിയത്. ദീപക് ഖജൂരിയ, സുരീന്ദര് കുമാര് എന്നീ സ്‌പെഷ്യല് പോലിസ് ഓഫിസര്‍മാര് 1.5 ലക്ഷം രൂപ കൈക്കൂലി വാങ്ങി കൊലയ്ക്ക് കൂട്ടുനിന്നതായി കുറ്റപത്രത്തി ല് പറയുന്നു. ഹെഡ്‌കോണ്‍സ്റ്റബിള്‍മാരായ തിലക്‌രാജ്, എഎസ്‌ഐ ആനന്ദ് ദുട്ട എന്നിവരും കൂട്ടുനിന്നു. 12നാണ് പെണ്‍കുട്ടിയുടെ പിതാവ് കുട്ടിയെ കാണാനില്ലെന്നു പരാതി നല്‍കിയത്. 7ന് ദീപക് ഖജൂരിയ മെഡിക്കല് ഷോപ്പില് നിന്നു കുട്ടിയെ മയക്കാനായി മരുന്ന് വാങ്ങിവച്ചു. 10ന് സാഞ്ജിറാം തന്റെ അനന്തരവനോട് കുട്ടിയെ തട്ടിക്കൊണ്ടുവരാന് ആവശ്യപ്പെടുകയായിരുന്നു. സുഹൃത്തായ പര്‍വേസ് കുമാറിന്റെ സഹായത്തോടെ കുട്ടിയെ തട്ടിക്കൊണ്ടുപോകുംവഴി ഇരുവരും കാട്ടില് വച്ച് പീഡിപ്പിച്ചു. ക്ഷേത്രത്തിലെ ദേവസ്ഥാനത്ത് ആസിഫയെ ഒളിപ്പിച്ച ഇവ ര് സാഞ്ജിറാമിനെ വിവരം അറിയിച്ചു. റാം കുട്ടിക്ക് വീണ്ടും മയക്കുമരുന്നു നല്‍കി. ജനുവരി 11ന് റാമിന്റെ അനന്തരവന് വിശാല് ജന്‍ഗോത്ര എന്ന മറ്റൊരു പ്രതിയെ മീറത്തില് നിന്നു വിളിച്ചുവരുത്തി കുട്ടിയെ പീഡിപ്പിക്കാന് അവസരമുണ്ടാക്കി. 12ന് ഭക്ഷണംപോലും കഴിക്കാതിരുന്ന ആസിഫയ്ക്ക് ഇരുവരും ചേര്‍ന്ന് വീണ്ടും മൂന്നു മയക്കുഗുളികകള് നല്‍കി.\n13ന് ക്ഷേത്രത്തിലെത്തി പൂജകള് നടത്തിയ റാം കുട്ടിയെ കൊല്ലാന് പദ്ധതി തയ്യാറാക്കി. ഇതിനു പിന്നാലെ ഇയാളുടെ അനന്തരവനും ജനഗോത്രയും പാതി മരിച്ച എട്ടുവയസ്സുകാരിയെ വീണ്ടും പീഡിപ്പിച്ചു. തുടര്‍ന്ന് ഇവര് ആസിഫയെ ഒരു കലുങ്കിനടുത്തേക്കു കൊണ്ടുപോയി. എന്നാല്, സ്ഥലത്തെത്തിയ ഖജൂരിയ (പോലിസുകാരന്) കൊല്ലുന്നതിനു മുമ്പ് കുട്ടിയെ തനിക്ക് അവസാനമായി ഒന്നു പീഡിപ്പിക്കണമെന്നു പറഞ്ഞതായും കുറ്റപത്രത്തില് പറയുന്നു. പീഡിപ്പിച്ചതിനു ശേഷം ഇടത് തുടകൊണ്ട് ആസിഫയുടെ കഴുത്തില് അമര്‍ത്തി ശ്വാസംമുട്ടിച്ചാണു കൊന്നത്. മരണം ഉറപ്പുവരുത്താനായി കല്ലുകൊണ്ട് തലയ്ക്കടിക്കുകയും ചെയ്തു. അന്ന് വാഹനം കിട്ടാത്തതിനെ തുടര്‍ന്ന് ക്ഷേത്രത്തില് തന്നെ കുട്ടിയുടെ മൃതദേഹം സൂക്ഷിച്ചു. തുടര്‍ന്ന് 15നാണ് മൃതദേഹം കാട്ടില് ഉപേക്ഷിച്ചത്.\nഎട്ടു വയസ്സുകാരിയെ ഭീകരമായി ബലാല്‍സംഗം ചെയ്ത കൊന്നതിനെതിരേ ഒരുവശത്ത് ജനരോഷം തിളയ്ക്കുമ്പോള്, കുറ്റാരോപിതരെ അറസ്റ്റ് ചെയ്തതിനെതിരേ ബിജെപിയുടെ ആശിര്‍വാദത്തോടെ ഹിന്ദു ഏക്താ മഞ്ച് പ്രക്ഷോഭം നടത്തുന്നുണ്ട്.


തിരു: സംസ്ഥാനത്തെ മുഴുവന് ജനങ്ങളുടേയും പ്രമേഹ രോഗ സ്ഥിതിവിവര കണക്കുകള് ശേഖരിക്കാനാന് പരിശ്രമിക്കുമെന്ന് ആരോഗ്യ വകുപ്പ് മന്ത്രി കെ.കെ.ശൈലജ ടീച്ചര് അറിയിച്ചു. പ്രമേഹ തലസ്ഥാനമാണ് കേരളം എന്ന പേര് മാറ്റിയെടുക്കാനായി എല്ലാവരും ഒത്തൊരുമിച്ച് പ്രവര്‍ത്തിക്കണം. കേരള ത്തിലെ പ്രമേഹ രോഗികളുടെ എണ്ണം വളരെയധികം വര്‍ധിച്ചു വരികയാണ്. ജീവിത ശൈലിയില് മാറ്റം വരുത്തി ഭക്ഷണ നിയന്ത്രണത്തിലൂടെയുംവ്യായാ മത്തിലൂടെയും പ്രമേഹം നിയന്ത്രണ വിധേയമാക്കാമെന്നുംമന്ത്രിവ്യക്തമാക്കി. ലോക പ്രമേഹദിനത്തോ ടനുബന്ധിച്ച് ആരോഗ്യവകുപ്പിന്റെ സഹകരണത്തോ ടെ കേരള സര്‍ക്കാര് സ്ഥാപനമായ ഇന്ത്യന് ഇന്‍സ്റ്റിറ്റിയൂട്ട് ഓഫ് ഡയബറ്റിസ് സംഘടിപ്പിച്ച പ്രമേഹ ദിനാചരണ പരിപാടി തിരുവനന്തപുരം അയ്യന്‍കാളി ഹാളില് ഉദ്ഘാടനം ചെയ്ത് സംസാരിക്കുകയായിരുന്നു മന്ത്രി.\nആരോഗ്യ മേഖല നേരിടുന്ന ശക്തമായ വെല്ലുവിളികളില് ഒന്നാണ് ജീവിത ശൈലീ രോഗങ്ങള് നിയന്ത്രിക്കുക എന്നത്. ജീവിതശൈലീ രോഗങ്ങളുടെ നിയന്ത്രണത്തിന് ഭക്ഷണത്തിന് വലിയ പങ്കാണുള്ളത്. പ്രമേഹം ശരീരത്തി ലെ വിവിധ അവയവങ്ങളുടെ പ്രവര്‍ത്തനങ്ങളെ സാരമായി ബാധിക്കാറുണ്ട്. അതിനാല് ആരംഭത്തിലേ കണ്ടുപിടിച്ച് ചികിത്സിക്കേണ്ടത് അത്യാവശ്യമാ ണ്. ജീവിത ശൈലീ രോഗങ്ങള് തുടക്കത്തിലേ കണ്ടുപിടിക്കാനായി പ്രാഥമി കാരോഗ്യ കേന്ദ്രങ്ങള് മുതല് ഇതിനുള്ള സൗകര്യങ്ങള് ഏര്‍പ്പെടുത്തിയിട്ടു ണ്ടെന്നും മന്ത്രി വ്യക്തമാക്കി.\nടി.ബി. രോഗികള്‍ക്കായുള്ള സൗജന്യ ഇന്‍സുലിന് കിറ്റ് വിതരണം മന്ത്രി നിര്‍വഹിച്ചു. ഇതോ ടൊപ്പം ക്ഷയരോഗികള്‍ക്കുള്ള കൈപുസ്തകം, ജീവിത ശൈലീ രോഗനിയന്ത്രണം ഭക്ഷണത്തി ലൂടെ, പാദസ്പര്‍ശം, പഞ്ചാരിക്കൂട്ടം തുടങ്ങിയവയുടെ പ്രകാശനവും മന്ത്രി നിര്‍വഹിച്ചു.\nതിരു.നഗരസഭാ മേയര് കെ.ശ്രീകുമാര് അധ്യക്ഷതവഹിച്ചചടങ്ങില്‍ആരോഗ്യ വകുപ്പ് ഡയറക്ടര് ഡോ.ആര്.എല്.സരിത,ആരോഗ്യവിദ്യാഭ്യാസവകുപ്പ് ജോ. ഡയറക്ടര് ഡോ.കെ.ശ്രീകുമാരി, ഇന്ത്യന് ഇന്‍സ്റ്റിറ്റിയൂട്ട് ഓഫ് ഡയബറ്റിസ് ഡയറക്ടര് ഡോ.പി.കെ.ജബ്ബാര്, എന്.സി.ഡി.സ്റ്റേറ്റ് നോഡല് ഓഫീസര് ഡോ.ബിപിന് ഗോപാല് എന്നിവര് സംസാരിച്ചു.\nകൂട്ട നടത്തം, മെഗാ ക്യാമ്പ്, പ്രമേഹ രോഗ ചികിത്സാ രംഗത്തെ പ്രമുഖ ഡോക്ടര്‍മാരുടെ ബോധ വത്ക്കരണ ക്ലാസുകള് എന്നിവ പ്രമേഹ ദിനാചരണ ത്തിന്റെ ഭാഗമായി സംഘടിപ്പിച്ചു. വിവിധ സൗജന്യ പരിശോധനകളും ഭക്ഷ ണക്രമത്തെപ്പറ്റി പ്രത്യേക കൗണ്‍സിലിംഗുംക്യാമ്പില്‍ലഭ്യമാക്കി.ഡോ.ബിപിന് ഗോപാല്, ഡോ.ജയന്, ഡോ.ജോര്‍ജ് കോശി,ഡോ.മനു എം.എസ്., ഡോ. അരുണ് ബി.നായര് എന്നിവര് ക്ലാസുകളെടുത്തു.


Kannur vc appointment congress asks for minister R Bindhus resignation\nവിഷയത്തിൽ ലോകായുക്തയ്ക്ക് പരാതി നൽകുമെന്ന് ചെന്നിത്തല ഇന്നലെ മാധ്യമങ്ങളോട് പറഞ്ഞിരുന്നു\nUpdated: December 14, 2021 9:08:55 am\nതിരുവനന്തപുരം: കണ്ണൂർ സർവകലാശാല വൈസ് ചാൻസലർ നിയമനത്തിൽ ഉന്നത വിദ്യാഭ്യാസ മന്ത്രി ആർ.ബിന്ദുവിന്റെ രാജിക്കായി പ്രതിഷേധം ശക്തമാക്കാൻ പ്രതിപക്ഷം. ഗോപിനാഥ് രവീന്ദ്രന്റെ പുനർനിയമനം ആവശ്യപ്പെട്ടു ഗവർണർക്കു ശുപാർശ കത്തു നൽകിയ മന്ത്രിയുടെ നടപടി അധികാര ദുർവിനിയോഗമാണെന്നാണ് ആരോപണം.\nമുൻപ്രതിപക്ഷ നേതാവ് രമേശ് ചെന്നിത്തല ഉൾപ്പെടെയുള്ള പ്രതിപക്ഷ നേതാക്കൾ മന്ത്രിയുടെ രാജിയല്ലാതെ പിന്നോട്ടില്ല എന്ന നിലപാടിലാണ്. വിഷയത്തിൽ ലോകായുക്തയ്ക്ക് പരാതി നൽകുമെന്ന് ചെന്നിത്തല ഇന്നലെ മാധ്യമങ്ങളോട് പറഞ്ഞിരുന്നു.\nപ്രോ ചാൻസലർ എന്ന അധികാരം ഉപയോഗിച്ചാണ് മന്ത്രി ഗവർണർക്ക് പരാതി നൽകിയത്. എന്നാൽ ഇതിനു മന്ത്രിക്ക് അധികാരമില്ല. സെർച്ച് കമ്മിറ്റി ഗവർണർക്ക് പട്ടിക നൽകുകയും ഗവർണർ അതിൽ നിന്നും വിസിയെ തിരഞ്ഞെടുക്കുകയുമാണ് ചെയ്യുക. അതിനാൽ ഇല്ലാത്ത അധികാരം ഉപയോഗിച്ചു ഗവർണർക്ക് കത്തെഴുതിയ മന്ത്രിയുടെ നടപടി സത്യപ്രതിജ്ഞാ ലംഘനമാണെന്നാണ് രമേശ് ചെന്നിത്തലയുടെ ആരോപണം.\n“ഇത്തരം അഴിമതി കാണിക്കുന്ന മന്ത്രിക്ക് അധികാരത്തില് തുടരാനുള്ള അര്‍ഹതയില്ല. മന്ത്രി ആര്. ബിന്ദു നാളെ രാവിലെ തന്റെ രാജിക്കത്ത് മുഖ്യമന്ത്രിക്ക് സമര്‍പ്പിക്കണം. കേരളത്തിലെ ഒരു ഉന്നതവിദ്യാഭ്യാസ മന്ത്രിയും ഇത്രയും വലിയ അഴിമതിയോ സ്വജനപക്ഷപാതമോ കാണിച്ച ചരിത്രമില്ല. ഇത് സംബന്ധിച്ച് ലോകായുക്തയ്ക്ക് പരാതി കൊടുക്കും,” എന്നും ചെന്നിത്തല പറഞ്ഞു .\nഡോ. ഗോപിനാഥ് രവീന്ദ്രന്റെ പുനര്‍നിയമനം സംബന്ധിച്ച് രണ്ട് കത്തുകളാണ് ആര്. ബിന്ദു ഗവര്‍ണര്‍ക്ക് അയച്ചിരിക്കുന്നത്. സര്‍വകലാശാലയുടെ മികവ് മുന്നോട്ട് പോകുന്നതിന് പുനര്‍നിയമനം ആവശ്യമാണെന്ന് മന്ത്രി കത്തില് പറയുന്നു. പുതിയ വിസിയെ കണ്ടെത്താനുള്ള സെര്‍ച്ച് കമ്മിറ്റിയുടെ പ്രവര്‍ത്തനം അവസാനിപ്പിക്കണമെന്നും മന്ത്രി കത്തില് ആവശ്യപ്പെട്ടിട്ടുണ്ട് എന്നാണ് പുറത്തുവരുന്ന വിവരം. വിഷയത്തിൽ മന്ത്രി ഇതുവരെ പ്രതികരിച്ചിട്ടില്ല.\nWeb Title: Kannur vc appointment congress asks for minister r bindhus resignation


Dig on swapna suresh audio clip 'സ്വപ്‌നയുടെ ശബ്ദ സന്ദേശം ചോർന്നത് ജയിലിൽ നിന്നല്ല; സൈബർ സെല്ലിന്റെ സഹായം തേടും': ഡിഐജി\n‘സ്വപ്‌നയുടെ ശബ്ദ സന്ദേശം ചോർന്നത് ജയിലിൽ നിന്നല്ല; സൈബർ സെല്ലിന്റെ സഹായം തേടും’: ഡിഐജി\nസ്വർണക്കടത്ത് കേസ് പ്രതി സ്വപ്‌ന സുരേഷിന്റെ ശബ്ദ സന്ദേശം ചോർന്നത് ജയിലിൽ നിന്നല്ലെന്ന് ദക്ഷിണ മേഖലാ ഡിഐജി അജയ്കുമാർ. ശബ്ദ സന്ദേശത്തിന്റെ ആധികാരികത പരിശോധിക്കാൻ സൈബർ സെല്ലിന്റെ സഹായം തേടുമെന്നും ഡിഐജി പറഞ്ഞു.\nസ്വപ്‌നയുടേതെന്ന പേരിൽ ശബ്ദ സന്ദേശം പ്രചരിക്കുന്നതിൽ ജയിൽ ഡിജിപി ഋഷിരാജ് സിംഗ് അന്വേഷണത്തിന് ഉത്തരവിട്ടിരുന്നു. ഡിഐജി അജയ്കുമാറിനാണ് അന്വേഷണ ചുമതല. പ്രാഥമിക അന്വേഷണത്തിന് പിന്നാലെയാണ് ഡിഐജിയുടെ പ്രതികരണം.\nസ്വപ്‌ന സുരേഷിന്റേതെന്ന പേരിൽ ഒരു ഓൺലൈൻ പോർട്ടലാണ് ശബ്ദ സന്ദേശം പുറത്തുവിട്ടത്. മുഖ്യമന്ത്രിയുടെ പേര് പറയാൻ അന്വേഷണ സംഘത്തിൽ ചിലർ തന്നെ നിർബന്ധിച്ചതായി ശബ്ദസന്ദേശത്തിൽ പറയുന്നു. മുഖ്യമന്ത്രിക്കെതിരെ മൊഴി നൽകിയാൽ കേസിൽ മാപ്പു സാക്ഷിയാക്കാമെന്ന് അന്വേഷണ സംഘം പറഞ്ഞതായി ശബ്ദ സന്ദേശത്തിൽ പറയുന്നു. 36 സെക്കൻഡ് ദൈർഘ്യമുള്ള വോയിഡ് റെക്കോർഡാണ് പുറത്തുവന്നത്.\nStory Highlights – Swapna suresh\nRead more on: swapna suresh\nസ്വപ്ന സുരേഷിന് ജയിലിൽ ഭീഷണിയെന്ന പരാതിയിൽ എഫ്‌ഐആർ രജിസ്റ്റർ ചെയ്യണമെന്ന ഉത്തരവിന് സ്റ്റേ\nഡോളര് കടത്ത്; വീസ സ്റ്റാമ്പിംഗ് ഏജന്‍സി ഉടമകളെ ചോദ്യം ചെയ്യാന് കസ്റ്റംസ്\nസ്വപ്ന സുരേഷിനെ ഡിസ്ചാർജ് ചെയ്യാൻ തീരുമാനമായി\nസ്വപ്ന സുരേഷ് ആശുപത്രിയിൽ\nസ്വപ്‌ന സുരേഷിന് വ്യാജ ബിരുദ സര്‍ട്ടിഫിക്കറ്റ് നല്‍കിയത് പഞ്ചാബിലെ സ്ഥാപനമെന്ന് പൊലീസ്\nജയില് വകുപ്പിനെതിരെ കസ്റ്റംസ്; കൊഫേപോസ സമിതിക്ക് പരാതി നല്‍കി


പുസ്തക വിചാരം: പാപ്പിയോൺ – ഹെൻട്രി ഷാരിയർ – വായന: ശാലിനി വിനീത് – Soochika Books\nപുസ്തക വിചാരം: പാപ്പിയോൺ – ഹെൻട്രി ഷാരിയർ – വായന: ശാലിനി വിനീത്\nFeb 12, 2020 | By administrator\n“ഞാൻ ആ നരകകുഴിയിലേക്ക് പോയത് ടൈപ്പ് റൈറ്ററും കയ്യിൽ പിടിച്ചായിരുന്നില്ല!”\n“പാപ്പിയോൺ ” എന്ന് ഫ്രഞ്ച് അധോലോകത്ത് വിളിപ്പേരുള്ള ഹെൻട്രി ഷാരിയർ തന്റെ 14 വർഷം നീണ്ട ദുരിതമയമായ ജയിൽ വാസത്തെക്കുറിച്ച് എഴുതിയ ഓർമ്മകുറിപ്പാണു “പാപ്പിയോൺ” എന്ന നോവൽ. ഒരു സാധാരണ മനുഷ്യന് വിശ്വസിക്കാൻ സാധിക്കാത്ത ജീവിതാനുഭവങ്ങളിലൂടെ കടന്നു പോയ ഷാരിയർ എഴുതിയത് മുഴുവൻ സത്യമാണോ എന്ന് പോലും വിമർശകർ സംശയിച്ചു . അവർക്ക് ഷാരിയർ നൽകിയ മറുപടിയാണ് ആദ്യ വാചകം.\nവളരെ അവിചാരിതമായാണ് ഈ പുസ്തകം എന്റെ കയ്യിൽ വരുന്നത്. പാപ്പിയോൺ ഫ്രഞ്ച് ഭാഷയിലാണ് ആദ്യം പുറത്തിറങ്ങിയത്. പ്രസിദ്ധീകരിച്ച ഉടനെ തന്നെ വൻ ചർച്ചാവിഷയമായ ഈ പുസ്തകം മലയാളം അടക്കം 21 ഭാഷകളിലേക്ക് വിവർത്തനം ചെയ്യപ്പെട്ടു എന്ന് പറയുമ്പോൾ എത്ര മഹത്തായ ഒരു സൃഷ്ടിയാണ് ഇതെന്ന് മനസ്സിലാക്കാവുന്നതേയുള്ളൂ.\nഇരുപത്തി മൂന്നാം വയസ്സിൽ ഒരു കൊലപാതകകുറ്റത്തിനാണ് ഷാരിയർ ഫ്രാൻസിൽ അറസ്റ്റിൽ ആകുന്നത്. 1931 ആയിരുന്നു അത്. എന്നാൽ അതൊരു കെട്ടിച്ചമക്കപ്പെട്ട കേസായിരുന്നു എന്നാണു ഷാരിയറുടെ വാദം. പക്ഷെ, ഫ്രാൻ‌സിലെ അന്നത്തെ കഠിനമായ നിയമ വ്യവസ്ഥ ഷാരിയർക്ക് 14 വർഷം കഠിന തടവ് വിധിച്ചു. ഫ്രഞ്ച് ഗയാനയിലെ “ചെകുത്താൻ തുരുത്ത്” എന്നറിയപ്പെടുന്ന ജയിലിലേയ്ക്കാണ് ഷാരിയറെ ആദ്യം കൊണ്ടുപോയത്.\nജയിലിൽ എത്തിയ നിമിഷം മുതൽ അവിടെ നിന്നും ചാടിപ്പോകാനുള്ള ആലോചനകൾ ഷാരിയർ തുടങ്ങി. കടലിനു നടുക്ക് ഒറ്റപ്പെട്ട ദ്വീപിൽ നിന്നുള്ള ചാടിപ്പോക്ക് ഒരു തരത്തിലും സാധ്യമായിരുന്നില്ല. എങ്കിലും ഷാരിയർ ശ്രമിച്ചു കൊണ്ടേയിരുന്നു. അതിനിടയിൽ താൻ ജയിലിനുള്ളിൽ കണ്ട മനം മടുപ്പിക്കുന്ന കാഴ്ചകൾ – കൊലപാതകങ്ങൾ, കളവു, ലഹരിയും സ്വവർഗ ലൈംഗികതയും എല്ലാം ഷാരിയർ തുറന്നു പറയുന്നു. ഈ തുറന്നു പറച്ചിലുകൾ തന്നെയാണ് ഈ നോവലിനെ അത്യന്തം ശക്തമാക്കുന്നത്. കുറ്റവാളികളുടെ മനോഭാവം മെച്ചപ്പെടുത്താനല്ല, മറിച്ച് അവരെ കൂടുതൽ നീചമായ മാനസിക-ശാരീരിക അവസ്ഥകളിലേയ്ക്ക് തള്ളി വിടാൻ – സാംസ്കാരികമായി അത്യുന്നതിയിലായ ഒരു രാജ്യവും അവിടുത്തെ ജയിലുകളും കൂട്ടു നിൽക്കുന്നു എന്ന് ഷാരിയർ പുറം ലോകത്തെ കാണിച്ച് കൊടുത്തു. “ഫ്രഞ്ച് നാഗരികതയ്ക്കും, ജനതയ്ക്കും” അപമാനമാണ് ഈ ജയിലുകൾ എന്ന് ഷാരിയർ അനേകം തവണ ആവർത്തിച്ച് പറയുന്നു.\nസാഹസിക പ്രിയർക്ക് വളരെയധികം രസിക്കുന്ന രീതിയിൽ ഷാരിയർ തന്റെ ഓരോ ജയിൽ ചാട്ടത്തിന്റെ കഥയും വിശദമായി ഈ പുസ്തകത്തിൽ പ്രതിപാദിക്കുന്നു. ഓരോ തവണ തോൽക്കുമ്പോഴും ഷാരിയർ കൂടുതൽ കഠിനമായ പീഡനങ്ങളും, എന്തിനു, വർഷങ്ങളുടെ ഏകാന്ത തടവും അനുഭവിക്കേണ്ടി വരുന്നു. പക്ഷെ, ഒരു പരിശ്രമം പരാജയപ്പെട്ടതിനു പിറ്റേ ദിവസം മുതൽ ഷാരിയർ അടുത്ത ജയിൽ ചാട്ടത്തെക്കുറിച്ച് ആലോചിച്ച് തുടങ്ങുന്നു. അദ്ദേഹത്തിന്റെ ചിന്തകളെ ഗ്രസിച്ച തീക്ഷണമായ സ്വാതന്ത്യ ബോധം ആരെയും അത്ഭുതപ്പെടുത്തും. എന്നാൽ സ്വാതന്ത്യ്രം മാത്രമല്ല, അഭിമാനവും ഷാരിയറിനു വളരെ വലുതായിരുന്നു. ജയിൽ ചാടി, ഏതെങ്കിലും കാട്ടിനുള്ളിൽ അജ്ഞാത വാസം നടത്താൻ ഷാരിയർ ഒരുക്കമായിരുന്നില്ല. തനിക്ക് അഭയം തരുന്ന ഒരു രാജ്യത്ത് അവിടുത്തെ ഉത്തരവാദിത്വമുള്ള ഒരു പൗരനായി നാഗരികതയിൽ ജീവിക്കാൻ തന്നെയാണ് ഷാരിയർ തീർച്ചപ്പെടുത്തിയത്. അതിനായി അദ്ദേഹം സഹിക്കേണ്ടി വന്ന പീഡനങ്ങളും തരണം ചെയ്ത പ്രതിബന്ധങ്ങളും ഒരു സാധാരണ മനുഷ്യന് ആലോചിക്കാവുന്നതിലും അപ്പുറത്താണ്.\nഒരു തടവുപുള്ളിയുടെ സാഹസികമായ ജയിൽചാട്ട കഥകൾ മാത്രമല്ല പാപ്പിയോൺ. ജയിൽ ചാട്ടങ്ങൾക്കിടയിൽ താൻ കണ്ട നന്മ നിറഞ്ഞ മനുഷ്യരെയും, അവരുടെ നിസ്വാർത്ഥമായ മനുഷ്യ സ്നേഹത്തെയും കുറിച്ചും ഷാരിയർ തന്റെ നോവലിൽ വിവരിക്കുന്നു. ബോവൻ എന്ന വക്കീലും, അദ്ദേഹത്തിന്റെ കുടുംബവും തന്നോട് കാണിച്ച സ്നേഹവും കരുണയും തന്നെ ഒരു പുതിയ മനുഷ്യനാക്കി തീർത്തു എന്നാണു ഷാരിയർ പറയുന്നത്. മനുഷ്യ നന്മയിൽ തനിക്കുള്ള വിശ്വാസം ഷാരിയർ പലതവണ ആവർത്തിക്കുന്നുണ്ട്.\nജയിലിനു പുറത്തുള്ളവർ മാത്രമല്ല, കൊടും കുറ്റവാളികൾ എന്ന് സമൂഹം വിധിയെഴുതിയ പലരുടെയും ആത്മാർത്ഥതയും വിശ്വസ്തതയും ഷാരിയറിനെ പല വട്ടം അത്ഭുതപ്പെടുത്തുന്നു. തന്റെ പതിനാലു വർഷ ജയിൽ വാസത്തിനിടയിലെ എണ്ണമറ്റ ജയിൽ ചാട്ടങ്ങളുടെ കഥ മാത്രമല്ല, അതിനിടയിൽ താൻ കണ്ടു മുട്ടിയ, വ്യത്യസ്തരായ മനുഷ്യരുടെ ഒരു പുസ്തകം കൂടിയാണ് പാപ്പിയോൺ. ഇച്‌ഛാശക്തിയുടെ വിജയകഥയാണിത്.\nഞാൻ വായിച്ചതിൽ ഒരു മികച്ച നോവൽ എന്ന് പാപ്പിയോൺ നിസ്സംശയം വിളിക്കാം. നിങ്ങളുടെ മനസ്സിൽ തൊടാതെ ഈ നോവൽ കടന്നു പോകില്ല എന്നുറപ്പ് . ഈ നോവലിന്റെ ഭാഷയും അതിലെ സാഹചര്യങ്ങളും മുതിർന്നവർക്ക് മാത്രം ദഹിക്കുന്നതാണ്. കുട്ടികൾക്ക് ഈ പുസ്തകം യോജിക്കില്ല.\nപുസ്തകം : പാപ്പിയോൺ – ഹെൻട്രി ഷാരിയർ\nsreejith sivaraman on ഓരോരോ കഥകൾ – എഡി: കെ. വി. മണികണ്ഠൻ Ororo Kathakal\nCBD for Sale on പുസ്തകവിചാരം : കിളിമഞ്ജാരോ ബുക്സ്റ്റാൾ – രാജേന്ദ്രൻ എടത്തുംകര വായന; ഷൈമ കൊല്ലമ്പലത്ത്\nLiju Jose on കോഫി ഹൗസ് – Coffee House – Lajo Jose\nadministrator on സമുദ്രശില – SAMUDRASILA – Subhash Chandran


എഞ്ചിനീറിങ്ങിനു തോറ്റ വിദ്യാര്‍ഥിക്കു രക്ഷ മന്ത്രി കെ ടി ജലീല് - Pravasishabdam\nHome Top Stories എഞ്ചിനീറിങ്ങിനു തോറ്റ വിദ്യാര്‍ഥിക്കു രക്ഷ മന്ത്രി കെ ടി ജലീല്\nഎഞ്ചിനീറിങ്ങിനു തോറ്റ വിദ്യാര്‍ഥിക്കു രക്ഷ മന്ത്രി കെ ടി ജലീല്\nപരീക്ഷയില് തോറ്റ ബിടെക്ക് വിദ്യാര്‍ത്ഥിയെ ജയിപ്പിക്കാന് മന്ത്രി കെ.ടി. ജലീലിന്റെ നിയമ വിരുദ്ധ ഇടപെടല്. ഗവര്‍ണര്‍ക്ക് യൂണിവേഴ്സിറ്റി ക്യാമ്പയിന് നല്‍കിയ പരാതിയിലാണ് ഇക്കാര്യം അറിയിച്ചിരിക്കുന്നത്. ബിടെക് വിദ്യാര്‍ത്ഥിയെ അദാലത്തില് പ്രത്യേക കേസായി പരിഗണിക്കണമെന്നാണ് ആശ്യപ്പെട്ടതായാണ് ആരോപണം. ഇതിന്റെ രേഖകള് സഹിതമാണ് യൂണിവേഴ്സിറ്റി ഗവര്‍ണര്‍ക്ക് പരാതി നല്‍കിയിരിക്കുന്നത്. ഉത്തരക്കടലാസും അദാലത്തിലെ മിനിട്സും പരാതിക്കാര് ഗവര്‍ണര്‍ക്ക് കൈമാറിയിട്ടുണ്ട്.\nകൊല്ലം ടികെഎം എന്‍ജിനീയറിങ് കോളേജിലെ വിദ്യാര്‍ഥിയുടെ ആറാം സെമസ്റ്ററിലെ ഡയനാമിക് പേപ്പറിന് ആദ്യം ലഭിച്ചത് 29 മാര്‍ക്കാണ്. ജയിക്കാന് 45 മാര്‍ക്കാണ് വേണ്ടിയിരുന്നത്. വിദ്യാര്‍ഥിയുടെ അപേക്ഷ പ്രകാരം പുനഃപ്പരിശോധന നടത്തിയിട്ടും ജയിക്കാനുള്ള മാര്‍ക്ക് ലഭിച്ചിരുന്നില്ല. വീണ്ടും അപേക്ഷ സമര്‍പ്പിച്ചെങ്കിലും ആദ്യ പുനഃപ്പരിശോധനയില് 15 ശതമാനം മാര്‍ക്ക് കൂടുതല് ലഭിക്കാത്തതിനാല് സര്‍വകലാശാല ഇത് നിരസിച്ചു. തുടര്‍ന്നാണ് മന്ത്രി ഇടപെട്ടതെന്നാണ് റിപ്പോര്‍ട്ട്.ഇത്തരത്തിലാണെങ്കില് മന്ത്രി കറയില് ഇരുന്നു എന്ത് കൊള്ളരുതായ്മയും കാണിക്കാം എന്ന വസ്ഥയിലായി കാര്യങ്ങള് ഇത്തരത്തില് എത്രപേര് മന്ത്രി മാരുടെ റെക്കമെന്‍ഡേഷന് കൊണ്ട് ജയിച്ചു പോയിട്ടുണ്ടാകും എന്നതും ചോദ്യ ചിഹ്നമാകുന്നു ..\nഅതേസമയം മാനുഷിക പരിഗണന കണക്കിലെടുത്താണ് വിഷയത്തില് ഇടപെട്ടതെന്നാണ് കെ.ടി. ജലീല് വിശദീകരണം നല്‍കിയിരിക്കുന്നത്. മറ്റെല്ലാം വിഷയങ്ങളിലും ഈ വിദ്യാര്‍ത്ഥിക്ക് ഉയര്‍ന്ന മാര്‍ക്ക് കിട്ടിയിട്ടുണ്ട്. ഇതും പരിഗണിച്ചാണ് നിര്‍ദ്ദേശിച്ചത്. കൂടാതെ ആദ്യം മൂല്യനിര്‍ണ്ണയം നടത്തിയ അധ്യാപകര്‍ക്കെതിരെ നടപടിയുണ്ടാകുമെന്നും മന്ത്രി പറഞ്ഞു. എന്നാല് അഞ്ച് മാസമായിട്ടും സര്‍വ്വകലാശാലയില് ഇതുമായി ബന്ധപ്പെട്ട നടപടികള് ഉണ്ടായിട്ടില്ല.\nPrevious articleഗതാഗത നിയമലംഘനങ്ങള്‍ക്കുള്ള പിഴത്തുക കുറയ്ക്കാന് നിര്‍ദ്ദേശം\nNext articleഒരാളെ കുറച്ചു ദിവസം എന്റെ വീട്ടില് ഒളിച്ച് താമസിപ്പിക്കണമെന്ന് മോഹന്‍ലാല് ; ആളെ അറിഞ്ഞപ്പോള് പാതി ജീവന് പോയി ; സത്യന് അന്തിക്കാട്


യൂണി. കോളേജ് സംഭവം: പ്രതികൾ പരീക്ഷ എഴുതിയത് വിവിധ കേന്ദ്രങ്ങളിൽ; ക്രമക്കേട് സാധിക്കില്ലെന്ന് പിഎസ്‌സി ചെയർമാൻ | Kerala | Deshabhimani | Monday Jul 15, 2019\nയൂണി. കോളേജ് സംഭവം: പ്രതികൾ പരീക്ഷ എഴുതിയത് വിവിധ കേന്ദ്രങ്ങളിൽ; ക്രമക്കേട് സാധിക്കില്ലെന്ന് പിഎസ്‌സി ചെയർമാൻ\nതിരുവനന്തപുരം> യൂണിവേഴ്‌സിറ്റി കോളേജ് സംഘർഷത്തിലെ പ്രധാന പ്രതികള് റാങ്ക് പട്ടികയില് ഉള്‍പ്പെട്ട സംഭവം പിഎസ്‍സി വിജിലന്‍സ് അന്വേഷിക്കുമെന്ന് പിഎസ്‍സി ചെയര്‍മാന് അഡ്വ. എം കെ സക്കീർ. അറസ്റ്റിലായവർ പരീക്ഷ എഴുതിയത് വിവിധ കേന്ദ്രങ്ങളിലാണ്. പിഎസ‌്സി പരീക്ഷയുടെ വിശ്വാസ്യത നഷ്ടപ്പെട്ടുവെന്ന തരത്തിൽ നടക്കുന്ന ചർച്ചകൾ തെറ്റാണ്. പ്രതികളായിട്ടുള്ളവർക്കോ മറ്റൊരു അപേക്ഷകർക്കോ പിഎസ‌്സി പരീക്ഷ സംവിധാനത്തിൽ ഇടപെടാൻ സാധിക്കില്ലെന്നും വാർത്ത സമ്മേളനത്തിൽ അഡ്വ. എം കെ സക്കീർ പറഞ്ഞു.\nഅന്വേഷണ റിപ്പോര്‍ട്ട് വരുന്നത് വരെ മൂന്നുപേര്‍ക്കും അഡ്വൈസ് മെമ്മോ നല്‍കില്ല. പ്രതികൾക്ക് പരീക്ഷാകേന്ദ്രം അനുവദിച്ചതിൽ ക്രമക്കേട് നടന്നിട്ടില്ല. ശിവരഞ്ജിത്ത് എന്നയാളുടെ രജിസ്റ്റർ നമ്പർ 555683ആണ്. അദ്ദേഹം അപേക്ഷിച്ച ജില്ല തിരുവനന്തപുരമാണ്. ആറ്റിങ്ങലിലെ ഗവ. യുപി സ്കൂൾ വഞ്ചിയൂരിലാണ് ഇദ്ദേഹം പരീക്ഷ എഴുതിയത്. ആരോപിക്കപ്പെടുന്ന മറ്റുരണ്ടുപേരും ആ സെന്ററിൽ പരീക്ഷ എഴുതിയിട്ടില്ല. 552871ആണ് രണ്ടാം റാങ്കുകാരനായ പ്രണവ് പി പിയുടെ നമ്പർ. അദ്ദേഹത്തിന്റെ സെന്റർ ശ്രീഗോകുലം പബ്ലിക് സ്കൂളിലാണ്. മൂന്നാമത്തെ വ്യക്തി നസീം 28 റാങ്കുകാരനാണ്. 529103 നമ്പറിൽ പരീക്ഷ എഴുതിയത് ഗവ കോളേജ് ഓഫ് ടീച്ചേർസ് എഡ്യൂക്കേഷൻ തൈക്കാടാണ്.\nപിഎസ്‌സിയുടെ വിശ്വാസ്യത ഇതുവരെ നഷ്ടപ്പെട്ടിട്ടില്ല. പരീക്ഷയ്ക്കായി ആരോപിതർ പഠിക്കുന്ന കോളേജിൽ അവർക്കായി പ്രത്യേക സംവിധാനം ഒരുക്കിയെന്ന പ്രചാരണം തെറ്റാണ്. കാസർകോട് നാലാം ബെറ്റാലിയനിൽ തിരുവനന്തപുരംകാർക്കും കൊല്ലംകാർക്കും അടക്കം എല്ലാ ജില്ലക്കാര്‍ക്കും അപേക്ഷിക്കാം. അപേക്ഷിക്കുമ്പോൾ ജില്ലാതല ഓപ്ഷൻസ് കൊടുക്കാൻ എല്ലാ ജില്ലക്കാർക്കും സൗകര്യമുണ്ട്. അതുപ്രകാരം തിരുവനന്തപുരം ജില്ലക്കാർ നാലാം ബെറ്റാലിയനിൽ പരീക്ഷ എഴുതുന്നവരിൽ 2989 പേരാണ് തിരുവനന്തപുരം ജില്ലയിൽ ഓപ്ഷൻ കൊടുത്തത്. ആരോപിക്കപ്പെട്ട മൂന്നു വ്യക്തികളും അപേക്ഷിച്ചത് തിരുവനന്തപുരം ജില്ലയാണ്. അപേക്ഷിച്ചശേഷം ഒരാൾക്കും അതിനകത്ത് ക്രമക്കേട് നടത്താൻ കഴിയില്ല. ജില്ലയിൽ നാല് സെന്ററുകൾ ഉള്ളത് യൂണിവേഴ്സിറ്റി കോളേജിലാണ്.\nസെന്റർ അനുവദിക്കുന്ന കാര്യത്തിലോ മറ്റൊരു കാര്യത്തിലോ തെറ്റായ ഇടപെടൽ നടന്നിട്ടില്ല. അതിനു സാധിക്കുകയുമില്ല. എല്ലാം സെന്ററിലും പരമാവധി ജീവനക്കാർ ഡ്യൂട്ടിക്ക് പോകുന്നുണ്ട്. മൊബൈൽപോലും അകത്ത് അനുവദിക്കുന്നില്ല. അടുത്തിരിക്കുന്നവരുടെ ചോദ്യപേപ്പർ പോലും പലതായിരിക്കുമെന്നും അതുകൊണ്ടുതന്നെ ഒരു ക്രമക്കേടും സാധിക്കില്ലെന്നും പിഎസ്‌സി ചെയർമാൻ അഡ്വ എം കെ സക്കീർ പറഞ്ഞു.


മുടികൊഴിച്ചിൽ നിമിഷനേരംകൊണ്ട് മാറ്റിയെടുക്കാം... ഇനി ഈ പ്രശ്നം പേടിക്കേണ്ട...\nഇന്നത്തെ കാലത്ത് ഒട്ടുമിക്കവരെയും അലട്ടുന്ന ഒരു പ്രശ്നമാണ് മുടികൊഴിച്ചിൽ. സ്ത്രീകളെയും പുരുഷന്മാരെയും ഇന്ന് ഈ പ്രശ്നം പ്രായഭേദമെന്യേ ബാധിക്കുന്ന ഒന്നാണ്. പണ്ടുകാലങ്ങളിൽ പ്രായമായവരിലാണ് ഇത്തരം പ്രശ്നങ്ങൾ കൂടുതലായി കണ്ടിരുന്നത്. എന്നാൽ ഇന്നത്തെ കാലത്ത് ചെറുപ്പക്കാരിലും ഇത്തരം പ്രശ്നങ്ങൾ വലിയ രീതിയിലുള്ള ബുദ്ധിമുട്ടുകളും അസ്വസ്ഥതകളും ഉണ്ടാകാറുണ്ട്. ചെറുപ്രായത്തിൽ തന്നെ മുടി കൊഴിച്ചിൽ ഉണ്ടാവുന്നത്.\nസൗന്ദര്യത്തിൽ സാരമായി ബാധിക്കുന്ന ഒന്നാണ്. ഇത്തരത്തിലുള്ള പ്രശ്നങ്ങൾ എങ്ങനെ മാറ്റിയെടുക്കാം പരിഹരിക്കാം എന്നാണ് ഇവിടെ പറയുന്നത്. ഇന്ന് ഇവിടെ നിങ്ങളുമായി പങ്കു വയ്ക്കുന്നത് മുടികൊഴിച്ചിൽ കുറയ്ക്കാൻ അതുപോലെ തന്നെ മുടി നന്നായി വളരാൻ സഹായിക്കുന്ന ഹെയർ ഓയിൽ ആണ്. സാധാരണ ഉപയോഗിക്കുന്ന എണ്ണയുടെ കൂടെ മറ്റൊരു വസ്തു കൂടി ചേർക്കുകയാണെങ്കിൽ വളരെ.\nഎളുപ്പത്തിൽ മുടികൊഴിച്ചിൽ പ്രശ്നങ്ങൾ മാറ്റിയെടുക്കാവുന്നതാണ്. നമുക്കറിയാം നിരവധി കാരണങ്ങൾകൊണ്ട് ഇത്തരം പ്രശ്നങ്ങൾ ഉണ്ടാകാറുണ്ട്. അലർജി പ്രശ്നങ്ങൾ മൂലം മറ്റ് രോഗങ്ങളുടെ ലക്ഷണമായി പാരമ്പര്യമായി എല്ലാം പ്രശ്നങ്ങൾ കാണാൻ കഴിയും. ഒരു പരിധിവരെ ഇത്തരം പ്രശ്നങ്ങൾ മാറ്റിയെടുക്കാൻ സഹായകരമായ ചില കാര്യങ്ങളാണ് ഇവിടെ നിങ്ങളുമായി പങ്കു വയ്ക്കുന്നത്.\nറേഷൻ കാർഡ് ഉടമകൾക്ക് 14 ഇന സാധനങ്ങൾ… ഈ കാര്യം അറിയാതെ പോകല്ലേ..!!


അടിച്ച് തകര്‍ത്ത് എബിഡിയും ഡിക്കോക്കും, അവസാന ഓവറുകളില് തിരിച്ചുവരവ് നടത്തി ചെന്നൈ | Fanport | Indian Premier League News Malayalam\nMonday, Apr 19, 2021 01:23 AM\nHome Cricket Indian Premier League അടിച്ച് തകര്‍ത്ത് എബിഡിയും ഡിക്കോക്കും, അവസാന ഓവറുകളില് തിരിച്ചുവരവ് നടത്തി ചെന്നൈ\nചിന്നസ്വാമി സ്റ്റേഡിയത്തില് ദക്ഷിണാഫ്രിക്കന് താരങ്ങളുടെ മാസ്മരിക പ്രകടനം. ബാംഗ്ലൂര് നിരയില് ക്വിന്റണ് ഡിക്കോക്കും എബിഡിയും അടിച്ച് തകര്‍ത്തപ്പോള് എബിഡിയെയും തൊട്ടടുത്ത പന്തില് കോറെ ആന്‍ഡേഴ്സണെയും പുറത്താക്കി ഇമ്രാന് താഹിര് ചെന്നൈ നിരയില് തിളങ്ങി. അവസാന ഓവറുകളില് മന്‍ദീപും അടിച്ച് തകര്‍ത്തുവെങ്കിലും തുടരെ വിക്കറ്റുകള് നഷ്ടമായത് ബാംഗ്ലൂരിനു 200 കടക്കാന് ബുദ്ധിമുട്ടാകുമെന്ന് കരുതി. വാഷിംഗ്ടണ് സുന്ദര്4പന്തില് 13 റണ്‍സ് നേടി അവസാന മൂന്ന് പന്തില് ആര്‍സിബി സ്കോര് 205ല് എത്തിക്കുകയായിരുന്നു. 8 വിക്കറ്റുകളാണ് ടീമിനു നഷ്ടമായത്.\nവിരാട് കോഹ്‍ലിയെ വേഗത്തില് നഷ്ടമായെങ്കിലും രണ്ടാം വിക്കറ്റില് ദക്ഷിണാഫ്രിക്കന് താരങ്ങളുടെ മികവില് ആര്‍സിബി മികച്ച സ്കോറിലേക്ക് നീങ്ങുകയായിരുന്നു.\n103 റണ്‍സാണ് ഇരുവരും ചേര്‍ന്ന് രണ്ടാം വിക്കറ്റില് നേടിയത്. 37 പന്തില് 53 റണ്‍സ് നേടിയ ഡിക്കോക്കിനെ ബ്രാവോ റിട്ടേണ് ക്യാച്ചിലൂടെ പുറത്താക്കി.4സിക്സുകളാണ് ഡിക്കോക്ക് തന്റെ ഇന്നിംഗ്സില് നേടിയത്. ആ ഓവറില് മെയിഡന് നേടിയാണ് ബ്രാവോ തന്റെ ഓവര് പൂര്‍ത്തിയാക്കിയത്. മത്സരത്തിലെ രണ്ടാമത്തെ മെയിഡന് ഓവര് ആയിരുന്നു അത്. നേരത്തെ ശര്‍ദ്ധുല് താക്കൂര് മെയിഡന് സ്വന്തമാക്കിയിരുന്നു.\n220 റണ്‍സ് അനായാസം നേടുമെന്ന് കരുതിയ ആര്‍സിബിയ്ക്ക് ഇമ്രാന് താഹിര് എറിഞ്ഞ പതിനഞ്ചാം ഓവറില് ഇരട്ട പ്രരമാണ് നേരിട്ടത്. ഓവറിന്റെ അഞ്ച്, ആറ് പന്തുകള് ഇമ്രാന് താഹിര് എബിഡിയെയും കോറെ ആന്‍ഡേഴ്സണെയും പുറത്താക്കുകയായിരുന്നു. 30 പന്തില് 68 റണ്‍സ് നേടിയ ഡിവില്ലയേഴ്സ് തീര്‍ത്തും അപകടകാരിയായി മാറിയ നിമിഷത്തിലാണ് താഹിറിന്റെ പ്രഹരം. 8 സിക്സുകളാണ് ഇന്നിംഗ്സില് എബിഡി അടിച്ചത്.\nഇരുവരും പുറത്തായ ശേഷം മന്‍ദീപ് സിംഗ്-കോളിന് ഗ്രാന്‍ഡോം കൂട്ടുകെട്ട് അഞ്ചാം വിക്കറ്റില് നേടിയ 49 റണ്‍സാണ് അവസാന ഓവറുകളില് പ്രതീക്ഷിച്ചത്ര സ്കോറിലല്ലെങ്കിലും മികച്ച സ്കോറിലേക്ക് ആര്‍സിബിയെ നയിച്ചത്. 17 പന്തില് 32 റണ്‍സ് നേടി മന്‍ദീപ് നിര്‍ണ്ണായക ബാറ്റിംഗ് പ്രകടനം നടത്തി.\nചെന്നൈ നിരയില് ഇമ്രാന് താഹിര്, ഡ്വെയിന് ബ്രാവോ, ശര്‍ദ്ധുല് താക്കൂര് എന്നിവര് രണ്ട് വിക്കറ്റ് നേടി.\nPrevious articleഅണ്ടർ 18 ലീഗ്, എം എസ് പിക്ക് ആദ്യ ജയം\nNext articleഅണ്ടർ 18 ഐലീഗ്; ഗോകുലം കേരള ബ്ലാസ്റ്റേഴ്സ് മത്സരം സമനിലയിൽ


Fri Apr 19 2019 13:55:36 GMT+0530 (IST)\nതിരുവനന്തപുരം: സിനിമകള്‍ക്കെതിരെ തിരിയുന്ന സംഘപരിവാര സംഘടനകള്‍ക്കെതിരേ തുറന്നടിച്ച് യുവനടി പാര്‍വ്വതി. തിരുവനന്തപുരത്ത് ചലച്ചിത്ര മേളയില് പങ്കെടുത്ത ശേഷം ഓപ്പണ് ഫോറത്തില് സംസാരിക്കുകയായിരുന്ന അവര്\nബോളിവുഡ് താരം ദീപിക പദുക്കോണിന്റെ മൂക്കും തലയും അരിയാന് നടക്കുന്ന സംഘികളോട് 'നന്നായിക്കൂടേ'യെന്ന് ചോദിച്ചു.\n'സിനിമയെന്താണെന്നും കലയെന്താണെന്നും ആദ്യം മനസിലാക്കുക. ആരെയെങ്കിലും അവഹേളിക്കാനോ ആരുടെയെങ്കിലും ജീവിതം താറുമാറാക്കാനോ അല്ല സിനിമ. ഇഷ്ടമില്ലാത്ത സിനിമകള് കാണണ്ട.അതിനെക്കുറിച്ച് റിവ്യൂ എഴുതൂ. എല്ലാവര്‍ക്കും അതിനുള്ള സ്വാതന്ത്ര്യമുണ്ട്. അന്യോന്യം കൊല്ലാന് നടന്നാല് ആരും ബാക്കിയുണ്ടാകില്ലല്ലോ.' പത്മാവതിയെ താന് പിന്തുണയ്ക്കുന്നെന്നും' പാര്‍വതി വ്യക്തമാക്കി.\nകഴിഞ്ഞ ദിവസങ്ങളിലായി സിനിമകള്‍ക്കെതിരെയുള്ള സംഘപരിവാര് വിവാദങ്ങള് രാജ്യത്ത് കത്തിപ്പടരുകയാണ്. ബിജെപിയുടെ നയങ്ങള്‍ക്കെതിരെ സംസാരിച്ച വിജയ് ചിത്രം മെര്‍സല് വന് കോലാഹലങ്ങള്‍ക്കൊടുവിലാണ് തിയ്യേറ്റര് കണ്ടത്. രജപുത്ര രാജ്ഞി റാണി പത്മിനിയുടെ ജീവിതത്തെ ആസ്പദമാക്കി ഒരുക്കിയ സഞ്ജയ് ലീല ബന്‍സാലി ചിത്രം പത്മാവതിയാണ് ഇപ്പോള് വിവാദത്തില് മുങ്ങി നില്‍ക്കുന്നത്.\nചിത്രം രജപുത്രരെ അപമാനിക്കുന്നുവെന്ന് ആരോപിച്ച് രജ്പുത് കര്‍ണി സേനാംഗങ്ങള് ചിത്രത്തിന്റെ സെറ്റ് ആക്രമിക്കുകയും അഗ്‌നിക്കിരയാക്കുകയും ചെയ്തിരുന്നു. ചിത്രത്തിലെ നായികയായ ദീപിക പദുക്കോണിന്റെ മൂക്കും തലയും അരിയുമെന്നും, സംവിധായകനും അഭിനേതക്കള്‍ക്കും നേരെ വധഭീഷണിയും ഉയര്‍ന്നിരുന്നു.


പാലക്കാട് അലനെല്ലൂർ തെച്ചിക്കോട് വാരിയത്തെ ടി.വി. പാറുകുട്ടി (89) മാർത്തഹള്ളി ദൊഡ്ഡനെകുന്ദിയിൽ നിര്യാതയായി - News Bengaluru\nബെംഗളൂരു : പാലക്കാട് അലനെല്ലൂർ തെച്ചിക്കോട് വാരിയത്തെ ടി.വി. പാറുകുട്ടി (89) മാർത്തഹള്ളി ദൊഡ്ഡനെകുന്ദിയിൽ നിര്യാതയായി. പരേതനായ കെ.ഗോവിന്ദ വാര്യാരാണ് ഭർത്താവ്. മക്കൾ: രാധ എസ് വാര്യർ, ലീല കെ വാര്യർ, ടി.വി. ഗീത. സംസ്കാരം നാളെ ( തിങ്കളാഴ്ച) കൽപ്പള്ളി വൈദ്യുതി ശ്മശാനത്തിൽ നടക്കും.


മാതളം കഴിക്കും മുൻപേ അറിഞ്ഞിരിക്കാൻ...!! - Creator Pen\nമാതളം കഴിക്കും മുൻപേ അറിഞ്ഞിരിക്കാൻ…!!\nമാതളം കഴിക്കും മുൻപേ അറിഞ്ഞിരിക്കാൻ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nപഴയ ബെഡ്ഷീറ്റ് കത്തിച്ചു കളയുന്നതിനു മുന്നേ കണ്ടു നോക്ക് ഈ അത്ഭുതം…!!\nപല്ലി ശല്യം ഒഴിവാക്കാൻ ഏറ്റവും നല്ല വഴി…!!


UP: Brahmin Community is not satisfied with BJP, what will be the outcome of 2022 Assembly Elections? | യുപിയില് ബിജെപിയ്ക്ക് 'ബ്രാഹ്മണശാപം'? അവഗണനയില് അതൃപ്തി... വികാസ് ദുബെയുടെ കൊലപാതകം പോലും - Malayalam Oneindia\nuttar pradesh politics bjp brahmin caste yogi adityanath sp bsp congress രാഷ്ട്രീയം ബിജെപി ജാതി യോഗി ആദിത്യനാഥ് എസ്പി ബിഎസ്പി കോൺഗ്രസ്\nവരാണസി: ഉത്തര് പ്രദേശ് പിടിച്ചാല് ഇന്ത്യ പിടിച്ചു എന്നാണ് ദേശീയ രാഷ്ട്രീയത്തിലെ കാലങ്ങളായുള്ള പ്രയോഗം. 2014 ലും 2019 ലും നരേന്ദ്ര മോദിയുടെ നേതൃത്വത്തില് ബിജെപി സര്‍ക്കാര് അധികാരത്തില് എത്തിയപ്പോള് ഉത്തര് പ്രദേശ് തന്നെ ആയിരുന്നു അവരുടെ പ്രധാന ശക്തി കേന്ദ്രം.\nഎന്നാല് ഉത്തര് പ്രദേശിലെ രാഷ്ട്രീയ കാലാവസ്ഥ മാറിമറിയുകയാണോ എന്നാണ് ഇപ്പോള് പരിശോധിക്കപ്പെടുന്നത്. നിയമസഭ തിരഞ്ഞെടുപ്പിന് ഒരു വര്‍ഷം ശേഷിക്കേ, സംസ്ഥാനത്തെ ബ്രാഹ്മണ സമൂഹം കടുത്ത അതൃപ്തിയില് ആണ്. ജാതിരാഷ്ട്രീയം ഏറെ നിര്‍ണായകമായ ഉത്തര് പ്രദേശില് ഇത് എന്തൊക്കെ മാറ്റങ്ങള്‍ക്ക് വഴിവച്ചേക്കാം... പരിശോധിക്കാം...\nവെറും 12 ശതമാനം, പക്ഷേ...\n20 കോടി ജനങ്ങളുണ്ട് ഉത്തര് പ്രദേശില്. അതില് വെറും 12 ശതമാനം മാത്രമാണ് ബ്രാഹ്മണര്. എന്നാല് ഈ 12 ശതമാനം വോട്ടുകള് മാത്രമല്ല, വലിയൊരു വോട്ട് വിഹിതത്തെ നിര്‍ണയിക്കുന്നതില് പോലും ബ്രാഹ്മണ സമൂഹത്തിന് സ്വാധീനമുണ്ടെന്നാണ് പറയപ്പെടുന്നത്. അത് ഉത്തര് പ്രദേശിലെ ഹിന്ദുത്വ രാഷ്ട്രീയത്തില് ഏറെ നിര്‍ണായകവും ആണ്.\n2017 ലെ നിയമസഭ തിരഞ്ഞെടുപ്പില് യോഗി ആദിത്യനാഥ് ഒരു കക്ഷിയേ ആയിരുന്നില്ല. എന്നാല് തിരഞ്ഞെടുപ്പ് കഴിഞ്ഞപ്പോള്, എംപി സ്ഥാനം രാജിവപ്പിച്ച് യോഗിയെ മുഖ്യമന്ത്രിയാക്കി. യോഗി ആദിത്യനാഥ് ആണെങ്കില് താക്കൂര് സമുദായത്തില് നിന്നുള്ള ആളാണ്. താക്കൂറുകള്‍ക്ക് കൂടുതല് പ്രാതിനിധ്യം കിട്ടുന്നു എന്നത് തന്നെയാണ് ബ്രാഹ്മണരുടെ പ്രധാന പരാതിയും.\n2017 മുതലാണ് ബ്രാഹ്മണ സമൂഹം ബിജെപിയിലേക്ക് കൂടുതല് ആകര്‍ഷിക്കപ്പെട്ടത് എന്നാണ് കണക്കുകള് വ്യക്തമാക്കുന്നത്. 2007 ലും 2012 ലും ബ്രാഹ്മണരുടെ 40 ശതമാനം വോട്ടുകളാണ് ബിജെപിയ്ക്ക് കിട്ടിയത്. എന്നാല് 2017 മുതല് ഇങ്ങോട്ടുള്ള തിരഞ്ഞെടുപ്പുകളില് അവരില് 80 ശതമാനവും ബിജെപിയ്‌ക്കൊപ്പമായിരുന്നു.\nഎന്നിട്ടും തങ്ങള്‍ക്ക് പരിഗണന കിട്ടുന്നില്ല എന്നാണ് ബ്രാഹ്മണരുടെ പരാതി.\nഉത്തര് പ്രദേശ് ഉപമുഖ്യമന്ത്രി ദിനേശ് ശര്‍മ ബ്രാഹ്മണന് ആണ്. എന്നാല് അത് യഥാര്‍ത്ഥ ബ്രാഹ്മണ സമൂഹത്തിന്റെ പ്രാതിനിധ്യമല്ലെന്നതാണ് പരാതി. ദിനേശ് ശര്‍മ ബ്രമ്മ ഭട്ട് ബ്രാഹ്മണന് ആണ്. കന്യകുബ്ജ, സര്യുപരീന് എന്നീ പ്രധാന വിഭാഗത്തില് പെടുന്ന ആളല്ല എന്നതാണ് ഒരു പ്രശ്‌നമായി ഉയര്‍ത്തിക്കാണിക്കുന്നത്.\nവികാസ് ദുബെയുടെ കൊലപാതകം വരെ\nപോലീസ് ഏറ്റുമുട്ടലില് കൊല്ലപ്പെട്ട കൊടും കുറ്റവാളി വികാസ് ദുബെ എങ്ങനെയാണ് ഉത്തര് പ്രദേശിലെ ജാതി രാഷ്ട്രീയത്തില് നിര്‍ണായകമാകുന്നത് എന്നതും ചര്‍ച്ച ചെയ്യപ്പെടുന്നുണ്ട്. വികാസ് ദുബെ ഒരു ബ്രാഹ്മണന് ആയിരുന്നു എന്നത് തന്നെയാണ് വിഷയം. ബ്രാഹ്മണ- താക്കൂര് ജാത്ി സമവാക്യങ്ങളിലേക്കാണ് ഈ കൊലപാതകം പോലും ഉത്തര് പ്രദേശില് ചേര്‍ത്തുവയ്ക്കപ്പെട്ടിരിക്കുന്നത് എന്ന് കൂടി ഓര്‍ക്കണം.\nഒരു താക്കൂര് മുഖ്യമന്ത്രിയായ സംസ്ഥാനത്ത് ബ്രാഹ്മണരുടെ റോബിന് ഹുഡ് എന്ന് വിളിക്കപ്പെടുന്ന ഒരു ബ്രാഹ്മണന് പോലീസ് ഏറ്റുമുട്ടലില് ദുരൂഹമായി കൊല്ലപ്പെടുന്നത് പോലും ഉത്തര് പ്രദേശിലെ ജാതി രാഷ്ട്രീയത്തില് ഏറെ നിര്‍ണായകമാണ്.\nപ്രതിപക്ഷം കളി തുടങ്ങി\nബ്രാഹ്മണ സമൂഹത്തിന്റെ അസംതൃപ്തി മുതലെടുക്കാനുള്ള പദ്ധതിയില് ആണ് ഉത്തര് പ്രദേശിലെ പ്രതിപക്ഷ പാര്‍ട്ടികള് ഇപ്പോള്. അധികാരത്തില് എത്തിയാല് പരശുരാമ പ്രതിമ സ്ഥാപിക്കും എന്ന പ്രഖ്യാപനം സമാജ് വാദി പാര്‍ട്ടിയും ബിഎസ്പിയും നടത്തിക്കഴിഞ്ഞു. കോണ്‍ഗ്രസ് ആണെങ്കില് സംസ്ഥാനത്ത് ബ്രാഹ്മണ ചേനത സംവാദവും തുടങ്ങി വച്ചിട്ടുണ്ട്.\nഒരു സുപ്രഭാതത്തില് ബിജെപിയ്‌ക്കൊപ്പം ചേര്‍ന്നവര് അല്ല ഉത്തര്‍പ്രദേശിലെ ബ്രാഹ്മണ സമൂഹത്തിലെ ബഹുഭൂരിപക്ഷം പേരും. ഹിന്ദുത്വ രാഷ്ട്രീയത്തിന്റെ പ്രതിഫലനം ആണ് അതിന്റെ അടിത്തറ. അതുകൊണ്ട് തന്നെ ഒറ്റയടിയ്ക്ക് ബിജെപിയെ വിട്ട് മറ്റ് പാര്‍ട്ടികള്‍ക്ക് പിന്തുണ നല്‍കാന് അവര് തയ്യാറാവില്ല എന്നതും ഉറപ്പാണ്. എന്നാല് എക്കാലും ബിജെപിയെ പിന്തുണച്ചോളണം എന്നും ഇല്ല.\nUP: Brahmin Community is not satisfied with BJP, what will be the outcome of 2022 Assembly Elections?


ഞണ്ടുകളും ചെമ്മീനും നിറഞ്ഞ് കടലോരം | Crab abd Porn Fish\nഞായറാഴ്ച മീന്‍പിടിത്തവലയില് നിറഞ്ഞ ഞണ്ടുകളെ കാഞ്ഞങ്ങാട് മീനാപ്പീസ് കടപ്പുറത്തെത്തിച്ചപ്പോള്.\nകാഞ്ഞങ്ങാട്: കർക്കടകം പതിനെട്ട് കഴിഞ്ഞു. കനത്തമഴയ്ക്കു ശമനം. മഴ മാറിനിന്നപ്പോൾ കടലോരത്തെ കാഴ്ച ചെമ്മീനും ഞണ്ടും നിറയുന്നതാണ്. കലങ്ങിയ കടലിൽനിന്ന് ഞണ്ടും ചെമ്മീനും കിട്ടുന്നത് പുതിയ അനുഭവമല്ലെന്ന് പരമ്പരാഗത മത്സ്യത്തൊഴിലാളികൾ പറയുന്നു.\nകടലിലേക്ക് തോണിയുമായി പോകുന്നവർക്ക് വല നിറയെ ഞണ്ടും ചെമ്മീനും കിട്ടുന്നുണ്ടെങ്കിലും ചാകരയാണെന്ന് മാത്രം പറഞ്ഞേക്കരുതെന്നാണ് മീൻപിടിത്തക്കാരുടെ അഭ്യർഥന. കുറച്ചു മീൻ അധികം കിട്ടിയാൽ ചാകരയെന്ന് പ്രചരിപ്പിക്കും.\nഅതു മീൻചന്തയിലെ വില്പനയെപ്പോലും ബാധിക്കുന്നുവെന്ന് ഈ മേഖലയിലുള്ളവർ പറയുന്നു. മഴതോർന്നപ്പോൾ വലനിറയെ ആദ്യം കിട്ടിയത് ചെമ്മീനാണ്. കിലോയ്ക്ക് 150 മുതൽ 250 രൂപവരെ ആയിരുന്നു ചെമ്മീൻ വില.\nഞണ്ടുകൾക്കും ഏകദേശം ഇത്രത്തോളം തന്നെ വിലയുണ്ട്. ട്രോളിങ്ങും കടലേറ്റവുമെല്ലാം കടപ്പുറത്തുകാരെ കഷ്ടത്തിലാക്കിയിരുന്ന നാളുകളാണ് കടന്നുപോയത്. ഇവർക്ക് സർക്കാരിന്റെ സഹായങ്ങളും വേണ്ടരീതിയിൽ കിട്ടിയില്ല. കടലേറ്റത്തിന്റെ ശക്തികുറഞ്ഞതോടെ ഓരോ ദിവസവും വലിയ പ്രതീക്ഷയോടെയാണ് മീൻപിടിത്തക്കാർ കടലിലിറങ്ങുന്നത്.


അസംകാർക്ക് ആശങ്കയുണ്ട്... | Janu Baruwa| CAA| India\nFeb 22, 2020, 01:27 AM IST\nപൗരത്വനിയമ ഭേദഗതി അസമിനെ കലുഷമാക്കുമ്പോൾ അസംകാരുടെ ആശങ്കകളും പ്രതീക്ഷകളും പങ്കുവെക്കുകയാണ് പ്രശസ്ത അസമീസ്-ഹിന്ദി ചലച്ചിത്ര സംവിധായകനും തിരക്കഥാകൃത്തുമായ ജാനു ബറുവ. സി.എ.എ.യിൽ പ്രതിഷേധിച്ച് ഫിലിം ഫെസ്റ്റിവലിൽനിന്ന് തന്റെ സിനിമ അദ്ദേഹം പിൻവലിക്കുകയുണ്ടായി. മാതൃഭൂമി പ്രതിനിധി വിമൽ കോട്ടയ്ക്കലിന് നൽകിയ അഭിമുഖത്തിൽനിന്ന്\nജാനു ബറുവ |-ഫോട്ടോ: അജിത്ത് ശങ്കരൻ\nഅസം ഒരിക്കൽക്കൂടി പുകയുകയാണ്\n= അതെ, വളരെ വിഷമകരമാണ്. അസമുകാർ അവരുടെ സ്വത്വം നിലനിർത്താൻ, സാംസ്കാരിക അസ്തിത്വം നിലനിർത്താൻവേണ്ടിയുള്ള പോരാട്ടത്തിലാണ്. വളരെ ആശങ്കയുണ്ട്. ഏറെക്കാലത്തിനുശേഷം വീണ്ടും അസമുകാരുടെ ജീവിതത്തിൽ അശാന്തിപടരുകയാണ്. സി.എ.എ.യെ അത്രത്തോളം ഭയത്തോടെ അവർ കാണുന്നു.\nഅങ്ങ് സാംസ്കാരിക അസ്തിത്വത്തെക്കുറിച്ച് പറയുന്നു. ലോകത്തെവിടെയെങ്കിലും ഏതെങ്കിലും സംസ്കാരം തനിമയോടെ നിലനിൽക്കുന്നുണ്ടോ ?\n= അങ്ങനെയല്ല. ഉദാഹരണം പറയാം. മലയാളിക്ക് തമിഴന്റേതിൽനിന്ന് വ്യത്യസ്തമായ ഒരു വ്യക്തിത്വമില്ലേ? കേരളത്തിൽ അവർ നിങ്ങളെക്കാൾ എണ്ണത്തിൽ കൂടുകയും നിങ്ങളെ മറികടക്കുകയും ചെയ്താൽ നിങ്ങൾ എതിർക്കില്ലേ? നിങ്ങളുടെ സംസ്കാരം, ഭാഷ എന്നിവയുടെ തനിമ നഷ്ടപ്പെടില്ലേ\nനമ്മുടെ സംസ്കാരവും ഭാഷയും വ്യക്തിത്വവുമെല്ലാം നിരന്തരം പരിണമിക്കുന്നതും പുതുക്കപ്പെടുന്നതുമല്ലേ? പരസ്പരം കൂടിക്കലർന്നല്ലേ നമ്മൾ ഇവിടെയെത്തിയത്\n= ഞാനുദ്ദേശിച്ചത് അതല്ല, നാളെ ബംഗാളികൾ നിയന്ത്രണമില്ലാതെ കേരളത്തിലേക്ക് കുടിയേറിയാൽ ഭാവിയിൽ നിങ്ങൾക്ക് നിങ്ങളുടെ ഭാഷതന്നെ നഷ്ടപ്പെട്ടേക്കാം. നിങ്ങളുടെ ജീവിതശൈലി നഷ്ടപ്പെട്ടേക്കാം. നിങ്ങൾ അതിൽ സന്തുഷ്ടരാവുമോ? സാംസ്കാരികമായ കൂടിക്കലരലും സാംസ്കാരിക അധിനിവേശവും രണ്ടാണ്. നിങ്ങളുടെ വീട്ടിൽ നിങ്ങൾക്ക് സ്വന്തമായ ഒരു വ്യക്തിത്വമുണ്ട്. നിങ്ങളുമായി ഒരു ബന്ധവുമില്ലാത്ത കുറേപ്പേർ പെട്ടെന്നൊരു ദിവസം അവിടെ താമസിക്കാൻ തുടങ്ങിയാൽ നിങ്ങൾ അനുവദിക്കുമോ?\nമറ്റ് ആശ്രയമില്ലാത്ത അവരുമായി സഹകരിച്ചും ഒരുമിച്ചും മുന്നോട്ടുപോകാനാവില്ലേ ?\n= വീട്ടുകാരായ നിങ്ങൾക്ക് കഴിഞ്ഞേക്കാം. പക്ഷേ, പുറത്തുനിന്നുവന്ന അവർ തയ്യാറായില്ലെങ്കിൽ? അവർക്ക് നിങ്ങളുമായി ചേർന്നുപോകാൻ കഴിഞ്ഞില്ലെങ്കിൽ? നാലുപേരുള്ള നിങ്ങളുടെ കുടുംബത്തിലേക്ക് പുറത്തുനിന്നുള്ള പത്തുപേർ വരുകയും പിന്നീട് അവർ നിങ്ങളെ നിയന്ത്രിക്കുന്ന അവസ്ഥവരുകയും ചെയ്താൽ നിങ്ങൾക്ക് ഇഷ്ടപ്പെടുമോ എന്നാണ് ചോദ്യം. നിങ്ങൾ നിങ്ങളുടെ വീടും കുടുംബവും രക്ഷപ്പെടുത്താൻ ശ്രമിക്കില്ലേ? അസമുകാർക്ക് അത്തരം അനുഭവങ്ങളുണ്ട്. നിങ്ങൾക്ക് അതില്ല, അതുകൊണ്ടാണ് ഇങ്ങനെ സംസാരിക്കുന്നത്.\nഅസമിലെ സ്ഥിതി എങ്ങനെയാണ് മറ്റുസംസ്ഥാനങ്ങളിൽനിന്ന് വ്യത്യസ്തമാവുന്നത് ?\n= തീർച്ചയായും വളരെ വ്യത്യസ്തമാണ്. അസമിന്റേത് വളരെ വിശാലമായ സംസ്കാരമാണ്. പലതരത്തിലുള്ള ആദിവാസി വിഭാഗങ്ങൾ, ജാതികൾ, മതങ്ങൾ എല്ലാം. എല്ലാവരും അവരവരുടെ വിശ്വാസങ്ങളും ജീവിതരീതികളുമായി മുന്നോട്ടുപോകുന്നു. തമ്മിൽ ഒരു സംഘർഷവുമില്ല. തികച്ചും മതേതരമാണ് ജീവിതം. ഈ സൗഖ്യാവസ്ഥ തകരാൻ അവർ ആഗ്രഹിക്കുന്നില്ല. ഞാനും അതിൽ അഭിമാനം കൊള്ളുന്നു. മലയാളികളും തമിഴ്‌നാട്ടുകാരുമെല്ലാം വളരെ സുരക്ഷിതരാണ്. നിങ്ങൾ അഭയാർഥിപ്രശ്നമൊന്നും അനുഭവിച്ചിട്ടില്ല.\nഈ അഭയാർഥിപ്രശ്നം എങ്ങനെ പരിഹരിക്കണമെന്നാണ് താങ്കൾ ആഗ്രഹിക്കുന്നത് ?\n= ഇത് ഒരു ദേശീയപ്രശ്നമാണ്. ദേശീയമായിത്തന്നെ പരിഹരിക്കണം. ഒരു ജാതിയോടും മതത്തോടും വിഭാഗങ്ങളോടും ഞങ്ങൾക്ക് വിരോധമോ വിയോജിപ്പോ ഇല്ല. പക്ഷേ, എല്ലാ ഭാരവും അസമെന്ന സംസ്ഥാനം വഹിക്കണമെന്ന് ആവശ്യപ്പെടരുത്. അഭയാർഥികൾ സംരക്ഷിക്കപ്പെടണം. അത് രാജ്യത്തിന്റെ മുഴുവൻ ഉത്തരവാദിത്വമാണ്. രാജ്യം ഒരുമിച്ച് നേരിടണം. മറ്റു സംസ്ഥാനങ്ങളും ഈ ഉത്തരവാതിത്വം ഏറ്റെടുക്കണം.\nഅഭയാർഥികളുടെ മതം എങ്ങനെയാണ് പ്രശ്നമായത് ?\n= അഭയാർഥികളുടെ മതം പ്രശ്നമേയാവരുത്. അഭയാർഥികൾ അഭയാർഥികളാണ്. അതല്ലെങ്കിൽ നുഴഞ്ഞുകയറ്റക്കാരാണ്. അതിലപ്പുറം അതിന് മതപരമായ ഒരു പരിവേഷവും പാടില്ല. നമ്മൾ ഇത്രസമയം സംസാരിച്ചിട്ടും ഞാൻ എവിടെയെങ്കിലും മതം പറഞ്ഞോ? അതിന്റെ ആവശ്യമില്ല.\nകേരളീയരും ആശങ്കയിലാണ്, അവരുടെ പൗരത്വം എങ്ങനെ തെളിയിക്കുമെന്നതിൽ ?\n= അതിന്റെ ആവശ്യമുണ്ടെന്നു തോന്നുന്നില്ല. അസമുകാർക്കും ഇതേ ആശങ്കയുണ്ടായിരുന്നു. അത് സാങ്കേതി\nകമാണ്, പരിഹരിക്കാൻ വഴികളുണ്ട്. അസം ഒരിക്കലും പൗരത്വപ്പട്ടികയെ എതിർത്തിട്ടില്ല. അത്തരം എതിർപ്പ് അനാവശ്യമാണ്.\nഹിന്ദിയിലും അസമീസിലും സിനിമകൾ ചെയ്യുന്നു. ഏതാണ് കൂടുതൽ സൗകര്യം ?\n= അസമിൽ വളരെ ഔപചാരികമാണ് ജനം. ഷൂട്ടിങ്ങും അതുപോലെത്തന്നെ. ഒരു ശല്യവുമില്ല. കുടുംബത്തിലെപ്പോലെയാണ്. മുംബൈപോലുള്ള വലിയ നഗരങ്ങളിലെ സൗകര്യങ്ങളും കെട്ടുകാഴ്ചകളുമൊന്നുമില്ല. അതേസമയം ബോളിവുഡിൽ ഒരുപാട് സാങ്കേതിക സൗകര്യങ്ങളുണ്ട്. പലരും പ്രൊഫഷണലുമാണ്. ഒരേ സമയം ഗുണവും ദോഷവുമുണ്ടെന്ന് സാരം.\nസാംസ്കാരിക വ്യത്യാസങ്ങളുമില്ലേ ?\n= ഉണ്ട്. അത് സിനിമയുടെ ഉള്ളടക്കത്തെ മാത്രം ബാധിക്കുന്നതാണ്. നിർമാണപ്രക്രിയകളെല്ലാം ഏറക്കുറെ എല്ലായിടത്തും ഒരുപോലെത്തന്നെ.\nസിനിമകൊണ്ട് എന്താണ് പറയാനുദ്ദേശിക്കുന്നത് ?\n= മാനവികതതന്നെ. അതാണ് എന്റെ സിനിമകൾ കൂടുതലും കൈകാര്യം ചെയ്യുന്ന വിഷയം. മിക്ക കഥകളും അതിൽ അധിഷ്ഠിതമാണ്.\nസി.എ.എ.യ്ക്കെതിരേയുള്ള പ്രതിഷേധസൂചകമായി അസം ഫിലിം ഫെസ്റ്റിവലിൽനിന്ന് ഒരു സിനിമ താങ്കൾ പിൻവലിച്ചു\n= അതെ, ‘ഭോഗ കിരിക്കി’ (തകർന്ന ജനാല) ആയിരുന്നു ആ സിനിമ. പുതിയ നിയമം ഭീഷണിയാവുമെന്ന് അസമുകാർ ഭയക്കുന്നു. അതിനെതിരേ അവർ പ്രതിഷേധിക്കുന്നു. ആ പ്രതിഷേധത്തിന് പിന്തുണനൽകേണ്ട ചുമതലയുണ്ടെന്ന് എനിക്കുതോന്നി. എനിക്ക് ചെയ്യാനാവുന്നത് ഞാൻ ചെയ്തു. അത്രമാത്രം.\nനാളെ ബംഗാളികൾ നിയന്ത്രണമില്ലാതെ കേരളത്തിലേക്ക് കുടിയേറിയാൽ ഭാവിയിൽ നിങ്ങൾക്ക് നിങ്ങളുടെ ഭാഷതന്നെ നഷ്ടപ്പെട്ടേക്കാം. നിങ്ങളുടെ ജീവിതശൈലി നഷ്ടപ്പെട്ടേക്കാം. നിങ്ങൾ അതിൽ സന്തുഷ്ടരാവുമോ? സാംസ്കാരികമായ കൂടിക്കലരലും സാംസ്കാരിക അധിനിവേശവും രണ്ടാണ്. നിങ്ങളുടെ വീട്ടിൽ നിങ്ങൾക്ക് സ്വന്തമായ ഒരു\nവ്യക്തിത്വമുണ്ട്. നിങ്ങളുമായി ഒരു ബന്ധവുമില്ലാത്ത കുറേപ്പേർ പെട്ടെന്നൊരു ദിവസം അവിടെ താമസിക്കാൻ തുടങ്ങിയാൽ\nContent Highlights: Assame hindi film director cum script writer Janu Baruwa interview on Assamese anxiety on CAA